Salmaan Ah Hamalaa Dhey Konme Meehakah2Lakka Rupees - Vaguthu\nސަލްމާން އަށް ހަމަލާދޭ ކޮންމެ މީހަކަށް ދެލަކަށް ރުޕީސް\nބޮލީވުޑްގެ ރަސްގެފާނު ސަލްމާން ހާނަށް ހަމަލާދޭ ކޮންމެ މީހަކަށް ދެ ލައްކަ ރުޕީސްގެ އިނާމެއް ދޭނެ ކަމަށް ހިންދޫންގެ ގުރޫޕެއްގެ ލީޑަރު ބުނެފިއެވެ.\nސަލްމާން ނެރުމަށް ހަމަޖެހިފައިވާ ލަވްރާތުރީ ފިލްމާއެކު މި ހުށައެޅުން ހުށަހަޅާފައި މިވަނީ ސަލްމާން ހިންދޫ ދީނަށް އިހާނެތިކޮށް ހަދާ ކަމަށް ބުނެއެވެ. ލަވްރާތުރީގެ ނަމުގެ މައްސަލަ ބޮޑުވެފައިވާ އިރު، އެ ފިލުމު އެޅުވުން މަނާ ކުރުމަށް ގޯވިންދުދަނީ މަސައްކަތް ކުރަމުންނެވެ.\nހައްދުފަހަނަ އަޅައިފައިވާ ހިންދޫންގެ ގުރޫޕަކުން ވަނީ މިދިޔަ ބުރާސްފަތި ދުވަހު ސަލްމާނާ ދެކޮޅަށް އަޑު އުފުލާފައެވެ. މި ހަރަކާތުގައި ސަލްމާނުގެ ޕޯސްޓަރުތައް އެންދުމާއި އޭނާ އާ ދެކޮޅަށް ލިޔެފައިވާ ޝުއޫރުތައް ހިފައިގެން ހިންދޫން ތިބިކަމަށް އިންޑިއާގެ މީޑިއާއިން ރިޕޯޓް ކުރެއެވެ.\nމި ހުށައެޅުން ހުށައެޅި ހިންދޫ ގުރޫޕުގެ ލީޑަރު ގޯވިންދް ޕުރަޝާރު ބުނާ ގޮތުގައި ލަވްރާތުރީގެ ނަމަކީ ހިންދޫން ދީނީ ގޮތުން ފާހަގަ ކުރަމުން ގެންދާ ނަވްރާތުރީން އުފައްދާފައިވާ ނަމެކެވެ.\nލަވްރާތުރީ އަކީ ހިންދޫންގެ ދީނީ މުނާސަބަތެއް ކަމަށްޥާ "ނަވްރާތުރީ" ގެ އަސްލު އޮޅޭގޮތަށް އުފައްދާ ފިލްމެއް ކަމަށް ހިންދޫންގެ ލީޑަރުން ދަނީ ބުނަމުންނެވެ.\nއެފަރާތްތަކުން ވަނީ ފިލްމު ހުއްޓުވައި ދިނުމަށް އެދިފައެވެ. ނުހުއްޓުވައިފިނަމަ އެކަމާ ދެކޮޅަށް ކޮންމެ ކަމެއް ކުރަން ތައްޔާރަށް ތިބި ކަމަށް މި މީހުން ބުނެފައިވެއެވެ.\n'ލަވްރާތުރީ" ރިލީޒް ކުރުމަށް ހަމަޖެހިފައިވަނީ މި އަހަރުގެ އޮކްޓޯބަރު މަހު އެވެ. ގުޖުރާތުގައި ގިނަ މަންޒަރުތައް ނަގާފައިވާ ލަވްރާތުރީއަކީ ސަލްމާން އޭނާގެ ކޮއްކޮގެ ފިރިމީހާ އަޔުޝް ޝަރުމާ ބޮލީވުޑަށް ނެރުމަށް ހާއްސަކޮށްފައިވާ ފިލުމެކެވެ.\nޖޫން 2, 2018 12:56\nއިންކުރެިޑިބަލް ޢިޑިއެޓުސް.....ދީނެއްމިއްލަތެއް ނޭންގޭ އާލާތްވަރެއް....ގެރި ރޭޕާސް....


BREAKING:7Gaumakah Dhivehin Dhathuru Kurumugai Samaalukan Dhinumah Ilthimaaskohffi - Vaguthu\nއެމެރިކާގެ ހާލަތު އިތުރަށް ގޯސްވެ، ގިނަ ބަޔަކު މަރުވަނީ - 14 ގަޑިއިރު ކުރިން\nހަތް ގައުމަކަށް ދިވެހިން ދަތުރު ކުރުމުގައި ސަމާލުކަން ދިނުމަށް އިިލްތިމާސްކޮށްފި\n1 މަސް ކުރިން ( ފެބުރުއަރީ 23, 2020 )\nމިހާރު ހަލުވިކަމާއެކު ފެތުރެމުންދާ ކޮވިޑް-19 ފެތުރެމުން އަންނަ ގައުމުތަކުގެ ތެރޭގައި، ހިމެނޭ ހަތް ގައުމަކަށް ދިވެހިން ދަތުރުކުރުމުގައި ސަމާލުކަން ދިނުމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން އިލްތިމާސްކޮށްފިއެވެ.\nއެޗްޕީއޭ ދެންމެ ނެރުނު ނޫސް ބަޔާނެއްގައި ވިދާޅުވީ، މިދުވަސްވަރު ހަލުވިކަމާއެއެކު ދުނިޔޭގެ އެކި ހިސާބުތަކުގައި ފެތުރެމުންދާ ކޮވިޑް 19ގެ ހާލަތު އެ އެޖެންސީ ބަލަމުންދާ ކަމަށެެވެ. އެގޮތުން ޗައިނާގެ އިތުރުން ދެކުނު އިރުމަތީ އޭޝިއާގެ ބައެއް ގައުމުތަކުގައި، ޗައިނާއަށް ދަތުރުކޮށްގައި ނެތް ފަރާތްތަކުގެ ކިބައިންވެސް މި ބަލި ފެނި، އެ ގައުމުތަކުގައި ބަލި ފެތުރެމުންދާ ކަމަށް ފާހަގަކުރެވިފައިވާކަމށަށް އެޗްޕީއޭ އިން ވިދާޅުވިއެވެ.\nއެހެންކަމުން ރައްކާތެރިކަމުގެ ފިޔަވަޅެއްގެ ގޮތުން، ޖަޕާން، ސިންގަޕޫރް، ހޮންގް ކޮންގް، ސައުތް ކޮރެއާ، ތައިލެންޑް، އީރާން އިޓަލީއަށް ދަތުރު ކުރެއްވުމުގައި މުހިންމު ސަމާލުކަމެއް ދެއްވުމަށް އެދޭ ކަމަށް އެޗްޕީއޭ އިން ވިދާޅުވިއެވެ.\nކޮވިޑް 19 ޖެހިގެން ގިނަ މީހުން މަރުވެފައި ވަނީ ޗައިނާއިންނެވެ. އެ ގައުމުގެ އިތުރުން، އީރާނުގައިވެސް މި ބަލި ޖެހިގެން މަރުވާ މީހުންގެ އަދަދު ކޮންމެ ދުވަހަކު ދަނީ އިތުރުވަމުންނެވެ. އަދި ކޮވިޑް 19 އާއި ގުޅިގެން ދެކުނު ކޮރެއާގައި ވަނީ ސިއްހީ ކުއްލި ހާލަތު އިއުލާނު ކޮށްފައެވެ.\nޗައިނާ އިން އިއްޔެ އާއި ހަމައަށް ކޮވިޑް 19 ޖެހިގެން މަރުވި މީހުންގެ އަދަދި 2442 އަށް ވަނީ އަރާފައެވެ. ޗައިނާ ފިޔަވައި އެހެން ގައުމުތަކުން ވަނީ 19 މީހަކު މަރުވެފައެވެ.\nކޮވިޑް-19: ނަތީޖާ ނައްސިވުމުން ދޫކޮށްލި މީހަކު، ހޯދުމުގެ މަސައްކަތް ފަށައިފި\nއަންނަ ހަފްތާގައި އެމްއެމްއޭ އާއި ބޭންކުތައް ހުޅުވިފައި ހުންނާނީ ތިން ދުވަހު\nމަލްޑިނީ އާއި ދަރިފުޅު ޑެނިއެލް ކޮވިޑް-19 އިން ރަނގަޅުވެއްޖެ\nފެބުރުއަރީ 23, 2020 16:52\nއިންޑިއާ ނެތީ ކީއްވެބާ މޯޑީ ދެކެ ބިރުން ދޯ؟ ޓްރިވެންޑްރަމް ގަވެސް ބަލި އުޅޭ ކަމަށް ބުނޭ.\nފެބުރުއަރީ 23, 2020 17:22\nއިންޑިއާގައި ނެތް ދޯ ކޮރޯނާއެއް\nފެބުރުއަރީ 23, 2020 18:13\nތިހެން ލާޗާރު ބިޗާރު ވާހަކަދެއްކިޔަސް ވާނެކަމެއްނޯންނާނެ! އަންނަވަރަކަށް އަންނާނެ! ދާނެވަރަކަށްދާނެ! ޢަޢީމާ ތެޅިގަންނާނެ! ޢޭރު އޮންނާނީ ވާނެ ހައެތި ވެފަޢި.\nފެބުރުއަރީ 23, 2020 20:49\nއެހެންވީމަ ޗައިނާ އަށް ދަތުރުކުރިޔަސް ހެޔޮ ދޯ\nފެބުރުއަރީ 23, 2020 21:11\nދިވެހިން ނުދިޔުމުން ވައިރަސްއެއް ނާރާނެ. ޙެޔޮ އެތަނުން ކިތަންމެ ބަޔަކު ރާއްޖެ އައިސް މަގުތަކުގަ އުޅުނަސް...\nފެބުރުއަރީ 23, 2020 22:20\nޥާނުވާ ބަލާނުލާ ގައުމުތަކެއްގެ ނަންތަކެއް ލިސްޓްކޮށްލުމަކީ އެންމެ ރަގަޅު ގޮތެއް ނޫން. ތައިލެންޑަކު އެއްވެސް ވަރަކަށް ނުފެތުރޭ. ބޮޑު އާބާދީ އަކުން 35 މީހުން ޕޮސިޓިވް ވެފަވަނީ އަދި މީގެ ތެރެއިން 21 މީހުން ވަނީ އެއްކޮށް ރަގަޅު ވެފައި. އަދި މީގެތެރެެއިން 23 މީހުނަކީ ޗައިނާއަށް ދަތުރު ކޮށްފައިވާ މީހުން. ރަގަޅު މައުލޫމާތުގެ މައްޗަށް ބިނާކޮށް މިފަދަ މުހިއްމު ނިންމުންތައް ނިންމުން އެދެން\nފެބުރުއަރީ 23, 2020 23:24\nގައުމުތަކުގެ އިގުތިސާދަށް ގެއްލުންވާތީ ހަގީގަތް އޮޅުވާލަމުން\nމީޑިޔާ އިން ޚަބަރު ފެތުރުން ކޮންޓުރޯލްގެންއުޅެނީ. ބޮޑެތި އާބާދީ އޮންނަ ސާފުތާހިރުކަމަށް ސަމާލުކަން ނުދޭ ގައުމު ތަކުގައި މިވައިރަސް ނެތި ދިއުމަކީ ނާދިރުކަމެއް.\nފެބުރުއަރީ 24, 2020 06:48\nދިވެއްސެއްގެ ރީތި ގުރުއާން ކިޔެވުމަށް އެތައް ބައެއްގެ ތައުރީފާއި ލޯބި!\nބަލި ކޮންޓްރޯލް ކުރެވޭނެ ގޮތެއް ނޭނގި، ގޮތް ހުސްވަނީ\nއަދިވެސް ކޮންޓްރޯލެއް ނެތް، ކުރިއަށް އޮތީ ދަތި ދުވަސްތަކެއް


Friends: Justin Bieber ge aa single eh | Mihaaru\nޖަސްޓިން ބީބާ: އާ ސިންގަލްއެއް މިހާރު ވަނީ ނެރެފައި.\nފްރެންޑްސް: ޖަސްޓިން ބީބާގެ އާ ސިންގަލްއެއް\n19 އޯގަސްޓް 2017 - 07:26\nމަޝްހޫރު ޒުވާން ލަވަ ކިތުންތެރިޔާ ޖަސްޓިން ބީބާ "ޕާޕަސް" ޓުއާ ވަރަށް ފޯރީގައި ކުރިއަށް ގެންދިއުމަށް ފަހު، ކުއްލި ގޮތަކަށް ދާދި ދަހުން ޓުއާގެ ބައެއް ޝޯތައް ކެންސަލް ކުރުމާ ގުޅިގެން އޭނާ ދެކެ ބައެއް ފޭނުން ހިތްހަމަނުޖެހިފައި ތިއްބައި އާ ސިންގަލްއެއް ނެރެފި އެވެ.\nމި ފަހަރު އޭނާ ފޭނުންނަށް ދޫކޮށްލި ލަވައަކީ "ފްރެންޑްސް" އެވެ. މި ލަވައިގައި ކިޔައިދެނީ ލޯބިވެރިޔާ ބީވުމުން އޭނާ އަލުން އެކުވެރިއެއްގެ ގޮތުގައި ބަހައްޓަން ބޭނުންވެގެން ކުރާ އާދޭސްތަކެއްގެ ވާހަކަ އެވެ. ލަވަ ލިޔެފައި ވަނީ ޕްރޮޑިއުސަރު ބްލަޑްޕޮޕް އެވެ. ބީބާގެ ވަރަށް ގިނަ ލަވަތައް އޭނާ ލިޔެފައިވެ އެވެ.\n"ފްރެންޑްސް" އަކީ 2015 ގައި ބީބާ ނެރުނު އެންމެ ފަހުގެ އަލްބަމް "ޕާޕަސް" ގައި ހިމެނޭ ލަވަތަކުގެ ތެރެއިން "ކޮމްޕެނީ" އަށް ފަހު އާންމުންނަށް އޭނާ މި ގޮތަށް ދޫކޮށްލި ފުރަތަމަ ލަވަ އެވެ.\nޓުއާ ހުއްޓުމަކަށް ގެނައުމަށް ފަހު، އޭގެ ދުވަސްތަކެއް ފަހުން އޭނާ ވަނީ އިސްޓަގްރާމްގައި ބޮޑު ބަޔާނެއް ނެރެފަ އެވެ.\n"ފްރެންޑްސް" ގެ އޯޑިއޯ.\nއޭގައި އޭނާ ބުނީ "އަރާމުކޮށްލަން ވަގުތުކޮޅެއް ބޭނުންވާ" ކަމަށާއި "މިއުޒިކް ކެރިއަރު ދެމެހެއްޓެނިވި ގޮތަކަށް ކުރިއަށް ގެންދެވޭނީ ފުރިހަމަ މީހެއްގެ ގޮތުގައި ހުރެގެން" ކަމަށެވެ.\nއަދި މިހާރު މަސައްކަތް ކުރަނީ ކުރާ ކޮންމެ ކަމެއް ރަނގަޅަށް ކުރަން ކަމަށާއި "ތާޒާވެލައިގެން" އަނެއްކާ ވެސް ފޭނުން ހިތްހަމަޖައްސައި ދޭން ނިކުންނާނެ ކަމަށް ކެނެޑާ އަށް އުފަން 23 އަހަރުގެ ލަވަ ކިޔުންތެރިޔާ ބުންޏެވެ.\nއިތުރު ލިޔުންތައް ޖަސްޓިން ބީބާ


Majeedhee magugai hingi nurahkaatheri accident eh hingai dhe meehakah aniyaavehje\nމަޖީދީ މަގު-- ފޮޓޯ: ސަން\nމަޖީދީ މަގުގައި ހިނގި ނުރައްކާތެރި އެކްސިޑެންޓެއްގައި ދެ މީހަކަށް އަނިޔާވެއްޖެ\nވަންވޭ ފަޅާލައި ސައްޔިދު ކިލޭގެފާނު މަގުން މަޖީދީ މަގަށް ނިކުތް ސައިކަލެއް، މަޖީދީ މަގުން ދުއްވާފައި އައި ސައިކަލެއްގައި ޖެހި ނުރައްކާތެރި އެކްސިޑެންޓެއް ހިނގާ މީހަކަށް އަނިޔާވެއްޖެ އެވެ.\nއެ އެކްސިޑެންޓު ހިނގާފައި ވަނީ ރޭ ދަންވަރު 1:15 ހާއިރެވެ.\nއެނގިފައިވާ ގޮތުގައި ނުގަވާއިދުން މަޖީދީ މަގަށް ދުއްވާފައި ނިކުތް ސައިކަލުގައި ތިބީ ދެ ބިދޭސީންނެވެ. އޭގެ ތެރެއިން އެކަކަށް އަނިޔާވި އެވެ. އެކަމަކު ބޮޑަށް އަނިޔާވީ މަޖީދީ މަގުން ދުއްވާފައި އައި ސައިކަލުގައި އިން މީހާއަށް ކަމަށް ވެއެވެ.\nމަންޒަރު ދުށް މީހުންނާ ހަވާލާދީ ނޫސްތަކުން ބުނާ ގޮތުގައި މަޖީދީ މަގުން ދުއްވާފައި އައި ސައިކަލު ވެސް އައީ ވަރަށް ބާރު ސްޕީޑެއްގައެވެ. އަދި އޭގައި ދެ ދިވެހިން ތިބިއިރު އެކްސިޑެންޓުވުމާއެކު އެތަނުން އެކަކު ވަނީ ފިލާފަ އެވެ.\nއައިޖީއެމްއެޗުގެ މީޑިއާ އޮފިޝަލަކު ސީއެންއެމްއަށް ވިދާޅުވީ، ރޭ އެކްސިޑެންޓުގައި އަނިޔާވި ދެމީހުން ވެސް އެންމެ ފުރަތަމަ ގެނެވުނީ ހޮސްޕިޓަލަށް ނަމަވެސް ދިވެހި މީހާގެ އެދުމުގެ މަތިން އޭނާ އޭޑީކޭއަށް ބަދަލުކޮށްފައިވާ ކަމަށެވެ.\nއަނިޔާވި ބިދޭސީ މީހާއަށް އަދިވެސް ދަނީ އެމެޖެންސީ ރޫމުގައި ފަރުވާ ދެމުންނެވެ. އެމީހާގެ ހާލު ސްޓޭބަލް ކަމަށް އެ އޮފިޝަލް ވިދާޅުވި އެވެ.\nއޭޑީކޭގެ ބަހެއް ލިބިފައި ނުވާތީ ދިވެހި މީހާގެ ހާލު އޮޅުން ފިލުވޭ ގޮތް ވަނީ ނުވެފަ އެވެ.


Civil servantunnakee vaki bayakah gulaanukoh dheyn jehey baeh noon: Raees | ThePress\nސިވިލް ސާވަންޓުންނަކީ ވަކި ބަޔަަކަށް ގުލާނުކޮށްދޭން ޖެހޭ ބައެއް ނޫން: ރައީސް\nސިވިލް ސާވަންޓުންގެ ގޮތުގައި މަސައްކަތް ކުރާ މީހުންނަކީ ވަކި ބޔަަކަށް ގުލާނުކޮށްދޭން ޖެހޭ ބައެއް ނޫން ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެއްޖެއެވެ.\n53 ވަނަ ޖުމްހޫރީ ދުވަސް ފާހަގަކުރުމުގެ ގޮތުން މިރޭ ބާއްވާ ރަސްމީ ޖަލްސާގައި ވާހަކަފުޅު ދައްކަވަމުން ރައީސް ސޯލިހް ވިދާޅުވީ، ސިޔާސީ ވަކިކަމެއްގައި ނޫޅެގެން ފިޔަވަޅު އެޅި، އެކަހެރި ކުރެވި، މަގާމުން ވަކި ކުރުމުގެ ފުރުސަތު އޮވެގެން ނުވާނެ ކަމަށާއި ސިވިލް ސާވަންޓުންނަކީ އެމީހަކު ގަބޫލުކުރާ ސިޔާސީ ފިކުރެއްގައި ދެމިހުރެވޭނެ މިނިވަނެއް ކަމަށެވެ.\n"ސިވިލް ސާވަންޓުންނަކީ އެމީހަކު ގަބޫލުކުރާ ސިޔާސީ ފިކުރެއްގައި ދެމިހުރެވޭނެ މިނިވަނެއް. އެއީ ސިޔާސީ މަސައްކަތުގައި ވަކި ބަޔަކަށް ގުލާނުކޮއްދިނުން މަޖުބޫރު ސިޔާސީ ބައެއް ނޫން."\nސިވިލް ސާވަންޓުން ދޭ ހިދުމަތުގައި ސިޔާސީ ފިކުރެއް، ކުލައެއް، ވަހެއް އަދި ރަހައެއް އޮވެގެން ނުވާނެ ކަމަށާއި އެމީހުން ކުރަން ޖެހޭނެ ކަމަކީ ސަރުކާރުގެ ސިޔާސަތާއި ވައުދުތައް އޭގެ ގޮތުގައި ތަންފީޒު ކުރުން ކަމަށް އެމަނިކުފާނު ވިދާޅުވިއެވެ. އެއީ ދިވެހި ރައްޔިތުންނަށް ހިދުމަތް ކުރަން ތިބި ގައުމީ ހިދުމަތުގެ ފައުޖުގެ ގޮތުގައި ރައީސް ވިދާޅުވިއެވެ.\nމީގެ އިތުރުން ރައީސް ވިދާޅުވީ ވަކި ފަރުދެއް ނުވަތަ ވަކި ރަށެއް ފަރަގު ނުކޮށް، ސަރުކާރުން ދޭން ޖެހޭ ހިދުމަތް ހަމަހަމަ ކަމާ އެކު ފޯރުކޮށް ދިނުމަކީ އިޖްތިމާއީ އިންސާފު ކަމަށެވެ. ވޭތުވެދިޔަ3އަހަރު ދުވަހު ސަރުކާރުން މަސައްކަތް ކުރަނީ މި ހަމަތައް ހިފެހެއްޓުމަށް ކަމަށްވެސް ރައީސް ވިދާޅުވިއެވެ.\nޖުމްހޫރިއްޔަތަކީ ހުރިހާ އެންމެން އެކުވީމާ ކިޔާ ނަމެއް ކަމަށާއި އެއީ ރައްޔިތުންގެ ވެރިކަމުގެ އެންމެ އަސާސީ ސިފަ ކަމުގައި ރައީސް ވިދާޅުވިއެވެ. އަދި ހިޔާލުފާޅު ކުރުމާއި އެއްވެ އުޅުމާއި ދުލާއި ގަލަމުގެ މިނިވަންކަން ރާއްޖޭގައި އެބަ އޮތް ކަމަސް އެމަނިކުފާނު ފާހަގަކުރެއްވިއެވެ.\nހަބަރު އިބްރާހިމް މުހައްމަދު ސޯލިހް ސިވިލް ސާވިސް ސިޔާސީ\nމިސަރުކާރުން ޤަވާޢިދު ނެރެފަ އިބޫ މިއުޅެނީ ލޯބިން ސިވިލްސާވަންޓުން އުރަން ތަ?.....ބަލަ ތިހާ ހެޔޮ އެދޭނަމަ ފުރަތަމަ އެގަވާޢިދު އުވާލަބަލަ.


މަރާއިމެދު އެންމެފަހަރަކުވެސް މިގޮތަށް ވިސްނާލައިފިން ހެއްޔެވެ؟ ވިސްނުން އަވަސްކުރާށެވެ!\nފްލައިޓެއްގައި ދަތުރު ފަށާތަނުން ޓެކްނިކަލް މައްސަލައެއް ދިމާވެއްޖެ ނަމަ އަނބުރާ އައިސް ޖެއްސިދާނެއެވެ. ކަނޑު ގަދަވެއްޖެ ނަމަ އަމާންތަނެއްގައި ބަނދަރުކުރެވިދާނެއެވެ. އަދި ނުފުރައި މަޑުވެސް ކޮށްލެވިދާނެއެވެ. ނަމަވެސް މަރު ހިއްޕަވަން މަލަކުލްމައުތު ވަޑައިގަތުމުން ވަގުތުން މަރުނުވެ ކުރެވޭނެ އެއްވެސް ކަމެއް ނުއޮންނާނެއެވެ. ދަތުރަށް ތައްޔާރު ނުވެ ހުރުމުގެ ސަބަބުން ކައްވަޅުގައި ކިތަންމެ ބޮޑެތި ޢަޛާބު ތަކެއް ލިބެން ޖެހުނު ނަމަވެސް ޤިޔާމަތް ދުވަހު ނަރަކައަށް ވަންނަން ޖެހުނު ނަމަވެސް ޖެހޭނީ ހަމަ މަރުވާށެވެ! އެކަންކަމަށް ކުރިމަތިލާށެވެ! އިތުރު އެއްވެސް "ޗޮއިސް"އެއް ނުއޮންނާނެއެވެ!\nމީސްތަކުންނޭވެ! ހޭލާށެވެ! ހޭލުންތެރިވާށެވެ! ދުނިޔޭގައި އަހަރެމެން ބުނެ މިއުޅެނީ ރައްކައުވެ ތިބިއްޔާ ދަތުރު ކަމަށެވެ. މި ބަހަކީ ދުނިޔޭގައި އެއްތަނުން އަނެއް ތަނަށް ދިއުމަށް މިކުރާ ދަތުރުތަކަށްވުރެ މާ ފުޅައު މާނައިގައި އޮތް ބަހެކެވެ. ވިސްނަންވީ މަރުވުމުން ފަށާ ދަތުރުގެ ރައްކައުތެރިކަން އޮތީ އެ ދަތުރަށްޓަކައި ތިމާ ދުނިޔޭގައި ހުރެ ރައްކައުތެރިވީ ވަރަކުން ކަމެވެ. އެހެނީ އެއީ މާ ނުރައްކައުތެރިކަން ބޮޑު ދަތުރެކެވެ.\n"ދުނިޔޭގެ ޙަޔާތް މިކިޔަނީ އަދަދު ކަނޑައެޅިފައިވާ ދުވަސްތަކަކަށެވެ. ވީމާ ފާއިތުވާ ކޮންމެ ދުވަހަކީ ކައްވަޅާއި ކައިރިއަށް ކުރެވޭ ދަތުރުގެ ބައެކެވެ. ދަތުރު ނިމި ކައްވަޅުގައި ވަޅުލެވޭނެ ދުވަސް އެކަކަށްވެސް ނުއެނގޭނެއެވެ.\nވީމާ ދަތުރުގެ ސަލާމަތްކަމަށް އެދޭ މީހާ، ޙަޔާތުން ފާއިތުވާ ކޮންމެ ދުވަހަކީ ދަތުރުގެ އަމާޒު ހިފައި ސީދާ މިސްރާބަށް ދުއްވާ ދުވަހަކަށް ހަދާށެވެ. އެއިރުން ދަތުރު ނިމޭނީ ސަލާމަތުގެ އައްސޭރިއަށެވެ."\nމިޢިލްމުވެރިއަކު ވިދާޅުވެފައިވާ ވަރަށް މުހިންމު ބަސްފުޅެކެވެ. ހަޔާތުން ފާއިތުވާ ކޮންމެ ދުވަހަކީ މަރާއި ކައިރިއަށް ދެވޭ ދުވަހެކެވެ. ވީމާ މަރުވުމުން ސަލާމަތްކަން ލިބުން އޮތީ ދުނިޔޭގައި ހޭދަކުރާ ކޮންމެ ދުވަހަކީ މަރަށް ތައްޔާރުވާން އެދުވަހަކު ކުރަން ޖެހޭ ހުރިހާ ކަންކަން ފުރިހަމަކުރިވަރަކުންނެވެ.\nނަމަވެސް ގިނަ މީހުންނަށް އަމަލުކުރެވެނީ އެގޮތަކަށް ނޫނެވެ. ހަޔާތް ވޭތިކުރެވެނީ މަރަށް ތައްޔާރުވުން ފަހަށް ބާއްވައިގެންނެވެ. ދުވަހުން ދުވަހަށް ތައްޔާރެއް ނުވެއެވެ. ﷲ ތަޢާލާ ދެއްވަވާ ތަނަވަސްކަމުން އެދުވަހަކު ކުރަން ބޭނުންވާ ޚަރަދުތައް ކުރަމުން ގެންދާއިރު އެ ޚަރަދުކުރުމުގެ މަގު ފަހިކޮށްދެއްވެވި ﷲ ތަޢާލާއަށް ދަނީ ދަރަމުންނެވެ. އެންމެފަހުން މަރާއި ބައްދަލުކުރަން ޖެހެނީ އެ ބޮޑު ދަރަނިތަކާއިއެކުގައެވެ.\nމަލަކުލްމައުތު ލޮލަށް ފެނުމާއި ހަމައިން ދަރަނި އަދާކުރުމުގެ ފުރުޞަތު ގެއްލިގެންދެއެވެ. ހަތަރު އުދަރެސް ފެނުޖެހި ނިމެއެވެ. ދުނިޔޭގެ ފަސްގަނޑުގެ މަތީގައި ދިރިއުޅުމުގެ ފުރުޞަތު ގެއްލިގެން ދެއެވެ. ފަސްގަނޑު ކޮނެ އަޑީގައި ވަޅުލެވެއެވެ. ބަރުޒަޚުގެ ޢާލަމުގެ ޙަޔާތް ފެށިގެންދެއެވެ.


އައްޑޫ ސިޓީއިން މޫދައްއެރި އުޅެނިކޮށް ގެއްލުނު ޒުވާނާ މަރުވެފައި އޮއްވާ ފެނިއްޖެ | Fenvaru Online\nއައްޑޫ ސިޓީން މޫދަށް އެރި އުޅެނިކޮށް ގެއްލިގެން ހޯދަމުން ދިޔަ 18 އަހަރުގެ ޒުވާނާ--- ފޮޓޯ/ވަގުތު\n16:45 - 18 ނޮވެމްބަރު 2018 -0ކޮމެންޓް\nއައްޑޫ ސިޓީ ހިތަދޫގެ ހަންކެޑެ ބުރިޖު ކައިރިއަށް މޫދަށް އެރިއުޅެނިކޮށް ގެއްލުނު ޒުވާނާ މަރުވެފައި އޮއްވާ ފެނިއްޖެ އެވެ. އެ ޒުވާނާ ގެއްލިގެން ރިޕޯޓްކުރި ވަގުތުން ފެށިގެން ފުލުހުންނާއި ސިފައިން އެ ޒުވާނާ ފެނޭތޯ މަސައްކަތް ދިޔައީ ކުރައްވަމުން ނެވެ.\nއެމްއެންޑީއެފްއިން ވިދާޅުވީ މަރަދޫއާއި ހިތަދޫއާ ދެމެދު އޮންނަ ހަންކެޑެ ބްރިޖު ސަރަހައްދައް މޫދަށް އެރި އުޅުނު ތިން ކުދިންގެ ތެރެއިން 18 އަހަރުގެ ޒުވާނަކު ގެއްލިގެން މިއަދު މެންދުރު 14:43ގައި ރިޕޯޓުކޮށްފައިވާކަމުގަ އެވެ.\nފެންވަރަށް މައުލޫމާތު ލިބިފައިވާގޮތުގައި ހަންކެޑެ ސަރަހައްދަށް މޫދަށް އެރި އުޅެނިކޮށް ނިޔާވެފައިވަނީ އައްޑޫ ހައި ސްކޫލްގައި ތައުލީމް ހާޞިލްކުރަމުންދާ ޖައިޝަމް ނަމަކަށް ކިޔާ ޒުވާނެކެވެ.\nހިތަދޫ ރީޖަނަލް ހޮސްޕިޓަލްގެ މީޑިއާ އޮފިޝަލް ވިދާޅުވެފައިވަނީ އެކުއްޖާ ހޮސްޕިޓަލަށް ގެނައިރުވެސް ނިޔާވެފައިވާކަމުގަ އެވެ.\nފުލުހުންގެ މީޑިއާ އޮފިޝަލު ވިދާޅުވީ ގެއްލިގެން ހޯދަމުން ދިޔަ ޒުވާނާ ފެނިފައިފަނީ 15:45 ހާއިރު ހަންކެޑެ މޫދު އަޑިން ކަމަށާއި މައްޗަށް ނެގިއިރު އެއްވެސް ހަރަކާތެއް ނެތް ކަމުގަ އެވެ.\nއެމްއެންޑީއެފް އިން ވިދާޅުވީ އެ ޒުވާނާ މޫދަށް ދިޔައީ އިތުރު ދެ ކުއްޖަކާއި އެކު ހަންކެޑެ ބުރިޖު ސަރަަހައްދަށް ކަމުގަ އެވެ. އަދި އެ ގެއްލުނު ޒުވާނާ މޫދަށް އެރި އުޅެނިކޮށް އޮޔާ ދަމައިގަތީ ކަމަށާއި، އޭނާ ހޯދުމަށް އެވަގުތުން ފެށިގެން ކޯސްޓް ގާޑުން ހަރަކާތްތެރިވަމުން ދިޔަކަމަށްވެސް އެމްއެންޑީއެފް އިން ވިދާޅުވި އެވެ.\nކަނޑުމަގުން އުފުލަން އުޅުނު ގިނަ އަދަދެއްގެ މަސްތުވާތަކެތި އަތުލައިގެންފި\nބޯކޮށް ވާރޭވެހި އައްޑޫސިޓީގައި ފެންބޮޑުވެއްޖެ\nބޯކޮށްވާރޭ ވެހި އައްޑޫ ސިޓީގެ ބައެއް ގޭގެއަށް ފެން ވަދެ ގެއްލުން ވެއްޖެ\nއައްޑޫ ސިޓީގައި "ކޮކާކޯލާ ރަން އިން އައްޑޫ" މިރޭ ފަތިހު ފަށަނީ


Kopy Rasheed: Efadha dhavana kopy eh nei, Dhivehi adhabun egehllunee aligadha thariyeh - One Online\n26 ފެބުރުއަރީ 2020، އައިޖީއެމްއެޗް: ކޮޕީ ރަޝީދަށް ސްޓްރޯޖެއް ޖެހުމުން އެޑެމިޓުކޮށްފައި ވަނިކޮށް، ދިވެހި އަދަބިއްޔާތުގެ ދާއިރާގެ ބައެއް ބޭފުޅުން އަރިހުގައި، ފަތުހުﷲ ސޯލިހު (ކ) ---\nޅެންވެރީންގެ ބަހާރުގެ ބައެއް މަސައްކަތްތަކާއި ދަތުރުތަކާއި ދިވެހި ބަހުގެ އެކެޑަމީގެ ބައެއް މަސައްކަތްތަކާއި ދަތުރުތައް މއ. ކޮޕީގެ، މުހައްމަދު ރަޝީދު (ކޮޕީ ރަޝީދު) އާއެކު ކުރުމުގެ ނަސީބު ލިބުނެވެ. ނަސީބެކޭ މި ދެންނެވީ އެއީ ހަމަ ބޮޑު ނަސީބެއް ކަމުގައި އަޅުގަނޑު ދެކޭތީއެވެ.\nކޮޕީ ރަޝީދުގެ ވަރަށް އަރިހުގައި މަސައްކަތް ކުޅައުމުގެ ފުރުސަތު ލިބުނެވެ. އަޅުގަނޑަށް ކޮޕީ ރަޝީދު ފެނިފައިވަނީ އެފަދަ ދެވަނައެއް ނެތް މިސާލެއްގެ ގޮތުގައެވެ. އެކިއެކި ކަންކަމަށް ޚިޔާލު ދެއްވުމާއި ހައްލު ހޯއްދަވައި ދެއްވުމުގައި އެއީ މުއްސަނދި ފުން ކަނޑެކެވެ. އުފެއްދުންތެރިކަމުގައި ފުދުންތެރި ކުޅަދާނަ ސިކުނޑިއެއްގެ ވެރި ބޭފުޅެކެވެ. ތަމްސީލުގެ ފަންނުގައި ކޮޕީއަކީ ތަމްސީލު ލިޔުއްވުމާއި ކުޅުއްވުމުގައި ވެސް އަލިގަދަ ތަރިއެކެވެ. ޢުމުރުގެ ތަފާތު ބޮޑު ކަމާއެކުވެސް އޮލިމްޕަހުގެ މަޝްހޫރު ތަމްސީލު ޒަމާނުގެ ހުނަރުވެރި ކުޅަދާނަ އެ މުމައްސިލާއެކު ތަމްސީލު ކުޅުމުގެ ފުރުސަތު ލިބުމަކީ އަޅުގަނޑަށް ލިބުނު އެންމެ އުފާވާ، އެންމެ ބޮޑު އެއް ޝަރަފު ކަމުގައި އަޅުގަނޑު ދެކެމެވެ.\nޅެން ބަހުރުވައިން ތަމްސީލު އުފެއްދެވުމުގައި ކޮޕީ ރަޝީދުގެ ހުނަރު ހަމަ ލޮލުން ދެކެ އެ ތަމްސީލުތައް ކުޅުމުގެ ނަސީބުވެސް ލިބުނެވެ.\nކޮޕީއަކީ ހިތްތިރި ކަމުގައި ވެސް ނަމޫނާ ބޭފުޅެކެވެ. ކޮޕީއާއެކު ރާއްޖެތެރޭގެ ބައެއް ރަށްރަށަށާއި ރާއްޖޭން ބޭރަށްވެސް ދަތުރުތައް ކުރެވުނެވެ. ބައެއް ފަހަރު ބައިވެރީންގެ ތެރޭގައި ބައްސެރި ވާ ފަހަރުވެސް އާދެއެވެ. އެ ފަދަ ވަގުތަކު ދުވަހަކުވެސް ކޮޕީ އިތުރަށް ވިއްދައި ބަހެއް ވިދާޅު ނުވާނެއެވެ. ހަނު އިންނަވާނީއެވެ. ޒުވާބެއް ނުވަތަ މާ ނުފާޑަށް މަޝްވަރާއެއް ދާ ނަމަވެސް އިޚްތިޔާރު ކުރައްވަނީ މަޑުމައިތިރި ކަމެވެ.\nއަޅުގަނޑަށް ކޮޕީގެ ދެން އެންމެ ފާހަގަ ކުރެވުނު ކަމަކީ އޭނާގެ ސަމާސާ ކުރެއްވުމެވެ. ސަމާސާ ވާހަކަތައް ކިޔުއްވައި ދެއްވުމާއި ސަމާސާ ރާގުރާގު ލެއްވެވުން ފަދަ ކަންކަމުގައި ކޮޕީ ވަރެއް ނުދެކެމެވެ. އަބަދުވެސް ތަޖުރިބާ ކުރެއްވިފައިވާ މަޖާ ކަންކަން ހިއްސާ ކުރައްވައެވެ. ފެނިވަޑައިގެންފައިވާ ކަންކަމާއި އިވިވަޑައިގެންފައިވާ ކަންކަމުން އަބަދުވެސް އެހެން މީހުންގެ ފޫހި ފިލުއްވައި ދެއްވައެވެ.\nދުވަހަކު މީހަކާ ދެބަސް ވީތަނެއް ނުދެކެމެވެ. މީހަކަށް އަޑުލި އަޑެއް ނާހަމެވެ. ނެތް ތަނެއްގައިވެސް މީހަކަށް ބަހެއް ބުނުއްވި އަޑެއް ނާހަމެވެ. ބައެއް ދަތުރުތަކުގައި ކޮޕީ ފަދަ އިސް ބޭފުޅުންނަށް ކަންކަން ފަހިކޮށްދިނުމުގެ މެދުވެރިއެއްގެ ރޯލުވެސް އަޅުގަނޑު ކުޅުނީމެވެ. މިވެނި ކަމެއް ނުވެގެން އެވެނި ކަމެއް މަދުވެގެން އެވެނި އެއްޗެއް ނެތިގެން މާ ބޮޑު ޝަކުވާތަކެއް ނުކުރައްވައެވެ.\nއަޅުގަނޑަށް ދަޢުވަތު ދެއްވައިގެން ކޮޕީގެ ގެއަށް ގެންދެވިއެވެ. ކުރައްވައިފައިވާ މަސައްކަތްތަކާއި ކުރައްވަމުން ގެންދެވި މަސައްކަތްތަކާއި ޚާއްޞަ ގޮތެއްގައި ލިޔުއްވައިފައި ހުރި ފޮތްތައް ދެއްކެވިއެވެ. ބައެއް ފޮތްތައް އަޅުގަނޑަށް ހަދިޔާ ކުރެއްވިއެވެ. ތަޖުރިބާތައް ޙިއްސާ ކުރެއްވިއެވެ. އަބަދުވެސް ހިތްވަރު ދެއްވައެވެ. ބުނެދެއްވައެވެ.\nދިވެހި އަދަބުން އެ ނިވުނީ އަލިގަދަ ތަރިއެކެވެ. ޤައުމަށް އެ ގެއްލުނީ ޤައުމީ ލޭ ހުރި ވަޠަނީ ދަރިއެކެވެ. އެތައް ރޮނގަކުން ޚިދުމަތް ކުރެއްވި ޚިދުމަތުގެ ރަންތާޖުގެ ވެރިއެކެވެ. ދިވެހި އަދަބިއްޔާތުގެ ކުޅަދާނަ އަދީބެކެވެ. އެ ދަރިއެއްގެ ޚިދުމަތުގެ އަލި ދުވަހަކު ފަނޑު ނުވާނޭ ގިނަ ޚިދުމަތްތަކެއް ދޫކުރައްވައިފައިވާ އަލިގަދަ ފަނާރެކެވެ.\nމާތް ﷲ ކޮޕީ ރަޝީދުގެ ފާފަ ފުއްސަވައި ޖަންނަތުލް ފިރްދައުސުގައި ލައްވާށިއެވެ! ޢާއިލާޔަށް ކެތްތެރިކަން ދެއްވާށިއެވެ! އާމީން!


MNDF ge "Run 127" Addu gai baavvaifi | Mihaaru\n16 ޖޫން 2019 - 10:52 1 comment\nއިއްޔެ ހަވީރު މަރަދޫ ރަސްމީ ބޯޅަދަނޑުން ފެށި ދުވުމުގައި އައްޑޫގެ އެކި އަވަށްތަކުން ދުވުންތެރިން ބައިވެރިވި އެވެ. ދެ ކެޓަގަރީއަކަށް ބަހާލައިގެން ބޭއްވި ދުވުމުގައި ވަނަތައް ހޯދި މީހުންނަށް ވަނީ މެޑަލާއި ސެޓްފިކެޓާއި ފައިސާގެ އިނާމު ވެސް ދީފަ އެވެ.\nއެގޮތުން ފަސް ކިލޯ މީޓަރު ދުވުމުގެ ފިރިހެން ބައިން އެއް ވަނަ ހޯދީ އަބްދުﷲ ނިހާޝެވެ. އޭނާ ނިންމީ 20 މިނެޓް ހަތް ސިކުންތުން ދުވުން ފުރިހަމަކޮށް އެއް ވަނަ މަގާމަށް ދިން 4،000ރ. ހޯދައިފަ އެވެ.\nދެވަނަ ހޯދީ މުހައްމަދު އަނޫފް އަލީ ދުވުން ނިންމީ 20 މިނިޓް 47 ސިކުންތުންނެވެ. އޭނާ އަށް ވެސް އިނާމަކަށް 4،000ރ. ލިބުނު އިރު އަދި ތިން ވަނަ ހޯދި މުހައްމަދު ޖަލާއިލް ފަޔާޒު ރޭސް ނިންމީ 21 މިނިޓް 38 ސިކުންތުންނެވެ. އޭނާ އަށް ފައިސާގެ އިނާމުގެ ގޮތުގައި ލިބުނީ 1،000ރ. އެވެ.\nMNDF Southern Area in inthizaamukohgen baavvaa "MNDF 127 Run 2019" miadhu Addu City gai baavvaifi. Mi dhuvumugai Addu City ge gina faraaiythakun baiveri vefaivey. pic.twitter.com/XNseNb3VNh\n— Maldives National Defence Force (@MNDF_Official) June 15, 2019\nފަސް ކިލޯ މީޓަރު ދުވުމުގެ އަންހެން ބައިން އެއް ވަނަ ހޯދީ އައިޝަތު ނަފުހާ ނަޝީދެވެ. އޭނާ ދުވުން ފުރިހަމަކުރީ 23 މިނިޓް 26 ސިކުންތުންނެވެ. ދެވަނަ ހޯދި މަރިޔަމް އަޒްކާ ދުވުން ނިންމީ 27 މިނިޓް 47 ސިކުންތުންނެވެ. އަދި ތިން ވަނަ ހޯދި އައިޝަތު ނުބްލާ ދުވުން ނިންމީ 27 މިނިޓް 54 ސިކުންތުންނެވެ. ދިހަ ކިލޯމީޓަރު ދުވުމުގެ ފިރިހެން ބައިން އެއް ވަނަ ހޯދީ މުހާޖިރު ޒިޔާދު މުހައްމަދެވެ. އޭނާ އަށް ފައިސާގެ ދުވުން 47 މިނިޓް 23 ސިކުންތުން ނިންމުމުން އޭނާ އަށް ފައިސާގެ އިނާމުގެ ގޮތުގައި ލިބުނީ 4،500ރ. އެވެ. ދެވަނަ ހޯދި އަހުމަރު އަފްޒަލް ދުވުން ނިންމީ 50 މިނިޓް 25 ސިކުންތުންނެވެ. އިނާމަކަށް އޭނާ އަށް 2،500ރ. ލިބުނު އިރު ތިން ވަނަ ހޯދި އަހުމަދު މުނީޒު ދުވުން ނިންމީ 53 މިނިޓް 15 ސިކުންތުންނެވެ. އޭނާގެ އިނާމަކީ 1،000ރ. އެވެ. ދިހަ ކިލޯމީޓަރުގެ އަންހެން ބައިގައި ވާދަކޮށްފައި ވަނީ އެންމެ މީހެކެވެ. އެ ބައިން ދުވި ހަމައެކަނި މީހަކީ ފާތުމަތު ހިންދު އަބްދުލް މުހުސިނެވެ. އޭނާ ދުވުން ފުރިހަމަ ކުރީ އެއް ގަޑިއިރާއި 19 މިނިޓުންނެވެ.\nއެމްޑީއެފުން އައްޑޫގައި ބޭއްވި ދުވުމަކީ ދުޅަހެޔޮ ސިއްހަތަކަށް އާންމުނަށް ހިތްވަރު ވެސް ދިނުމުގެ މަގުސަދުގައި ބޭއްވި ހަރަކާތެކެވެ.\nއިތުރު ލިޔުންތައް ސ. ފޭދޫ އައްޑޫ ސ. މަރަދޫ އެމްއެންޑީއެފް އެމްއެންޑީއެފް ސަދަން ކޮމާންޑް ސ. މަރަދޫ ފޭދޫ


Supreme court ge fandiyaarunnah ithubaaru bodu: Kureege PG\nސުޕްރީމް ކޯޓުގެ ފަނޑިޔާރުންނަށް އިތުބާރު އެބައޮތް: ކުރީގެ ޕީޖީ\nގާނޫނީ ވަކީލް އަދި ކުރީގެ ޕްރޮސެކިއުޓާ ޖެނެރަލް އަހުމަދު މުއިއްޒު --ފޮޓޯ: އަވަސް\nސުޕްރީމް ކޯޓުގެ ފަނޑިޔާރުންގެ ބެންޗުގައި މިހާރު ތިއްބެވި ބޭފުޅުންނަށް އިތުބާރު ކުރައްވާ ކަމަށް ކުރީގެ ޕްރޮސެކިއުޓާ ޖެނެރަލް އަހްމަދު މުއިއްޒު ވިދާޅުވެއްޖެ އެވެ.\nރައްޔިތުންގެ ހާއްސަ މަޖިލީހުގެ ހއ. އަތޮޅުގެ މެންބަރު ކަމާއި ކްރިމިނަލް ކޯޓްގެ އިސް ގާޒީ ކަން ވެސް ކުރައްވާފައިވާ މުއިއްޒު، ސުޕްރީމް ކޯޓުގެ ފަނޑިޔާރުންގެ ދިފާއުގައި ވާހަކަދައްކަވާފައި މިވަނީ މަޖިލީހުގެ ކުރީގެ މެންބަރު އަލްހާން ފަހްމީ ސުޕްރީމް ކޯޓުގެ ފަނޑިޔާރުންނަށް ފާޑުވިދާޅުވެ ކުރެއްވި ޓްވީޓަކަށް ރައްދުދެއްވަމުންނެވެ.\nސުޕްރީމް ކޯޓުގެ ފަނޑިޔާރުންނަށް އަލްހާން ފާޑު ވިދާޅުވީ ދީބާޖާ ކިޔާ އަމިއްލަ ކުންފުންޏަކަށް ދައުލަތުން ބޮޑު ބަދަލެއް ދޭން ޖެހޭ ގޮތަށް ކޯޓުތަކުން ކުރިން ކޮށްފައިވާ ހުކުމެއް ސުޕްރީމް ކޯޓުން އިއްޔެ ބާތިލްކުރުމާ ގުޅިގެންނެވެ.\nސުޕްރީމް ކޯޓަށް ފާޑު ވިދާޅުވަމުން އަލްހާން ވިދާޅުވީ މިހާރުގެ ސުޕްރީމް ކޯޓަކީ "އަދުލު އިންސާފު އަންބޮނޑިއަށް ލައިގެން އޮތް ސަރުކާރެއްގެ ޕަޕެޓް ސުޕްރީމް ކޯޓެއް" ކަން ހުރިހާ ސިފައެއްގައި ވެސް ސާބިތުކޮށްދީފައިވާ ކަމަށެވެ.\nއަލްހާނަށް ރައްދުދެއްވަމުން އަދި ދީބާޖޭގެ މައްސަލައިގެ ނިންމުމަށް އިޝާރާތް ކުރައްވާ މުއިއްޒު ވިދާޅުވީ އެ ނިންމުމަކީ ސަރުކާރުގެ ނުފޫޒުގެ ދަށުން ނިންމި ނިންމުމެއް ކަމަށް ގަބޫލުނުކުރައްވާ ކަމަށެވެ. އަދި ވިދާޅުވީ 2018 ވަނަ އަހަރު އޮތް ސުޕްރީމް ކޯޓުގެ ބެންޗަށް ވުރެ މިހާރު ތިއްބެވި ފަނޑިޔާރުންނަށް އޮތް އިތުބާރު ބޮޑު ކަމަށެވެ.\nދީބާޖާއަށް ދައުލަތުން 348 މިލިއަން ރުފިޔާ ބަދަލުގެ ގޮތުގައި ދޭން ޖެހިފައި އޮތް މައްސަލަ ސުޕްރީމް ކޯޓުން އިއްޔެ ނިންމީ އެ ހުކުމް ރިވިއު ކޮށްދިނުމަށް ދައުލަތުން ހުށަހެޅި މައްސަލަ ރިވިއު ކުރުމަށްފަހު އެވެ. މިމައްސަލައިގައި ކަންހިނގާފައިވާ ގޮތަށް ބަލައި، ހައިކޯޓުގައި މިމައްސަލަ އިސްތިއުނާފް ކުރުމުގެ ފުރުސަތު ދީބާޖާ އަށް ލިބިގެންވާ ކަމަށްވެސް ސުޕްރީމް ކޯޓުގެ އިއްޔެގެ ހުކުމްގައިވެ އެވެ. މައްސަލަ އިސްތިއުނާފް ކުރާނަމަ މި މައްސަލަ ނިމޭ ދުވަހުން ފެށިގެން ބަންދު ނޫން 15 ދުވަހުގެ ތެރޭގައި އެކަން ކުރުމަށްވެސް ހުކުމްގައި ވަނީ އަންގާފަ އެވެ.\nސުޕްރީމް ކޯޓުން 19 ނިންމުމެއް އުވާލައިފި\nސުޕްރީމް ކޯޓްގައި 8 އަހަރުވީ މައްސަލައެއް


Recovery loan scheme ge dhashun 790 million ah vure gina rufiyaa dhookohfi – Iru\nދުނިޔޭގައި ފުރަތަމަ ފަހަރަށް މޯލްޑިވްސް ބޯޑަރ މައިލްސް އިފްތިތާޙުކޮށްފި\nރިކަވަރީ ލޯނު ސްކީމްގެ ދަށުން 790 މިލިއަނަށް ވުރެގިނަ ރުފިޔާ ދޫކޮށްފި\nކޯވިޑް19އާ ގުޅިގެން ވިޔަފާރިތަކަށް ލިބިފައިވާ ގެއްލުމުން އަރައިގަތުމަށް “ރިކަވަރީ ލޯނު ސްކީމް”ގެ ދަށުން މިހާތަނަށް 790.5 މިލިއަން ރުފިޔާ ދޫކޮށްފައިވާކަމަށް ފިނޭންސް މިނިސްޓްރީން ހާމަކޮށްފިއެވެ.\n“ރިކަވަރީ ލޯނު ސްކީމް”ގެ ދަށުން ދޫކޮށްފައިވާ ލޯނުތަކުގެ ތެރޭގައި އެސް.ޑީ.އެފް.ސީއިން ދޫކޮށްފައިވާ ލޯނުތަކާއި ބީއެމްއެލްއިން ވިޔަފާރިތަކަށް ދޫކޮށްފައިވާ ލޯނުތައް ހިމެނެއެވެ.\nކޯވިޑް19އާ ގުޅިގެން އިޤްތިސާދީގޮތުން ލިބިފައިވާ ހީނަރުކަން ކުޑަކުރުމަށް އެހީތެރިވުމުގެ ގޮތުން ކުދި ފަންތިއާއި މެދު ފަންތީގެ ވިޔަފާރިތަކަށް ލޯނު ދޫކުރަނީ އެސް.ޑީ.އެފް.ސީ މެދުވެރިކޮށެވެ. އަދި ބޮޑެތި ވިޔަފާރިތަކަށް ލޯނު ދޫކުރަނީ ބީއެމްއެލްއިންނެވެ.\nފިނޭންސް މިނިސްޓްރީން އާންމުކޮށްފައިވާ ތަފާސް ހިސާބުތައް ދައްކާގޮތުން މިމަހުގެ3ވަނަ ދުވަހުގެ ނިޔަލަށް ބީއެމްއެލް މެދުވެރިކޮށް 367 ފަރާތަކަށް ވަނީ ލޯނު ދޫކޮށްފައެވެ. އެއީ ޖުމްލަ 522.2 މިލިއަން ރުފިޔާއާއި 7.5 މިލިއަން ޑޮލަރެވެ.\nތަފާސް ހިސާބުތައް ދައްކާގޮތުން 562 ފަރާތަކުން ލޯނަށް އެދި ހުށަހަޅާފައިވެއެވެ. އޭގެތެރެއިން 397 ފަރާތަކަށް ލޯނު ދޭން ވަނީ ނިންމާފައެވެ. އަދި 17 ފަރާތަކަށް ލޯނު ހަމަޖެހިފައިނުވާއިރު، 17 ފަރާތެއްގެ ލޯނު ދިނުމާމެދު ގޮތެއް ނިންމަމުންދާކަމަށް ފިނޭންސް މިނިސްޓްރީން ވިދާޅުވެއެވެ.\nފިނޭންސް މިނިސްޓްރީން އާއްމުކޮށްފައިވާ ތަފާސް ހިސާބުތައް ދައްކާގޮތުން މިމަހު3ވަނަ ދުވަހާއި ހަމައަށް އެސް.ޑީ.އެފް.ސީން ލޯނުގެ ގޮތުގައި 1640 ފަރާތަކަށް 268.3 މިލިއަން ރުފިޔާ ވަނީ ދޫކޮށްފައެވެ. މީގެތެރޭގައި ވިޔަފާރިތަކާއި އަމިއްލަ ގޮތުން މަސައްކަތްކުރާ ފަރާތްތައްވެސް ހިމެނެއެވެ.


PNC ge dhifaaugai Gasim ge ilthimaas eh EC ah! | Mihaaru\nގާސިމް، ޕީއެންސީ އާއި ޕީޕީއެމްގެ އިސް ބައެއް ބޭފުޅުންނާ މަޖިލީހުގައި މިއަދު ބައްދަލު ކުރެއްވުމަށް ފަހު ފޮޓޯ އަކަށް ހުއްޓިވަޑައިގެން.\nޕީއެންސީގެ ދިފާއުގައި ގާސިމްގެ އިލްތިމާސެއް އީސީ އަށް!\n23 ޖެނުއަރީ 2019 - 22:14 37 comments\nޕީޕީއެމްގެ ސިޔާސީ ކުރިމަގާ މެދު ސުވާލު އުފެދިފައިވާތީ އުފައްދާ، ޕީޕަލްސް ނެޝެނަލް ކޮންގްރެސް (ޕީއެންސީ)އާ މެދު އެއްވެސް ތަފާތު ކުރުމެއް ނެތި، ރަޖިސްޓްރީ ކުރުމުގެ ކަންކަން ގާނޫނީ އިމުގެ ތެރެއިން ކުރިއަށް ގެންގޮސްދެއްވަން ރައްޔިތުންގެ މަޖިލީހުގެ ރައީސް އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް އިލެކްޝަންސް ކޮމިޝަން (އީސީ)ގައި މިއަދު އެދިވަޑައިގެންފި އެވެ.\nކުރީގެ ރައީސް އަބްދުﷲ ޔާމީންގެ އާ ޕާޓީ، ޕީއެންސީ ރަޖިސްޓްރީ ކުރުމުގައި ތަފާތު ކުރުން ނުގެންގުޅެން ގާސިމް މި އެދިވަޑައިގަތީ ސިޔާސީ ގޮތުން އެ ދެ ބޭފުޅުން އެކުގައި މަސައްކަތް ކުރައްވަން އުޅޭ ކަމުގެ އިޝާރާތްތަކެއް ދެއްވަމުން އަންނަ ދަނޑިވަޅެއްގަ އެވެ.\nޕީއެންސީ ރަޖިސްޓްރީ ކުރުން ލަސްވެ، އެތައް މެމްބަރުންނެއްގެ ހައްގު ގެއްލެމުންދާ ކަމުގެ ކަންބޮޑުވުން ދަނީ ފާޅުކުރަމުންނެވެ. އެއީ، މިނިވަން މުއައްސަސާއެއްގެ ގޮތުގައި އޮވެ، އިލެކްޝަންސް ކޮމިޝަނުން ޒާތީވެ، ޕީޕީއެމްގެ މިހާރުގެ ލީޑަޝިޕާ ދެކޮޅަށް ހިންގާ "ވަރަށް ބޮޑު ޖަރީމާއެއް"ގެ ގޮތުގައި ޕީޕީއެމްގެ އިސް ބައެއް ބޭފުޅުން ސިފަކުރައްވަ އެވެ.\nއެ މައްސަލަ އަށް ހައްލެއް ހޯދައިދޭން އެދި ޕީޕީއެމްގެ ޕާލަމެންޓްރީ ގްރޫޕްގެ މެމްބަރުންތަކެއް ވަނީ މަޖިލީހުގައި މިއަދު ހެނދުނު ގާސިމްއާ ބައްދަލު ވެސް ކުރައްވައިފަ އެވެ. އެއީ، ޔާމީނާއި ގާސިމް އެކުގައި މަސައްކަތް ކުރެއްވުމުގެ ފުރަތަމަ ފިޔަވަޅު ކަމަށް ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހްމަދު ނިހާން ވަނީ ވިދާޅުވެފަ އެވެ.\nގާސިމް، އީސީގެ މެމްބަރުންނަށް ގުޅުއްވީ އެ ބައްދަލުވުމަށް ފަހު އެވެ.\nއެ ފޯނު ކޯލުގައި، ޕީއެންސީ އުފައްދަން ތަފާތު ކުރުން ގެންގުޅޭ ކަމަށް އީސީން އެއްބަސްވި ކަމަށް ޕީޕީއެމާއި ޕީއެންސީ ގުޅިގެން ބޭއްވި ޕްރެސް ކޮންފަރެންސްގައި އެ ޕާޓީގެ މުއައްސިސް އަދި ޕީޕީއެމްގެ ކުރީގެ ނައިބު ރައީސް އަބްދުއްރަހީމް ވަނީ ވިދާޅުވެފަ އެވެ. އެކަމަކު އެ ތުހުމަތު ހަބީބް ދޮގު ކުރެއްވި އެވެ.\n"ކޮމިޝަންގެ ރައީސް [އަހްމަދު ޝަރީފް] އެ ވަގުތު ފޯނަށް ޖަވާބު ނުދެއްވާ ކަމަށް ވިދާޅުވެ ގާސިމް އަޅުގަނޑަށް ގުޅުއްވީ. ވިދާޅުވީ ޕީއެންސީ ރަޖިސްޓްރީ ނުވެގެން މެމްބަރުންތަކެއް ބައްދަލު ކުރައްވައޭ. އެހެންވެ ސާފުކޮށްލަން ގުޅުއްވީ ކަމަށް،" ހަބީބް "މިހާރު" އަށް ވިދާޅުވި އެވެ.\nގާސިމް، ޕީޕީއެމްގެ ޕާލަމެންޓްރީ ގްރޫޕްގެ ބައެއް މެމްބަރުންނާ މިއަދު ބައްދަލު ކުރައްވަނީ. --ފޮޓޯ/ޓުވިޓާ\nޕާޓީ އުފެއްދުމުގެ ޖަލްސާ ބާއްވަން ހުއްދަ ލަސްވަނީ ޕީއެންސީން ހުށަހެޅި ބައެއް ފޯމުގައި ސޮއި ދިމާނުވުމާއި އެޑްރެސް ދިމާނުވުމާއި ޕީއެންސީ އަށް ސޮއިކުރި ކަމަށް ބައެއް މީހުން އިންކާރު ކުރުން ފަދަ މައްސަލަތަކާ ހެދި ކަމަށް ގާސިމަށް ދެންނެވި ކަމަށް ހަބީބް ވިދާޅުވި އެވެ.\n"ގާސިމް އެދިވަޑައިގަތީ ތަފާތު ނުކޮށް، ގާނޫނީ އިމުގެ ތެރެއިން ޕީއެންސީ ރަޖިސްޓްރީ ކުރުމުގެ ކަންކަން ކުރިއަށް ގެންގޮސްދެއްވަން،" ހަބީބު ވިދާޅުވި އެވެ.\nއޭނާ ވިދާޅުވި ގޮތުގައި އީސީއާ ދެކޮޅަށް މަޖިލީހުގެ ކޮމެޓީ އަށް މައްސަލަ ހުށަހަޅައިފި ނަމަ ކުރިއަށް ގެންދަން ޖެހިވަޑައިގަންނަވާނެ ކަމަށް ގާސިމް ވިދާޅުވި އެވެ. އެގޮތަށް އެކަން ކުރިއަށް ގެންދަން އެދިވަޑައިގަތް ކަމަށާއި އީސީއާ މެދު ކުރާ ތުހުމަތުތަކުގައި ހަގީގަތެއް ނެތް ކަން ސާފުވާނީ ވެސް އޭރުން ކަމަށް ގާސިމަށް ދެންނެވި ކަމަށް ހަބީބް ވިދާޅުވި އެވެ.\nޕީއެންސީ އުފައްދަން ހުރަސްތައް ކުރިމަތިކުރާ ކަމަށް ބުނެ އީސީއާ ދެކޮޅަށް، މަޖިލީހުގެ މިނިވަން މުއައްސަސާތަކާ ބެހޭ ކޮމެޓީ އަށް މައްސަލަ ހުށަހަޅަން ވަނީ ނިންމައިފަ އެވެ.\nރައްޔިތުންގެ މަޖިލީހުގެ އިންތިޚާބަށް ޕީޕީއެމްގެ ޓިކެޓް އެ ޕާޓީގެ އިސް ބޭފުޅުންތަކަކަށް ވަނީ ދީފަ އެވެ. އެކަމަކު އެ ޕާޓީގެ ނަމުގައި އެ ބޭފުޅުންނަށް ކުރިމަތިލެވޭކަށެއް ނެތެވެ. އެއީ، ޕާޓީގެ ހިންގުން ކުރީގެ ރައީސް މައުމޫން އަބްދުލްގައްޔޫމްއާ ހަވާލުކުރަން އާއްމު މެމްބަރަކު ސިވިލް ކޯޓަށް ހުށަހެޅުމުން، ސުޕްރީމް ކޯޓުން އަމިއްލަ އަށް ބަލާ މައްސަލައިގެ ހުކުމް އަތުވެދާނެ ގޮތަކުންނެވެ.\nމަޖިލިސް އިންތިޚާބު އަންނަ އެޕްރީލް މަހު އޮންނައިރު، ދެން އޮތް އެންމެ ކުރު މަގަކަށް ޕީޕީއެމްގެ ލީޑަޝިޕަށް ފެނިވަޑައިގަތީ ޕީއެންސީ އުފައްދައި އެ ޕާޓީން ވާދަ ކުރުމެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ޕީޕަލްސް ނެޝަނަލް ކޮންގްރެސް ޕީޕީއެމް ސިޔާސީ ޕާޓީ\nޕީޕީއެމް މެމްބަރުންގެ ހައްގު ހޯދަން ގާސިމް އަރިހަށް


BREAKING: Supreme court ge fandiyaarukamah Mahaz ayyankurumaa medhu JSC ge lafayakah edhijje\nޑްރަގް ކޯޓުގެ ގާޒީ މަހާޒު އަލީ-- ފޮޓޯ: ރާއްޖެ އެމްވީ\nސުޕްރީމް ކޯޓުގެ ފަނޑިޔާރުކަމަށް މަހާޒް އައްޔަންކުރުމާމެދު ޖޭއެސްސީގެ ލަފައަކަށް އެދިއްޖެ\nސުޕްރީމް ކޯޓުގެ ފަނޑިޔާރު ކަމަށް ޑްރަގް ކޯޓުގެ ގާޒީ މަހާޒު އަލީ ޒާހިރު އައްޔަންކުރުމާ މެދު ޖުޑީޝަލް ސާވިސަސް ކޮމިޝަން (ޖޭއެސްސީ)ގެ ލަފައަކަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް އެދިވަޑައިގެންފި އެވެ.\nރައީސް ސޯލިހް މިއަދު އެކަން ހާމަކުރެއްވީ އެމަނިކުފާނު ކުރެއްވި ޓްވީޓެއްގަ އެވެ.\nސުޕްރީމް ކޯޓުގެ ފަނޑިޔާރު ކަމަށް މަހާޒު އައްޔަން ކުރުމަށް ރައީސް ސޯލިހް ޖޭއެސްސީގެ ލަފަޔަކަށް އެދިފައި ވާއިރު އޭނާގެ މައްޗަށް ސުލޫކީ މައްސަލައެއް ސާބިތުވާ ކަމަށް ޖޭއެސްސީއިން ކުރިން ނިންމި ނިންމުމެއް ރިވިއު ކުރުމަށް އެ ކޮމިޝަނުން ވަނީ ނިންމައިފި އެވެ.\nޕްރޮސެކިއުޓާ ޖެނެރަލް (ޕީޖީ) އާއި ޑެޕިއުޓީ ޕްރޮސެކިއުޓާ ޖެނެރަލް ނެތް ހާލަތުގައި ޖިނާއީ ދައުވާތައް ކުރިއަށް ނުގެންދެވޭނެ ކަމަށް ޑްރަގް ކޯޓުގެ ގާޒީ މަހާޒް އަލީ ޒާހިރު ވިދާޅުވި މައްސަލައެއް ޖޭއެސްސީން ބަލާފައި ވެއެވެ. އެއީ 2014 ވަނަ އަހަރުގެ މެއި މަހުގެ ތެރޭގަ އެވެ.\nމަހާޒުގެ އަމިއްލަ ބްލޮގުގައި އޭނާ ވިދާޅުވެފައި ވަނީ، ޕްރޮސެކިއުޓާ ޖެނެރަލް ނެތި ޖިނާއީ ދައުވާތައް ކުރިއަށް ގެންދެވޭނެ ކަމަށް ކަނޑައަޅާފައިވާ ކޮންމެ އުސޫލަކީ ގާނޫނު އަސާސީ އާއި ހިލާފު އުސޫލެއް ކަމަށެވެ. އޭނާ ވިދާޅުވީ މިފަދަ ހާލަތެއްގައި ކޯޓުތަކުގައި ކުރިއަށް ގެންދާ ޖިނާއީ މައްސަލަތަކުގެ އަޑުއެހުންތަކަށް ޕްރޮސެކިއުޓާ ޖެނެރަލް އޮފީހުގެ ވަކީލުން ހާޒިރުވުމަށް އެންގެނޭ ކަމަށް ވެސް ދެކެވަޑައިނުގަންނަވާ ކަމަށެވެ.\nއަދި ޖިނާއީ ދައުވާތަކަކީ ޕްރޮސިކިއުޓާ ޖެނެރަލްގެ އޮފީހުގެ ވަކީލުން ފަރުދީ ގޮތެއްގައި ކުރާ ދައުވާތަކެއް ނޫންކަމުން ކޯޓުތަކުގެ އެންގުމަށް ވަކީލުން ހާޒިރު ނުވި ނަމަވެސް ވަކީލުންނާއި ދެކޮޅަށް ފިޔަވަޅު ވެސް އެޅިގެން ނުވާނެ ކަމަށް މަހާޒު ވިދާޅުވި އެވެ.\nޕީޖީގެ މައްސަލައިގައި މަހާޒު އޭނާގެ އަމިއްލަ ހިޔާލު ފާޅުކުރެއްވީ ޕީޖީގެ މަގާމުގައި ބޭފުޅަކު ނެތަސް ޕީޖީ އޮފީހުގެ ވަކީލުން ކޯޓުތަކަށް ހާޒިރުވެ ދައުވާތަކަށް ޖާބުދާރީވުމަށް ސުޕްރީމް ކޯޓުން އަމުރެއް ނެރުމުގެ ކުރިންނެވެ. އޭރު ދުވަސް ކޮޅަކަށް ޕީޖީ އޮފީސް ތަމްސީލް ކުރާ މައްސަލަތަކަށް ހުއްޓުން އެރިއެވެ. ނަމަވެސް ފަހުން ސުޕްރީމް ކޯޓުގެ އަމުރާއެކު އަލުން މައްސަލަތައް ކުރިއަށް ގެންދަން ފެށިއެވެ.\nއޮކްޓޯބަރު 21، 2015 ގައި އޭނާގެ މައްޗަށް ސާބިތުވާ ކަމަށް އެ ކޮމިޝަން ނިންމާފައި ނިންމުން ރިވިއު ކުރަން ނިންމީ، މަހާޒުގެ ފަރާތުން ރިވިއުކޮށްދިނުމަށް އެ ކޮމިޝަނަށް ހުށަހެޅުމުން ކަމަށް ޖޭއެސްސީން ވަނީ ބުނެފަ އެވެ.\nޖޭއެސްސީ ޑްރަގް ކޯޓް ރައީސް ޞާލިޙް ފަނޑިޔާރުން ސްޕްރީމް ކޯޓް


ގަތަރުގައި އެމެރިކާގެ ބޮޑު ބޭސް އެއް ހުންނަ ކަން އެނގޭތަ؟ – Atoll News\nގަތަރުގައި އެމެރިކާގެ ބޮޑު ބޭސް އެއް ހުންނަ ކަން އެނގޭތަ؟\nQatar gai America ge base eh hunna kan engeytha?\nޝާއިޢު ކުރީ: ޖުމައިލް މުޙައްމަދު ޖޫން 15, 2017, 14:58\nއަޑު ފެތުރޭ ގޮތުންނާއި ގަތަރުގެ ރައްޔިތުންނަށް ދުނިޔޭގެ އެކި ހިސާބުތަކުން ލިބެމުންދާ އަނިޔާއާއި ފުރައްސާރައިގެ ސަބަބުން ޚަމްދަރުދީވެ ގަތަރަކީ 100% ރަނގަޅު ޤައުމެއް ކަމުގައި ދައުވާ ކުރާ މީހުން އަހަރުމެންގެ ތެރޭގައިވެސް މަދެއް ނޫނެވެ. ނަމަވެސް ގަބޫލުކުރަންވީ ހަޤީގަތަކީ ގަތަރުގެ ރައްޔިތުންނާއި ސަރުކާރާއި އެއްވެސް ގުޅުމެއް ނެތް ކަމެވެ. އަދި ވެރިން އެމީހުންގެ ބޭނުންތައް ފުއްދުމަށް ކުރާ ކަންތައްތަކުން ރައްޔިތުން ބަރީޢަވެގެންވާކަންވެސް ޤަބޫލުކުރަންޖެހެއެވެ.\nއާދެ! ”އަލް އުދައިދް“ އެއާ ބޭސް“ ގެ ނަމުގައި ގަތަރުގެ ދޯހާ ގައި އެހުންނަ ގަތަރު ސަރުކާރުން ބިނާ ކުރި މިލިޓަރީ އެއާ ބޭސް އަކީ މެދު އިރު މަތީ ގައިވެސް ހުރި އެމެރިކާ ގެ އެންމެ ބޮޑު އެއް އެއާ ބޭސް އެވެ. 100 އަށް ވުރެ ގިނަ މިލިޓަރީ މަތިންދާ ބޯޓާއި ފައިޓާ ޖެޓްސް ތަކަކާއި އެކު އެމެރިކާ އިން އޮޕަރޭޓް ކުރަމުންދާ މި އެއާބޭސް ގައި އެކަނިވެސް އެމީހުންގެ 10000 އަށް ވުރެ ގިނަ ޓެރަރިސްޓުން (ސިފައިން) ހަރަކާތްތެރިވެއެވެ.\nއަލް އުދައިދް އެއާބޭސް އަކީ ގަތަރު ސަރުކާރުން ބިލިއަނަކަށް ވުރެ ގިނަ އެމެރިކާ ޑޮލަރު ހަރަދުކޮށްގެން 1990 ގެ އަހަރުތަކުގައި ބިނާ ކުރި ބޭސްއެކެވެ. އޭގެ ފަހުން އެމެރިކާއިން ވަނީ މި އެއާބޭސް އެމީހުންގެ އެކި އެކި އޮޕަރޭޝަންސް ތަކުގައި ބޭނުންކޮށްފައެވެ. އެގޮތުން 2001 ގެ ވޯލްޑް ޓްރޭޑް ސެންޓަރ ހާދިސާ އަށް ފަހު އެމީހުން މުސްލިމް ޓެރަރިސްޓުން ނައްތާލުމަށް ކަމަށް ބުނެ އަފްޢާނިސްތާނުގައި ހިންގި ޖަރީމާތަށްވެސް ހިމެނެއެވެ.\nއެއްވެސް ހާލަތްގައި އިސްލާމީ ޤައުމުތަކުގެ ނަމުން ޓެގް އަޅުވައިގެން ކުރާ މިފަދަ ކަންތައްތަކަކީ ޤަބޫލުކުރެވޭނެ ކަންތައްތަކެއް ނޫނެވެ. އެތައް މުސްލިމުންނަކަށް ޓާރގެޓް ކޮށް ފޮނުވާލާ މިސައިލް ތަކަކީ ތިމާ މެން އަމިއްލަ ފައިސާ އިން ބިނާ ކުރި ތަންނަތުން ފޮނުވާލެވޭ މިސައިލު ތަކަށް ވުމީ އިސްލާމީ އުންމަތައް ހިޔާނާތްތެރިވުން ނޫން ދެން ކޮން ކަމެއްތޯއެވެ؟\nދެން އޮތީ ސައޫދި އަރަބީއާ ގެ ވާހަކައެވެ. އެ ވެރިން ގަތަރު އެކެހެރި ކޮށްލީ މިފަދަ ކަންތައްތަކުގެ ސަބަބުން ކަމަށް ބައެއް މީހުން ހީކޮށްފާނެއެވެ.. ނޫނެކެވެ. ސައުދީ އަރަބީއާ ، ބަހްރައިން ، ޔޫއޭއި ފަދަ ޤައުމުތަށް ގަތަރު އެކެހެރި ކޮށްލީ އެމެރިކާ ރުޅިއަންނަ އީރާނަށް އެހީވާ ކަމަށް ބުނެ އެވެ. އެމެރިކާ ގެ މިސައިލް ތަކާއި މަތިންދާބޯޓުތައް އެ ޤައުމުގައި އޮޕަރޭޓް ކުރާތީކީ ނޫނެވެ. މި ކަމުން ވެސް އެނގެނީ އިސްލާމީ ޤައުމުތަކުގެ ވެރިންގެ ހާލަތެވެ. ތިމާމެންގެ އަމިއްލަ ފައިދާއަށް ޓަކައި ކަންތައްތަށް ނިންމަމުން ދާއިރު އޭގެ ގެއްލުން ލިބެނީ ކިތައް މުސްލިމުންނަށް ކަން ވިސްނައިނުލެވޭ ކަމީ ހިތާމަ ކުރަންޖެހޭ ކަމެކެވެ.\nމީގެ ދުވަސްކޮޅެއް ކުރިން ސައޫދީ އަރަބީއާ ގައި އޮތް “ ޓެރަރިޒަމާ ދެކޮޅަށް“ މަސައްކަތް ކުރާ ސަމިޓުގައި ޓްރަމްޕް ބުނި ބަސް ވެސް އޭނާ ހަނދާން ނެތިއްޖެ ކަހަލައެވެ. ގަތަރަށް އަމާޒުކޮށް ، ޓްރަމްޕް ބުނެފައިވަނީ ޓެރަރިޒަމް އާއި ހައްދުފަހަނަ އަޅާފައިވާ ފިކުރު ތަކަށް ވާގިވެރިވާ ޤައުމުތަކަށް އެމެރިކާއިން ދެން މީގެ ފަހުން ފަންޑު ނުކުރާނޭ ކަމަށެވެ. އަދި ގަތަރަކީ އެންމެ ކުރިން ފެށިގެންވެސް ޓެރެރިޒަމް އަށް ވާގިވާރިވާ ޤައުމެއް ކަމަށް ބުނެ އެމެރިކާގެ މިހާރުގެ ވެރިޔާ، ޑަނާޑް ޓްރަމްޕް ވަނީ ވާހަކަ ދައްކާފައެވެ.\nއެހެން ނަމަވެސް މިވީ ކިހިނެތް ހެއްޔެވެ؟ 12 ބިލިއަނަށް ވުރެ ގިނަ އެމެރިކާ ޑޮލަރުގެ ފައިޓާ ޖެޓްސް އެމެރިކާ އިން އެ ވިއްކާލީ އެވެ. އެ ”ހައްދުފަހަނަ އަޅައިފައިވާ ޓެރަރިސްޓު“ ގަތަރަށެވެ. އަލިފާނަށް ދަރު އަޅަނީއެވެ. ހުޅު ކޮޅު ބޮޑު ކުރުމުގެ ނުބައި މަޤްސަދުގައެވެ. މެދު އިރު މަތީގައި މިހާރު އެ އޮތް ހާލަތަކީ އަދި އެމީހުން ހިތްހަމަ ޖެހޭ ވަރުގެ ކާމިޔާބީއަކަށް (ހާލަތެއް) ނުވާތީއެވެ. އެހެންވުމުގެ ސަބަބުން ގިނަ ހުޅުކޮޅުތައް ރޯކޮށް އެއަށް ދަރު އަޅަނީއެވެ. އަދި އެ އަޅާ ދަރަކީވެސް އެމީހުންނަށް ފައިދާވާ ގޮތަށް މުސްލިމް ޤައުމުތަކުން ގަންނަ ދަރު ތަކަކަށް އިސްލާމްދީނުގެ ޢަދުއްވުން މިވަނީ ހަދާފައެވެ.\nދަރު ތައް ވިއްކާލަނީ އެކަންޏެއްވެސް ނޫނެވެ. އެމެރިކާ ގެ ބޮޑު ދެ ހަނގުރާމަ މަތީ ބޭނުންކުރާ އުޅަނދު ވަނީ ގަތަރުގެ ދޯހާ އަށް އަސްކަރީ ތަމްރީނުތަކަކަށް މި ހަފްތާ ތެރޭގައި ގޮސްސައެވެ.\nވީމާ ވަކި ބަޔަކު މާ މާތް ކޮށް ނުވަތަ ވަކި ބަޔަކީ މާ ރަނގަޅު ބައެއް ކަމަށް ވިސްނޭ ވިސްނުން ދޫކޮށްލަން އެބަ ޖެހެއެވެ. ކޮންމެބަޔަކު ގޯސް ކޮށް ކަމައް ކުރިޔަސް އެކަން ގަބޫލުކުރަން އެބަޖެހެއެވެ. ދުނިޔޭގެ އެކި ހިސާބު ތަކުގައި މުސްލިމް އަޙުންނާއި އުޙްތުން ތަޙައްމަލް ކުރަމުންދާ ކަންތައް ތަކާ މެދު ވިސްނާ ފިކުރު ކުރަން ޖެހެއެވެ. އެކަންތައް ހުއްޓުވަން އަހަރެމެންގެ ލެވެލް އިން މިއަދު މަސައްކަތް ނުކޮށްފިނަަމަ މާދަން އަންނާނީ އަހަރެމެންނަށް ހަމަލާ ދޭށެވެ. މިއީ ކަން ހިނގާ އުސޫލެވެ. އެބައިމީހުން އެ ކިޔާ ”މޭކް އެމެރިކާ ގްރޭޓް އެގައިން “ އަކީ ވަރަށް ވާހަކަ ކަން ކޮންމެ މީހަކު ވެސް އަބަދާ އަބަދު ހަނދާން ކުރަންވާނެވެ. އެބައިމީހުންނަށް ވާގިވެރިވާ ބަޔަކު ކަމުގައި އަޅަމެން ނުލައްވާށި. އާމީން.\n-ޚިޔާލު ފާޅުކުރައްވާ!- "ގަތަރުގައި އެމެރިކާގެ ބޮޑު ބޭސް އެއް ހުންނަ ކަން އެނގޭތަ؟"


Amitabh aai Taapsee ge "Badla" anna aharu\nއަމީތާބާއި ތާޕްސީގެ "ބަދްލާ" އަންނަ އަހަރު\n"ބަދްލާ" ގެ ޝޫޓިންގެ ތެރެއިން: އަމީތާބް ބައްޗަންއާއި ތާޕްސީ ޕަންނޫ އަދި ޑައިރެކްޓަރު ސުޖޯއީ ގޯޝް --\nއަމީތާބް ބައްޗަންއާއި ތާޕްސީ ޕަންނޫ ވަނީ މީގެ ކުރިންވެސް އެކުގައި ފިލްމެއްގައި މަސައްކަތްކޮށްފަ އެވެ. އެއީ ކޯޓް ރޫމް ޑްރާމާ ފިލްމެއް ކަމަށްވާ "ޕިންކު" ގަ އެވެ. އެ ފިލްމުގެ ކާމިޔާބީއަށްފަހު މި ތަރިން އެކުގައި ފެނިގެންދާނީ ކްރައިމް ތްރިލާ ފިލްމު "ބަދްލާ" އިންނެވެ.\n"ބަދްލާ" ގެ މަސައްކަތްތައް މިހާރު ކުރިއަށްދާއިރު، ފިލްމު ރިލީޒްކުރާނެ ތާރީހު މިހާރު ވަނީ ހާމަކޮށްފަ އެވެ. ސުޖޯއީ ގޯޝް ޑައިރެކްޓުކުރާ މި ފިލްމު ރިލީޒްކުރާނީ އަންނަ އަހަރު މާޗު އަށެއް ގަ އެވެ. މި ފިލްމަކީ ސްޕެނިޝް ފިލްމެއް ކަމަށްވާ "ކޮންޓްރާޓިމްޕޯ" ގެ ރީމޭކް އެކެވެ.\nތާޕްސީ ކުރި ޓުވީޓް.\nއަޒޫރް އެންޓަޓެއިންމަންޓާއެކު މި ފިލްމު ކޯ-ޕްރޮޑިއުސްކުރަނީ ޝާހުރުކް ޚާންގެ ރެޑް ޗިލީ އެންޓަޓެއިންމަންޓުންނެވެ. ފިލްމު ރިލީޒްކުރާ ތާރީހު ޓުވިޓާ މެދުވެރިކޮށް ހާމަކުރީ ތާޕްސީ އެވެ. މި ފިލްމު ރީލީޒް މިކުރަނީ އަންނަ އަހަރު ބައިނަލްއަގުވާމީ އަންހެނުންގެ ދުވަހު އެވެ.\nޝޫޓިން އެއްކޮށް މިހާރު ނިމިފައިވާ މި ފިލްމުގެ މަންޒަރުތައް ނެގީ ލަންޑަނާއި ސްކޮޓްލޭންޑުގަ އެވެ. މި ފިލްމަކީ އަމީތާބް އާއި ޝާހުރުކްވެސް ގިނަ އަހަރުތަކަކަށްފަހު އެކުގައި މަސައްކަތްކުރަމުން އަންނަ ފިލްމެކެވެ.\nޝާހްރުކް ހާން އަމީތާބު\nއަހަންނަށް އެންމެ މަގްބޫލީ "ޗަލްތޭ ޗަލްތޭ: ރާނީ


Sharumelaa akee fake eh kamah FitFazil ebbasvejje | Mihaaru\nޝަރުމީލާ އަކީ ފޭކެއް ކަމަށް ފާޒިލް އެއްބަސްވެ މާފަށް އެދިއްޖެ\n01 ޖުލައި 2020 - 12:16 53 comments\nއިންސްޓަގްރާމް މޮޑެލް ފާޒިލް އިސްމާއިލް (ފިޓް ފާޒިލް) އޭނާގެ ފޮލޯވަރުންގެ ތެރެއިން ހޮވޭ ނަސީބުވެރިޔަކަށް އަގުބޮޑު ހަދިޔާތަކެއް ދޭން އިއުލާނުކޮށް އެ ހަދިޔާތައް "އައިޝަތު ޝަރުމީލާ" ކިޔާ މީހަކަށް ދިން ކަމަށް ބުންޏަސް އެއީ އޮޅުވާލުމެއް ކަމަށް އާންމުން ކުރި ތުހުމަތަށް އެންމެ ފަހުން ފާޒިލް އެއްބަސްވެ މާފަށް އެދެފި އެވެ.\n"ޝަރުމީލާ" އަކީ އަސްލެއް ނޫން ކަމަށް ބުނެ އޭނާ ފުރަތަމަ ފަހަރަށް މިކަމާ ބެހޭ ގޮތުން ވާހަކަ ދެއްކީ "މިހާރު" މެނޭޖްމަންޓްގެ ދަށުން ނެރޭ "ދޯ" އަށް އަށް ދިން އިންޓަވިއުއެއްގަ އެވެ. ޝަރުމީލާ އަކީ ފޭކެއް ކަމަށް ބުނެ ސޯޝަލް މީޑިއާގައި ފާޒިލް އަށް އަމާޒުވި ހަމަލާތަކާ ގުޅިގެން އޭނާ ބުނީ މި ހުރިހާ ކަމެއްގެ ޒިންމާ ނަގަން ޖެހެނީ މެނޭޖަރު ކަމަށް ބުނާ އަލީ މުހައްމަދު (އެލީޒް) ކަމަށެވެ.\nފާޒިލް ބުނި ގޮތުގައި އާންމުންގެ ތެރޭގައި އޭނާ ހުތުރު ގޮތަކަށް ބޭޒާރުވީ އެލީޒްގެ ސަބަބުންނެވެ.\n"މީހުން ބުނެއެއްނު، މީހަކަށް މާ ބޮޑަށް ޑިޕެންޑްވީމަ، އެންމެ ކައިރީގަ ހުންނަ މީހާއޭ ބޮލަށް ފައިން އަރާނީ. މިއީ އޭތި. އޭތި މި އޮތީ ލައިގަނެފައި،" ފާޒިލް ބުންޏެވެ. "އޭނަ އަހަރެން ގެންގުޅެފައި ހުރީ އޭނަ އަމިއްލަކޮށް، ވެރިކޮށްލައިގެން އުޅުނު ޕްރޮޑަކްޓެއް ފަދައިން. ވަރަށް ބޮޑަށް މެނިޕްލޭޓްކޮށް، ކަންކަން އޮޅުވާލައިގެން. ދިސް އިޒް ގެޓިން ވެރީ ޑާޓީ އަސްލު."\nMaafah Edhi Faazil Ge Bodethi Thuhumathu thakeh "Manager" ah\nފާޒިލް، 27، ބުނި ގޮތުގައި މޫނު ބުރުގާ އަޅާ ޝަރުމީލާ ކިޔާ ކުއްޖަކާ ގިވްއަވޭ ގިފްޓް ޕެކް ހަވާލުކުރާތަން ކަމަށް ބުނެ ފޮޓޯ ނަގައި، ސޯޝަލް މީޑިއާގައި އާންމުކުރީ ވެސް ކަމުގެ ހަގީގަތް ކުރިން ނޭނގި އެވެ.\n"އެކަމަކު އެގޮތަށް އެކަމެއް ކުރެވުނުއިރަކު ވެސް އަހަންނަކަށް ނޭނގެއޭ ޝަރުމީލާއެއް ވުޖޫގައި ނެތްކަން،" އޭނާ ބުންޏެވެ. "އަހަރެން ގަބޫލުކޮށްގެން ހުރީ އެ ޝަރުމީލާ އަތުން އެއްޗެހިތައް ހޯދައިގެން އައީއޭ ފޮޓޯއެއް ނަގައި މިކަންތައް އަވަހަށް ހިންދާލަން ވެގެން."\nފާޒިލް ބުނީ މި މައްސަލާގައި އާންމުންގެ ކިބައިން މާފަށް އެދޭ ކަމަށާއި ގިވްއަވޭގެ ގިފްޓްގެ މައްސަލަ އަކީ ބޮޑު ފިވާލަޅެއް ކަމަށެވެ.\n"މާފަށް އެދެން އެގޮތަށް ކަންތައް ކުރެވުނީތީ. އަހަރެން އެންމެންގެ ކިބައިން ވެސް މާފަށް އެދެން ބޭނުން،" އޭނާ ބުންޏެވެ.\nނަމަވެސް މި މައްސަލާގައި އެލީޒް ވަނީ އޭނާގެ މައްޗަށް ކުރާ ތުހުމަތުތައް ދޮގުކޮށްފަ އެވެ. އެލީޒް "ދޯ" އަށް ދިން އިންޓަވިއުގައި ވަނީ އޭނާ އަކީ ފާޒިލްގެ މެނޭޖަރެއް ނޫން ކަމަށް ވެސް ބުނެފަ އެވެ.\n"އޭނަ އަށް ވެސް އެނގޭނެ ދޯ މަ މީ އޭނަގެ މެނޭޖާއެއް ނޫންކަން. މަމީ ފޮޓޯނަގައިދޭ މީހެއް. އަދި އެވެސް ލާރިއަކަށް ނޫން. ހިލޭ އޭނަ އަށް ފޮޓޯނަގައިދޭ މީހެއް މަ މީ،" އެލީޒް ބުންޏެވެ.\nFazil Dhakkanee Buddhi Qabool Kuraa Vaahaka Thakeh Noon: Eliyz\nއެލީޒް ބުނި ގޮތުގައި ފާޒިލްގެ ގިވްއަވޭ ގިފްޓްގެ ކަންތައްގަނޑެއް އޭނާ އަކަށް ނޭނގެ އެވެެ.\n"އޭނަ އެ އެއްޗެހިތަކެއް ގެންގުޅުނު. އޭނަ އިންސްޓަގްރާމްގައި ލައިވް ވެސް ކުރިތާ. އޭނަ ވަރަށް ރަނގަޅަށް ގެންދިޔައީ އޭތި. ފަހުން ނޭނގޭ މަށަކަށް ވެސް ވީގޮތެއް. ފަހުން ވީގޮތެއް ސާފެއް ނުވާތީ މަ ވެސް ގުޅައިފިން. ޚަބަރެއް ނުވޭ އަދި. ޚަބަރެއްވީމަތާ އެނގޭނީ ވެސް ވީގޮތެއް."\nއިތުރު ލިޔުންތައް ފިޓްނެސް ސެލެބްރިޓީން ސޯޝަލް މީޑިއާ


Hhurihaa nufoozeh foaruvaigen libuny 30 percent: Jameel\nހުރިހާ ނުފޫޒެއް ފޯރުވައިގެން ލިބުނީ 30 ޕަސެންޓު: ޖަމީލް\n12 އޭޕްރީލް 2021 - 19:07:55\nހުރިހާ ނުފޫޒެއް ފޯރުވައިގެން ލިބުނީ 30 ޕަސެންޓު ކަމަށް ކުރީގެ ނަިބު ރައީސް ޑރ. މުހައްމަދު ޖަމީލް އަހުމަދު ވިދާޅުވެއްޖެ އެވެ.\nމިއަދު ރައީސް އޮފީހުން ބޭއްވި ނޫސްވެރިންގެ ބައްދަލުވުމުގައި ލޯކަލް ކައުންސިލް އިންތިހާބުގައި ސަރުކާރަށް ލިބުނީ ކާމިޔާބެއް ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ސިފަކުރެއްވި ކުރެއްވުމަށް ޑރ. ޖަމީލް ރައްދު ދެއްވާ ވަނީ ޓުވީޓެއް ކުރައްވާފައެވެ.\nއެގޮތުން މިހާރުގެ ސަރުކާރަށް ވެރިކަމުގައި ބޮޑު ކުރެވުނީ ހަމައެކަނި "އަންބޮޑިއާއި ވައްކަން" ކަމަށް ޖަމީލް ވިދާޅުވިއެވެ. އަދި މާލެ ހިމެނޭ ގޮތަށް، އެތައް ރައްޔިތުންނެއް އެމްޑީޕީީގެ އަތް ދަށުން ސަލާމަތްވެގަތީ އެހެންވެ ކަމަށް ޖަމީލު ވިދާޅުވިއެވެ.\nޖަމީލް ވަނީ، ކާމިޔާބަކަށްވީ އެކަންތޯ ސުވާލު ކުރައްވާފަ އެވެ. އަދި ވޯޓުދިން ރައްޔިތުންނަށް މަލާމާތްކުރުން ހުއްޓާލެއްވުމަށް ގޮވާލާފަ އެވެ.\nމިއަދުގެ ނޫސްވެރިންގެ ބައްދަލުވުމުގައި ރައީސް ސޯލިހު ވަނީ، މިޑްޓާމް އިލެކްޝަނެއްގައި މީގެ ކުރިން އައި އެއްވެސް ސަރުކާރަކަށް އެމްޑީޕީން ހޯދި ވަރުގެ ކާމިޔާބީއެއް ނުލިބޭ ކަމަށް ވިދާޅުވެފަ އެވެ.\nއެގޮތުން އެމްޑީޕީއަށް ކައުންސިލް އިންތިހާބުގައި %43 ގޮނޑި ކާމިޔާބު ކުރެވިފައިވާ ކަމަށާއި، މިހާތަނަށް %92 ވޯޓު ގުނާފައިވާއިރު، ވޯޓުގެ %49 ވޯޓު އެމްޑީޕީއަށް ކާމިޔާބު ކުރެވިފައިވާކަމަށް ރައީސް ވިދާޅުވި އެވެ.\nރައީސް ޞާލިޙްޑރ. ޖަމީލްކުރީގެ ނައިބު ރައީސް ޖަމީލްލޯކަލް ކައުންސިލް އިންތިހާބު


Samah maran kuri hukum highcourtun dhamahahtaifi\nސަމާހު މަރަން ކުރި ހުކުމް ހައިކޯޓުން ދަމަހައްޓައިފި\nސަމާހު: ކުރިމިނަލް ކޯތުން އޭނާ މަރަން ކުރި ހުކުން ހައިކޯޓުން ދަމަހައްޓައިފި --\nކ. ކާށިދޫ، އާދަމް ހަލީމަށް ހަމަލާދީ މަރާލި މައްސަލައިގައި އެ ރަށު، ސުވާސާގޭ މުހައްމަދު ސަމާހު މެރުމަށް ކުރިމިނަލް ކޯޓުން ކޮށްފައިވާ ހުކުމް ދަމަހައްޓަން ހައިކޯޓުން ނިންމައިފި އެވެ.\nއާދަމް ހަލީމަށް ހަމަލާދީ އޭނާ މަރާލާފައިވަނީ 2012 ވަނަ އަހަރުގެ ޖުލައި މަހުގެ 23 ވަނަ ދުވަހުގެ ރޭގެ ވަގުތެއްގަ އެވެ. ހަލީމް މަރާލި މައްސަލާގައި ސަމާހު މަރަން ކުރިމިނަލް ކޯޓުން ހުކުމްކުރީ 2013 ވަނަ އަހަރުގެ ތެރޭގަ އެވެ. އެ ހުކުމް ސަމާހުގެ ފަރާތުން ހައިކޯޓުގައި އިސްތިއުނާފު ނުކުރެ އެވެ. އެހެންވެ އެއީ މަރުގެ މައްސަލައެއް ކަމުން ނިހާއީ ހުކުމަކަށް ވާސިލްވުމަށްޓަކައި ޕްރޮސިކިއުޓާ ޖެނަރަލްގެ ފަރާތުން ވަނީ ހައިކޯޓުގައި މައްސަލަ އިސްތިއުނާފަށް ހުށަހަޅާފަ އެވެ.\nމިމައްސަލައިގެ ހުކުމް ކުރުމަށް މިއަދު ބޭއްވި އަޑުއެހުމުގައި ތިން ފަނޑިޔާރުންގެ އިއްތިފާގުން ކުރިމިނަލް ކޯޓުން ކުރި ހުކުމް ދަމަހައްޓަން ވަނީ ނިންމާފަ އެވެ.\nމިމައްސަލަައިގައި ކުރިމިނަލް ކޯޓުގައި ކުރިއަށް ދިޔަ ޝަރީއަތުގައި ސަމާހު ވަނީ އާދަމް ހަލީމް މަރާލި ގޮތް ތަފްސީލުކޮށް ކިޔައިދީ ކުށަށް އިއުތިރާފްވެފަ އެވެ. ނަމަވެސް ފަހުން އޭނާ ވަނީ ކުށަށް އިއުތިރާފްވީ ފުލުހުން ބިރުދައްކައި މަޖުބޫރު ކުރުމުން ކަމަށް ބުނެފަ އެވެ.\nހައިކޯޓުން މިއަދު ކުރި ހުކުމްގައި ބުނެފައިވަނީ ސަމާހު، ދަށު ކޯޓުގެ ފަނޑިޔާރުންގެ ކުރިމަތީގައި އާދަމް ހަލީމަށް ހަމަލާދީ މަރާލާފައިވާ ކަމަށް އިއުތިރާފްވުމަށް ފަހު ފަހުން އެކަމަށް އިންކާރުކޮށް އަދި ކުރިން އެކަމަށް އެއްބަސްވީ މަޖުބޫރީ ހާލަތެއްގެ ސަބަބުން ކަމަށް އޭނާ ބުންޏަސް، އެފަދައިން ބުނާ ބުނުމަށް ބާރު ދޭ ހަރުދަނާ ކަންތައްތަކެއް އޭނާއަށް ދެއްކިފައިނުވާ ކަމަށެވެ. އެހެން ކަމުން މި ހުކުމް ދަމަހައްޓަން ނިންމާފައިވާ ކަމަށެވެ.\nއެހުކުމުގައި މަޖުބޫރީ ހާލަތެއްގައި ބިރުދައްކައިގެން ކުށަށް އިއުތިރާފްވި ކަމަށް ސަމާހު ބުނި ނަމަވެސް ނުކުރާ ކަމަކަށް އިއުތިރާފް ފަދަ މަޖުބޫރީ ހާލަތްތަކެއް އޭނާގެ ފަރާތުން ހައިކޯޓަށް ހުށަހަޅާފައިނުވާ ކަމަށެވެ.\nއާދަމް ހަލީމްގެ މަރުގެ މައްސަލައިގައި ވާރިސުންގެ ބަސް ކުރިމިނަލް ކޯޓުން ނަގާފައިވާއިރު ގުރިހާ ވާރިޒުންވެސް ބޭނުންވަނީ މަރަމަރު ހިފާށެވެ.\nއާދަމް ހަލީމަށް ސަމާހު ވަޅިއަކުން ހަމަލާ ދިނީ ގޭބަންދަށް ބަދަލުކޮށްފައި ހުއްޓައި ސަމާހު ރަށުތެރޭގައި އުޅެނިކޮށް ހައްޔަރުކޮށް ފުލުހަށް ގެންދަން އުޅުމުންނެވެ.\nކުރިމިނަލް ކޯޓުން ސަމާހު މެރުމަށް ކުރި ހުކުމް ހައިކޯޓުން ދަމަހައްޓަން ނިންމާފައިވީނަމަވެސް މި މައްސަލަ ސުޕްރީމް ކޯޓުގައި އިސްތިއުނާފު ކުރުމަށް 30 ދުވަހިުގެ މުއްދަތެއް ސަމާހުއަށް ދޭނެ އެވެ. އެކަމަކު މި މުއްދަތުގެ ތެރޭގައި އޭނަގެ ފަރާތުން މި މައްސަލަ ހައި ސުޕްރީމްކޯތުގައި އިސްތިއުނާފް ނުކޮށްފިނަމަ ދައުލަތުގެ ފަރާތުން މި މައސަލަ މަތީ ކޯޓުގައި އިސްތިއުނާފު ކުރާނެ އެވެ.\nސުޕްރީމް ކޯޓް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + ހައިކޯޓް މަރުގެ ހުކުމް މަރު\nއަރުހަމްގެ މަރު: ސިއްރު މައުލޫމާތުތަކެއް ޕީޖީއަށް ހާމަ ކުރެވިއްޖެ\nފުލުހަކު މަރާލި ސަމާހުގެ މައްސަލާގައި ހައިކޯޓުގައި އޮޅުންތަކެއް\nޝަހުމްގެ ދިފާއުއަށް ދީބާޖާ ހުކުމްގެ އުސޫލުތައް\nޕީޖީގެ ކުރީގެ ދެ ވެރިޔަކު ދައުލަތާ ދެކޮޅަށްދާ މައްސަލައެއް


ACC ge Haahsa Audit eh Hadhan Faaskohfi – Iru\nއޭސީސީގެ ހާއްސަ އޮޑިޓެއް ހަދަން ފާސްކޮށްފި\nއޮޑިޓާ ޖެނެރަލް މެދުވެރިކޮށް އެންޓި ކޮރަޕްޝަން ކޮމިޝަން (އޭސީސީ)ގެ ހާއްސަ އޮޑިޓެއް ހަދަން ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމިޓީން ފާސްކޮށްފިއެވެ.\nއެ މައްސަލަ އަށް މަޝްވަރާ ކުރުމަށް މެންބަރުންނަށް ހުޅުވާލި ފުރުސަތުގައި ބިލެއްދޫ ދާއިރާގެ މެންބަރު މުހައްމަދު ހަލީމް (ދޮންބިލެއް) ވިދާޅުވީ 19ވަނަ ރައްޔިތުންގެ މަޖިލީހުން އޭސީސީ އަށް އައްޔަން ކުރެއްވި މެންބަރުން ޖިނާއީ މައްސަލަތަކަށްވުރެ ބޮޑަށް ބަލާފައި ވަނީ އިދާރީ މައްސަލަތައް ކަމަށެވެ. މިދިޔަ އަހަރުގެ ތެރޭގައި 719 މައްސަލަ އޭސީސީން ނިންމާފައިވާއިރު 707 މައްސަލަ އެއް ނިންމާފައިވަނީ އެ މައްސަލަތަކުގައި ކޮރަޕްޝަންގެ އަމަލުތައް ނުހިމެނޭ ގޮތަށް ކަމަށެވެ. ސަބަބެއް ކަމަށް އެ ކޮމިޝަނުން ބުނެފައިވާ ކަމަށް ދޮންބިލެއް ވިދާޅުވީ އެކަށީގެންވާ ހެއްކާއި ގަރީނާ ނެތުން ކަމަށެވެ.\n“މި އަޅުގަނޑުމެން ސަރުކާރުން އަލަށް ލީ ހުރިހާ މެމްބަރުން ފެއިލްވެއްޖެ،” ދޮންބިލެއް ވިދާޅުވިއެވެ.\nހއ އަތޮޅުން ދ އަތޮޅަށް ވައިޓް އެލަރޓް ނެރެފި\nއިނގުރައިދޫ މެމްބަރު ހަސަން އަހްމަދު (ހަސަންޓޭ) ވިދާޅުވީ، އޭސީސީ ވަނީ ގާނޫނާއިވެސް ހިލާފުވެފައި ކަމަށެވެ. ގަމު ދާއިރާގެ މެންބަރު މުހައްމަދު ވިސާމް ވިދާޅުވީ ރައްޔިތުންގެ ކަންބޮޑުވުން އޮތް މައްސަލަތައް ގޮސްފައިވާ ހިސާބު ސާފުނުވާ ކަމަށެވެ. އަދި އެ ކޮމެޓީން މީގެކުރިން އޭސީސީގެ މެންބަރުންނާއި އެކުގައި ބޭއްވި ބައްދަލުވުމެއްގައި ކޮމިޝަންގެ ރައީސާ ދެއްވި ޖަވާބުތަކާއި ގުޅިގެންވެސް ވިސާމް ވަނީ ކަންބޮޑުވުންފާޅު ކުރައްވާފައެވެ.\nކޮމިޓީގެ ބައެއް މެމްބަރުން ވަނީ އޭސީސީގެ މެމްބަރުން ހާޒިރުކޮށް ސުވާލުކުރުމަށްވެސް މަޝްވަރާ ކުރައްވާފައެވެ. ނަމަވެސް އެކަމަށް ކޮމެޓީގެ ބައެއް މެންބަރުންގެ ތާއީދެއް ލިބިފައި ނުވެއެވެ.


SunOnline: Maalee bayaan husha neylhi candidate in ah dhauvaa kuranee\nމާލީ ބަޔާން ހުށަނޭޅި ކެންޑިޑޭޓުންނަށް ދައުވާ ކުރަން ފޮނުވަނީ\nމުހައްމަދު މުޒައްޔިން ނާޒިމް 29 Apr 2019, 10:45\nނޮވެމްބަރ 6، 2016: އިލެކްޝަން ކޮމިޝަންގެ ފަރާތުން ނޫސްވެރިންނަށް މައުލޫމާތު ދިނުން -- ސަން ފޮޓޯ/ ފަޔާޒު މޫސާ\nމިދިޔަ ރައްޔިތުން މަޖިލީހުގެ އިންތިހާބުގެ ވާދަކުރި ކެންޑިޑޭޓުންގެ ތެރެއިން މާލީ ބަޔާން ހުށަނާޅާ ކެންޑިޑޭޓުންގެ މައްޗަށް ދައުވާ ކުރަން ޕްރޮސެކުއުޓާ ޖެނެރަލް (ޕީޖީ) އޮފީހަށް ފޮނުވަން އިލެކްޝަންސް ކޮމިޝަނުން ނިންމައިފި އެވެ.\nމިދިޔަ ހަ ވަނަ ދުވަހު ބޭއްވި މަޖިލިސް އިންތިހާބުގައި ވާދަ ކުރި 386 ކެންޑިޑޭޓުންގެ ތެރެއިން މާލީ ބަޔާން ހުށަހެޅުމުގެ މުއްދަތު ހަމަވިއިރު، މާލީ ބަޔާން ހުށަހަޅާފައިވަނީ، 347 ކެންޑިޑޭޓުންނެވެ.\nއިލެކްޝަންސް ކޮމިޝަންގެ ތަރުޖާމަނު އަދި މެންބަރު އަހުމަދު އަކުރަމް ވިދާޅުވީ، މާލީ ބަޔާން ހުށަނާޅާ 39 ކެންޑިޑޭޓުންނާ މެދު ދައުވާ ކޮށްދިނުމަށް އެދި މި ހަފްތާ ތެރޭ ޕީޖީ އޮފީހަށް ފޮނުވާނެ ކަމަށެވެ.\n"އެ ކެންޑިޑޭޓުންގެ މައްޗަށް ދައުވާކޮށްދިނުމަށް އެދި މިހަފްތާ ތެރޭ ޕީޖީ އަށް ފޮނުވާނަން. ދެން ޕީޖީ އިން ގޮތެއް ނިންމަވާނީ،" އަކްރަމް ވިދާޅުވި އެވެ.\nއިންތިހާބާ ބެހޭ އާންމު ގާނޫނުގައި ބުނާގޮތުން އިންތިހާބު ބާއްވާތާ، 21 ދުވަސް ތެރޭ ކެންޑިޑޭޓުން، ކެމްޕޭނަށް ހޭދަކުރި ގޮތުގެ މާލީ ބަޔާން އިލެކްޝަންސް ކޮމިޝަނަށް ހުށަހަޅަން ޖެހެއެވެ. އެ މުއްދަތު ހަމަވީ، މިދިޔަ ހޮނިހިރު ދުވަހު ގެ ރޭ 12:00 އަށެވެ.\nމާލީ ބަޔާން ހުށަހަޅާފައި ނުވާ 39 ކެންޑިޑޭޓުންގެ ތެރެއިން، ގިނަ ކެންޑިޑޭޓުންނަކީ އަމިއްލަ ކެންޑޭޓުންނެވެ. އެގޮތުން 31 އަމިއްލަ ކެންޑިޑޭޓަކު މަލީ ބަޔާން ހުށަހަޅާފައިނުވާއިރު، ޕީޕީއެމްގެ ދެ ކެންޑިޑޭޓަކު، ޕީއެންސީ އާއި އަދާލަތު މިއިން ކޮންމެ ޕާޓީއަކުން އެއް ކެންޑިޑޭޓަކު މާލީ ބަޔާން ހުށަ ނާޅުއްވަ އެވެ. އަދި އެމްޓީޑީއިން ދެ ކެންޑިޑޭޓަކު އަދި ލޭބާ ޕާޓީއިން ދެ ކެންޑިޑޭޓަކު ވެސް ބަޔާން ހުށަހަޅުއްވާފައެއް ނުވެ އެވެ.\nވެރިކަންކުރާ މައި ޕާޓީ، އެމްޑީޕީ، ޖުމްހޫރީ ޕާޓީ، އެމްޑީއޭ އަދި ޑީއާރުޕީގެ ހުރިހާ ކެންޑިޑޭޓުން ވަނީ މާލީ ބަޔާން ހުށަހަޅުއްވާފަ އެވެ.\nއިންތިހާބާ ބެހޭ އާންމު ގާނޫނުގައި ބުނާގޮތުން، ވަކި ކަމެއް ކުރުމަށް އެ ގާނޫނުގައި ކަނޑައަޅާފައި ވަނިކޮށް އެކަން ނުކުރުމަކީ އިންތިހާބީ ކުށެއް ކަމަށެވެ. އަދަބެއްގެ ގޮތުން، ހަ މަސް ދުވަހާއި ދެ އަހަރު ދުވަހުގެ މުއްދަތަކަށް ޖަލަށް ލުން ނުވަތަ 6،000 ރުފިޔާއާއި 24،000ރުފިޔާއާ ދެމެދުގެ އަދަދަކުން ޖޫރިމަނާ ކުރުން ހިމެނެ އެވެ.


Makkah Ge Haramfulhu Alun Hulhuvaifi - Vaguthu\nމައްކާގެ ހަރަމްފުޅު އަލުން ހުޅުވައިފި\nމުސްލިމުންގެ އެންމެ މުގައްދިސް ބިން ކަމުގައިވާ މައްކާގެ ކައުބަތުﷲ ގެފުޅަށް އާއްމުންނަށް ނުވަދެވޭނެހެން ބަންދު ކޮށްފައި ބެހެއްޓުމަށް ފަހު އަލުން ހުޅުވައިފިއެވެ.\n"ޚަލީޖް ޓައިމްސް" ނޫހަުން ރިޕޯޓުކޮށްފައިވާ ގޮތުގައި ހަރަމްފުޅު ވަގުތީގޮތުން ބަންދުކޮށްފައި ވަނީ، މިހާރު މުޅި ދުނިޔޭގެ އެކި ކަންކޮޅުތަކުގައި ހަލުވި ކަމާއެކު ފެތުރެމުން އަންނަ ނުައްކާތެރި "ކޮވިޑް-19" އާއި ގުޅިގެން ހަރަމްފުޅު ދޮވެ ސާފުކުރުމަށްޓަކައެވެ.\nއަދި މިހާރު އެތަން ވަނީ ސާފުކޮށް ނިންމާފައިވާ ކަމަށާއި، ކުރިއެކޭ އެއްފަދައިން ގެފުޅު މިހާރު ވަނީ އާންމުންނަށް ވަދެވޭނެހެން ހުޅުވާލައިފައި ކަމަށް ވެއެވެ. އަލް އަކްބާރިއާގެ ސްޓޭޓް ޓީވީ އިން ރިޕޯޓުކޮށްފައިވާ ގޮތުގައި ގެފުޅު ހުޅުވާފައި ވަނީ މިއަދު ފަތިހުގެ ވަގުތެއްގައެވެ.\nސައުދީ އަރަބިއާ އިން މިހާތަނަށް ވަނީ ކޮރޯނާ ވައިރަސްގެ ފަސް ކޭސް ރިޕޯޓުކޮށްފައެވެ.\nހަރަމްފުޅު ހުންނަ ސަރަހައްދު މުޅިން ބަންދުކޮށްފައި ވަނީ އިއްޔެ މެންދުރު ފަހުގެ ވަގުތެއްގައި ސައުދީ އަސްކަރިއްޔާގެ އެހީތެރިކަމާއި އެކުގައެވެ. އެސަރަހައްދު ބަންދުކޮށްފައި ހުރި ވަގުތުތަކުގައި އެތަނުގައި ސިފައިން ވަނީ ފޯރިމަރާފައެވެ.\nކޮވިޑް-19 ހަލުވިކަމާއި އެކު އެންމެ އަވަހަށް ފެތުރެމުންދާ ގައުމުތަކުގެ ފަތުރުވެރިންވެސް ސައުދީ އަށް އެތެރެވުމުގެ މިހާރު ވަނީ މަނާކޮށްފައެވެ.\nމާޗް 6, 2020 21:42\nއެއްވެސް އިރެއްގއި ގެފުޅަކަށް އާންމުކޮށް ނުވަދެވޭނެ.


BREAKING NEWS: Covid Balige Kujjakah Faruvaa Nulibi Facility Gai2Gadiiraai Bai, Ehme Fahun Ge Ah - Vaguthu\n13 ގަޑިއިރު ކުރިން ( ޖޫން 6, 2021 )\nއެމްބިއުލާންސެއް މަޑުކޮށްލައިގެން ؛- ވަގުތު އިމޭޖަސް- މުހައްމަދު އަފްޒަލް\nކޮވިޑް-19 ޖެހިގެން ވަރަށް ގަދައަށް ހުން އައިސް، ގައިގަ ރިއްސާތީ ފަރުވާ ހޯދަން ވެގެން މިރޭ ފެކަލްޓީ އޮފް ހެލްތު ސައިންސްގައި ހުންނަ ފެސިލިޓީއަށް ދިޔަ ދިހަ އަހަރުގެ ކުއްޖަކަށް ފަރުވާއެއް ނުލިބި ދެގަޑިއިރާއި ބައި ވަންދެން އެތަނުގައި އިންނަން ޖެހިއްޖެކަމަށް ކުއްޖާގެ މަންމަ ބުނެފިއެވެ.\nކުއްޖާގެ މަންމަ ކުރި ޓްވީޓެއްގައި ބުނީ ހެލްތު ސައިންސް އިމާރާތުގައި ކޮވިޑް ބަލި މީހުންނަށް ފަރުވާ ދޭން ހާއްސަ ކޮށްފައި ހުރި ތަނުގައި ހުރީ އެންމެ ޑޮކްޓަރެއް ކަމަށާއި އެހެންވެ ބަލި މީހުންނަށް ފަރުވާ ދިނުން އިންތިހާއަށް ލަސް ކަމަށެވެ.\nމުޅި މާލޭގައި ވެސް ކޮވިޑް ބަލި މީހުންނަށް ފަރުވާ ދޭން ހުރި ހަމައެކަނި ތަނުގައި އެންމެ ޑޮކްޓަރަކު ހުރުމުން ކުއްޖާގެ މަންމަ ވަނީ ކަންބޮޑުވުން ފާޅުކޮށްފައެވެ. އޭނާ ވަނީ "ހައްގު މިންވަރަކީ މިއީތޯ؟" ސުވާލު ކޮށްފައެވެ. އޭނާގެ ޓްވީޓްގައި މިނިސްޓަރ ނަސީމާއި އެޗްޕީއޭ އަދި ރައީސް އޮފީސް ތަރުޖަމާންގެ ޓްވިޓާ އެކައުންޓް ޓެގް ކޮށްފައި ވެއެވެ.\nކުއްޖާގެ މަންމަ ބުނެފައިވާ ގޮތުގައި ކުއްޖާ ޑޮކްޓަރަށް ދެއްކޭ ވަރުވީ 11 ޖެހި ފަހުންނެވެ. ޑޮކްޓަރަށް ދެއްކުމުން މިހާރު ކުއްޖާ ގޮވައިގެން ގެއަށް އައިސް ގޭގައި ފަރުވާ ދެމުންދާ ކަމަށް ކުއްޖާގެ މަންމަ ބުންޏެވެ.\nމިހާދިސާ ކުރިމަތިވެފައި މިވަނީ މިމަހުގެ 02 ވަނަ ދުވަހުގެ ރޭ ކޮވިޑް ޖެހިފައިވާ ކުއްޖަކަށް އެމްބިއުލަންސް ފޮނުވައި ދިނުން ލަސްވެ އެންމެ ފަހުން އެކުއްޖާ ނިޔާވި މައްސަލައިގައި ސަރުކާރަށް ވަރަށް ބޮޑަށް ފާޑުކިޔުން އަމާޒުވެފައި ވަނިކޮށެވެ. އުމުރުން ދިހަ އަހަރުގެ އެކުއްޖާ ނިޔާވުމުން ކަންކަން ރަނގަޅު ކުރުމަށް ފިޔަވަޅުތައް އަޅަން ނިންމާފައިވާ ކަމަށް ސަރުކާރުން ބުނެއެވެ.\n8 ސިކުންތު ކުރިން ( ޖޫން 6, 2021 )\nކޮވިޑަށް ދޮޅު އަރުފަހުން މނިވަރު ވީމަ ހަމަސާބަސް.\nއެފްއެޗްއެސް އަކީ ފެސިލިޓީއެއް ނޫން! ޢެތަނަށް ގެންދަނީ ޙާލަތު ދެނެގަންނަން. ފަރުވާހޯދާލަށެއް ނޫން\nޖޫން 6, 2021 09:23\nހާލަތު ދެނެގަނެވެނީ ދެގަޑި ތިންގަޑި އިރުންތޯ؟\nޖޫން 6, 2021 11:09\nކިޔުގައި ބަލިމީހުން ތިބޭ ވަރަށް ޑިޕެންޑް ވާނެ ވަގުތު ވެސް.\nޖޫން 6, 2021 09:54\nއެހެން ވިއްޔާ ފޫކުލިނިކޭ ކިޔާފަ ހުޅުވާފަ ނުބަހައްޓާ؟ ރެކެން މޮޅުވާހަކަ ނުދައްކާ. އޯކޭ ފަރުވާދޭ ތަނެއްނޫނިއްޔާ ކީއްވެބާ ދެގަޑި އިރު ވީރު ކުއްޖާ މަންމަ ކައިރީ އެހެން ބުނެނުލީ އެވަރު ކޮށް ނުލެވުން ބަޔަކަށް ދެން ހިދުމަތެއް ދެވޭނީ؟ އޭނަ މީ އިހުމާލް ފަރުވާކުޑަ ކަން މީގެންވެސް މި އެގެނީ.\nޖޫން 6, 2021 01:05\nވަރަށް ރަގަޚު ނިންމުމެއް...ސޯޝަލް މީޑިޔާއިން ނޫނީ ނަސީމްބެއަށް އެއްްޗެއް އޮޅުން ނުފިލާނެ.\nޖޫން 6, 2021 07:39\nރައްޔިތުންގެ ކަންތައްތައް ކުރުއަން ގެނައި ސަރުކާރަކުން މިގޮތައް ރައްޔިތުންނައް ތަކުރާރުކޮށް އިހުމާލުވަމުންދާއިރު ރައްޔިތުން ނިކުމެ މިމީހުން މަގާމުތަކުން ދުރުކުރަން ނުވޭތޯ\nޖޫން 6, 2021 09:59\nއަދި ވެސް ސަރުކާރުތަ ކަޑަ އީ؟ ރައްޔިތުން ގޮސް މި ސަރުކާރު ނުހައްގުން ގެއި އިލެކްޝަންގެ ރައީސް އީސީ ޝަރޯފް ނެރެބަލަ އަދި ޒިންމާ ކުރުވަބަލަ؟މީ އެތައްމިލިޔަނުން ވޯޓް ގަނެގެން ބޮޑުއަގުގަ ގަނެފަ އޮތް ސަރުކާރެއް. އެމީހުން ނޫޅޭ ހިދުމަތެއް ދޭކަށް އެމީހުން އެބަލަނީ ކުރި އިންވެސްޓް މެންޓް ކަވަރ ކުރެވޭތޯ ފަސް އަހަރު ތެރޭ. ރައްޔަތުން ނޭ ހޭބަލި ތިވަފަނީ.\nޖޫން 6, 2021 08:13\nމި ގޮތައް ކަންތަށް ވާނެ ކަމަށް ސިއްޙީ މާހިރުން ކުރިން އިންޒާރު ދިން. ސަމާލުވާން އެންގި. ޢެ މީހުންގެ އަޑަށް ބީރު ކަންފަތެެއް ދީ މިހާރު ކަންތަށް ބޮއްސުން ލީމަ ވެސް އެމީހުން ކުއްވެރި ވަނީ. ފަރުދީ ޒިންމާ ވެސް އަދާ ނުކުރެވުނީ. ސަރުކާރުންވެސް ސިއްޙީ މާހިރުންގެ އިރުޝާދު ތަކަށް ދެނީ ބީރު ކަންފަތް. ޢެކަކު އަނެކަކު ކުއްވެރި ކުރުން ފިޔަވާ ކުރެވެނީ ކޮން ކަމެއް؟؟. ބުރަކޮށް މަސައްކަތް ކުރާ ޑަކްޓަރުންނާއި ނަރުހުންގެ އަގު ފޮރުވިފަ. ކުރެވޭ ކުށް މީޑިއާ އަށް ފެންމަތިކޮށްލަނީ.\nމާތް ﷲ ކޮވިޑް ބަލީގައި އަޅުގަނޑު މެންނާ ވަކިވެދިޔަ އެންމެންގެ ފާފަ ފުއްސަވާ ސުވަރުގޭގެ މަތިވެރި ދަރަޖަ ދެއްވާނދޭވެ!!\nޖޫން 6, 2021 10:06\nމިހެންވީ ކީއްވެ،؟ ކޮވިޑްގެ ސީރިޔަސް ކަން ޖޯކަކަށް ހެދީ މިސަރުކާރުން. ސައިކަލް ވެހިލަކަލް އަށް އެރީމާ ކޮވިޑް ޖެހިފަ ވަކި ގަޑި އަކު ކޮވިޑް ވައިރަސް މަގުތަކަށް ނުކުމެ އުޅޭކަން އެގި ވަކި ގަޑިތަކަކު ބޭރުގަ އުޅުން މަނާ ކުރުވާފަ ، އިބޫ އާ ފަޒުނާ ނުކުތީ މަގުމައްޗަށް ހިންގާލަން . މީދޯ ރައްޔަތުން މިކަމާ ބިރުކެނޑުނު ހިސާބަކީ؟ ދެން މިހާރު ކޮން ވާހަކަ އެއް؟\nބަލަ މަޖިލީސް ގެ ރައީސް ހޮޓަލަކުން ބޭރު ކުރީމަ ހޮޓާތައް އާއްމުކޮށް ހުޅުވާލީ.ޑޮކުޓަރުންގެ ލަފާ މިސަރުކާރުން ބޮލާލާ ޖެހީ ކުރިއާދޭސް ސަރުކާރުން ބީރު ކަންފަތް ދީ މައިމޫނާ ލައްވާ ޑްރާމާ ކުޅުވީ، މީނޫންތަ މިަދުމިހާލަތައް އައި ކަމަކީ؟ތި މީހާ އަށް ހަމަ އެވަރު ނޭންގޭ ތަ؟ކިހާވަރަކަށް އިންޑިއާ އިން މީހުން ކަރަންޓީނަށް ނުގެންނަން ގޮވިތޯ ؟ މީނޫންތަ މިއަދުގެ ހަޤީގަތަކީ؟ ރައްޔަތުން ވަރަށް ކިޔަމަންތެރި އަސްލުވެސް މި ޤައުމުގަ، ކިތައް އާއިލާ ތޯ ގޭބަންދުގަ ގޭގެ ކުލި ނުދެއްކިފަ ގޭގެ ވެރިފަރާތުން ކުލި ހޯދަން ގުޅާއިރު އެކަމާ ބޯގޮވާފަ އެ ތިބެނީ؟ ކާކުބާ މިވާހަކަ ދެއްކީ މީހުން ނަފްސާނީ ގޮތުން މޮޔަވާ ހިސަބުގަ، ހިތާހުރި ކަންތައް، އަޑު އިވޭ ބަލާނެ މީހަކު ނެތް.\nޖޫން 6, 2021 09:22\nއަދިވެސް ސަރުކާރު ފެއިލް ވެފައިވާ ކަމަކަށް ގަބޫލެއް ނުކުރަން.\nމިހާރު އެމްބިއުލެންސް ކަންތައް ނިމުނީ..ދެން އޮންނާނީ ޑޮކްޓަރ ގެ ކަންކަން އަޅުގަނޑުމެން އިންތިޒާމްކުރުން..ދެން އެދޭނީ މައާފަށް ނަސީމްބެ އެނުމުނީ


Natheejaa aa eku PPM ge "hiyy varu" eli, gehlihje\nނަތީޖާއާއެކު ޕީޕީއެމްގެ "ހިތްވަރު" އެލި، ގެއްލިއްޖެ\nޕީޕީއެމް އިން މާފަންނު ވެލި ދަނޑުގައި ބޭއްވި "ސައިޒު ދައްކާލަން" ޖަލްސާގެ ތެރެއިން: އިންތިހާބުން ބަލިވުމާއެކު ޕީޕީއެމްގެ އިސްވެރިން ވަނީ ގެއްލިގަ - މުހައްމަދު އަފްރާހް | އަވަސް\nކޮންމެ ފަސް އަހަރަކުން އެއް އަހަރު ބާއްވާ ރިޔާސީ އިންތިހާބުން ކޯލިޝަންގެ ކެނޑިޑޭޓް އިބްރާހިމް މުހައްމަދު ސޯލިހް، އިބޫ މި ވަނީ ތާރީހީ ބޮޑު މޮޅަކުން ރައީސް އަބުދުﷲ ޔާމީން އަބުދުލްގައްޔޫމްގެ މައްޗަށް ކުރި ހޯއްދަވައި، ކުރިއަށް އޮތް ފަސް އަހަރަށް ރާއްޖޭގެ ރައީސް ކަމަށް ހޮވިވަޑައިގެންފަ އެވެ،\nއިދިކޮޅު ކޯލިޝަނަށް ބޮޑު ކާމިޔާބީ ލިބުމާއެކު އިދިކޮޅު ކޯލިޝަންގެ ސަޕޯޓަރުން އަންނަނީ މަގުމައްޗަށް ނިކުމެ އުފާ ފާޅުކޮށް ހިތުގެ ޝުއޫރުތައް ބަންޑުން ކުރަމުންނެވެ. އެއުފަލުގައި އިބޫވެސް ވަނީ އެސަރަހައްދަށްވަޑައިގެން ބައިވެރިންނާއެކު އުފާ ފާޅުކުރަމުން އެވެ.\nއިދިކޮޅު ކޯލިޝަނުން "ހެސްކިޔާފަ" އުފާ ފާޅުކުރަމުންގެންދާއިރު އުފެދޭ އެންމެ ބޮޑު ސުވާލަކީ، ރައީސް ޔާމީން ކޮބައިތޯ އެވެ. ރައީސް ޔާމީނާއެކު ސާބިތުވެތިބި އެމަނިކުފާނުގެ އެންމެ އަރިސް ބޭފުޅުން ކޮބާހެއްޔެވެ؟ އިންތިހާބުން ބަލި ވުމާއެކު އަޑެއް ބަޑެއް ނީވެ ގެއްލިއްޖެ އެވެ. ޓްވީޓެއްހާ ހިސާބު ވެސް ނުފެނެ އެވެ. ހަމައެކަނި ޓްވީޓެއް ވެސް ކުރެއްވީ ޕީޕީއެމްގެ ޕީޖީ ލީޑަރު އަހުމަދު ނިހާން ހުސެން މަނިކެވެ.\nޕީޕީއެމް ބޮޑު ބައްޔަކުން ބަލިވެ، އެޕާޓީގެ ސަޕޯޓަރުން ވަނީ ވަރަށް ބޮޑު މާޔޫސްކަމެއްގެ ތެރޭގަ އެވެ. މިއީ އެޕާޓީގެ ސަޕޯޓަރުންނަށް ލީޑަޝިޕުން އަޅާލައި ހިތްވަރު ދޭންވީ ވަގުތެވެ. ނަމަވެސް ލީޑަޝިޕް ވީތަނެއް ނުވަތަ ގެއްލުނު ތަނެއް އިނގޭ މީހަކު ހަމަ ނެތީ އެވެ.\nރައީސް ޔާމީންގެ ބަސްފުޅަށް އިންތިޒާރު ކުރައްވައިގެން ތިއްބެވި ޕީޕީއެމް ސަޕޯޓަރުން ހަމަގައިމުވެސް މަދެއް ނޫނެވެ. މާޔޫސްކަން ފިލުވާލަދީ ހިތްވަރު ދޭނެ މެސެޖްތަކަށް އެމީހުން ތިބޭނީ އިންތިޒާރުކޮށްގެންނެވެ. އިންތިހާބުގެ ނަތީޖާއާ މެދު ރައީސް ޔާމީންގެ ބަހަކަށް މުޅި ގައުމު އިންތިޒާރު ކުރެ އެވެ. އިންތިހާބު ކާމިޔާބުވިކަން އިއުލާން ކުރުމަށް ބޭއްވި ޕްރެސްގައި އިބޫވެސް ވަނީ ރައީސް ޔާމީންގެ ފޯން ކޯލަށް އިންތިޒާރު ކުރަމުންދާ ކަމަށް ވިދާޅުވެފަ އެވެ. ނަމަވެސް މިހާތަނަށް ގުޅާފައިނުވާ ކަމަށް އިބޫ ވަނީ ވިދާޅުވެފަ އެވެ.\nމިނިސްޓަރުންވެސް ވޯޓަށް ފަހު ޓްވީޓްތައް ކުރި ނަމަވެސް އޭގެ ފަހުން ވީނުވީއެއް ނޭންގި ރައްޔިތުން މިވަނީ އެ މީހުން ހޯދަން ޖެހިފަ އެވެ. ވޯޓަށްފަހު ބަހެއް ބުނެލަން ކެރުނީ ޕީޕީއެމްގެ ޕާލިއަމަންޓް ލީޑަރު އަހުމަދު ނިހާން ހުސެން މަނިކަށް އެކަންޏެވެ.\nއިންތިހާބުގެ ނަތީޖާއަށްފަހު ނިހާން ކުރެއްވި ޓްވީޓްގައި ވިދާޅުވީ، މޮޅުވިޔަސް ދެރަވިޔަސް، ދިވެހި ރައްޔިތުންގެ ނިންމުން ބަލައިގަނެވޭނެ ހިތްވަރު ޕީޕީއެމްގައި ހުންނާނެ ކަމަށެވެ.\nމިއީ ނަތީޖާއާ ގުޅިގެން ޕީޕިއެމްގެ އިސްވެރިއަކު އަދި އެއްޗެއް ވިދާޅުވި ފުރަތަމަ ފަހަރެވެ. ނަމަވެސް އެ ޓްވީޓަށްފަހު ނިހާން ވެސް ގެއްލުނީ އެވެ. ފޯނަށް ގުޅަން މަސައްކަތް ކުރުމުން ގުޅޭ ގޮތްވެސް ނުވި އެވެ. މެސެޖް ކުރުމުންވެސް ރިޕްލައި އެއް ނާދެ އެވެ.\nނިހާން އެކަންޏެއް ނޫނެވެ. އެޕާޓީގެ ދެ ނައިބް ރައީސުން ކަމަށްވާ އަބްދުއްރަހީމް އަބްދުﷲ އާއި ޓޫރިޒަމް މިނިސްޓަރު މޫސާ ޒަމީރުގެ ފޯނަށް ގުޅަން މަސައްކަތް ކުރި ނަމަވެސް ގުޅޭ ގޮތެއް ނުވި އެވެ. އަދި ރައީސް އޮފީހުގެ ތަރުޖަމާން އިބްރާހިމް މުއާޒް އަލީ އަށްވެސް ގުޅުމުންވެސް ފޯނަށް ޖަވާބެއް ނުދެއްވި އެވެ. ސަރުކާރުގެ ވެރިންނާއި ޕީޕީއެމްގެ އިސްބޭފުޅުން މި ވަނީ ގެއްލިފަ އެވެ.


abdulla mohamed, leader eh, misaaleh, verieh\nއަބްދުﷲ މުހައްމަދު: ލީޑަރެއް، މިސާލެއް، ވެރިއެއް!\nކުރިއެރުމަށް އޭނާ ނުކުރައްވާ މަސައްކަތެއް ނެތޭ ބުނެވިދާނެ އެވެ. އޭނާ ރޭނި އެވެ. ސިމެންތި ޖެހި އެވެ. ކީހި އެވެ. ބޯޓު ދަތުރުކުރި އެވެ. މި ހުރީ ހައްތަހާވެސް އޭނާ ކުރެއްވި މަސައްކަތް ތަކެވެ. މީގެ ނަތީޖާ ވަރަށް ފޮންޏެވެ. މިހާރު އޭނާއަކީ ރާއްޖޭގެ އެންމެ ބިޔަ އެއް ކުންފުނީގެ ވެރިޔާ އެވެ. އެއީ އަމީން ކޮންސްޓްރްކްޝަންގެ ވެރިޔާ؛ އަބްދުﷲ މުހައްމަދެވެ.\nއަބްދުﷲ މުހައްމަދުގެ މަސައްކަތުގެ ވާހަކަ ފެށެނީ ރާއްޖެއާ ދުރަށް ޖެހިލައިގެންނެވެ.\nއެންމެ ފުރަތަމަ އުޅުއްވީ ބޯޓު ދަތުރުކުރާށެވެ. އެއީ މިހާރު އުވާލާފައިވާ ގައުމީ ޝިޕިން ކުންފުނި، މޯލްޑިވްސް ނެޝެނަލް ޝިޕިން ލިމިޓެޑު (އެމްއެންއެސްއެލް) ގެ ބޯޓެއްގަ އެވެ. ނަމަވެސް އެ ވަޒީފާގައި ފޯރިއާއެކު އުޅުއްވަން ފެއްޓެވިތާ މާގިނަ ދުވަހެއް ނުވެ ސަރުކާރުން އެ ބޯޓު ވިއްކާލީ އެވެ. އެހާ ހިސާބުން އަބްދުﷲ ގެ ވަޒީފާ ގެއްލުނީ އެވެ.\n"ބޯޓުގައި މަސައްކަތް ފެށިތަނާ ސަރުކާރުން ބޯޓު ވިއްކާލީ.ވަރަށް ދެރަވި. އެހާ ހިސާބުން ވަޒީފާ ގެއްލުނީ. އޭގެ ފަހުން ރާއްޖެ އާއި އިންޑިއާއާ ދެމެދު ދަތުރުކުރާ ކުޑަ ލަކުޑި ބޯޓެއްގައި ވެސް މަސައްކަތް ކުރިން،" މަސައްކަތް ފެއްޓެވި ގޮތް "އަވަސް" އާ ހިއްސާ ކުރައްވަމުން ރާއްޖޭގެ ކޮންސްޓްރަކްޝަން ކުންފުނިތައް ތަމްސީލް ކުރައްވާ ޖަމިއްޔާ މަސީގެ މިހާރުގެ ރައީސް އަބްދުﷲ މުހައްމަދު ވިދާޅުވި އެވެ.\nއަބްދުﷲ ބޯޓު ދަތުރު ކުރައްވަމުން ގެންދެވިއިރު ވެސް އަމިއްލަ ވިޔަފާރީގެ ކުރެހުން ސިކުނޑީގައި ގެންގުޅުއްވި އެވެ. މި ކުރެން ހަގީގަތަކަށް ހެދުމަށް ކުދިކުދި މަސައްކަތްތައް ކުރަމުން ދިޔަ އެވެ. މާލޭގެ ގޭގެ ފާހާނާތައް ހެދުމާއި ތަށި މުށި ޖެހުން އަދި ކުދި ދޮރުތައް އަމިއްލަ ފުޅަށް ބަދަލު ކުރެއްވުން ފަދަ މަސައްކަތްތައް ވެސް ކުރި އެވެ. އަދި ފަހުން މި މަސައްކަތް ވެސް ފުޅާ ކުރެއްވި އެވެ.\n"އޭރު ރާއްޖޭގައި މަޝްހޫރުކޮށް ތިބެނީ އައިމާ އާއި އެލިޔާ ފަދަ ކުންފުނިތައް. އަޅުގަނޑު އެންމެ ފުރަތަމަ މި މަސައްކަތް ފެށީ ގަލޮޅު ފެހިގޭގައި. އެންމެ ފުރަތަމަ ގެންގުޅުނީ 10 ވަރަކަށް މީހުން،" އަބްދުﷲ ވިދާޅުވި އެވެ.\n"ކަންމަތީ ފިހާރަ" ހިންގުމުގައި ވެސް އަބްދުﷲ މުހައްމަދު އުޅުއްވި އެވެ. މީގެ 30 އަކަށް އަހަރު ކުރިން މަޝްހޫރު ވެގެން ދިޔަ "ސިންގަޕޫރު ބާޒާރު" ފިހާރަ ހިންގެވުމުގައި ވެސް އޭނާ އުޅުއްވި އެވެ. ނަމަވެސް މި ކަމުން ވެސް މާބޮޑު ނަފާއެއް ނުފެނުމުން ހުއްޓަވާލެއްވީ ކަމަށް އޭނާ ވިދާޅުވި އެވެ. ނަމަވެސް ހިތްވަރު އެލުވައެއް ނުލަ އެވެ.\n"އެޒަމާނުގައި އެންމެ ހިނގާ ވިޔަފާރިއަކީ ސިންގަޕޫރު ބާޒާރުގައި ހިންގަމުން ދިޔަ ވިޔަފާރި. ފަހުން އޭގެ ނަތީޖާއެއް ނުފެންނާތީ އޯކިޑްމަގު ހަ ނަމްބަރު ފިހާރަ ނަގައިގެން ދަޅު ކާނާ އާއި ޖޫހާއި ޕާޕަރު ގެނެސް ގެން ހޯލްސޭލްކޮށް ވިއްކީ،" އަބްދުﷲ ވިދާޅުވި އެވެ.\nއޭގެ ފަހުން ޒުވާން އަންހެން ކުދިނަށް ބޭނުންވާނެ ބައެއް ބާވަތްތައް ވިއްކުމުގެ ވިޔަފާރި ވެސް އޭނާ ކުރެއްވި އެވެ.\n"ސާޅިއާއި ފަޓުލޫނު ފޮއްޗާ އަންހެން ކުދިންގެ ބޮލުގަ ޖަހާ ތަކެތި ވެސް ގެނެސް ވިއްކިން. މިއީ އަސްލު ވިޔަފާރިއަކީ،" އަބްދުﷲ ވިދާޅުވި އެވެ.\nއަމީން ކޮންސްޓަރަކްޝަން އުފެދުމުގެ ކުރީގައި އޮތީ އަމީން ކާޕެންޓްރީ އެވެ. މިއީ އަމީން ކޮންސްޓަކްޝަން ކުންފުނި ވުޖޫދަށް އައުމުގެ ބިންގަލެވެ. ބާރެވެ.\nއަބްދުﷲ ވިދާޅުވި ގޮތުގައި އަމީން ކޮންސްޓްރަކްޝަން ވުޖޫދަށް އައީ އިތުބާރު ހުރި ރައްޓެއްސަކާ ގުޅިގެން ކުރި މަސައްކަތުން ކަމަށެވެ.\n"އެންމެ ފުރަތަމަ ގުދަން ހެދުމުން ފަދަ މަސައްކަތް ކުރީ. މި މަސައްކަތުގެ ތެރެއިން ގިނަ މަސައްކަތަކެއް އަންނާތީ ހިތަށް އެރީ ވަޑާން ގެއެއް ހަދަންވިއްޔޭ. އެންމެ ފުރަތަމަ ކީވެސް އަމީން ކާޕެންޓްރީ. ވަޑާން ގެއެއް ހެދީ. އެންމެ ފުރަތަމަ ކުރީ ކީހުމާއި މެށުން ފަދަ މަސައްކަތްތައް،" އަބްދުﷲ ވިދާޅުވި އެވެ.\nއަމީން ކޮންސްޓްރަކްޝަން ފައްކާވެ، ބޮޑު ކުންފުންޏަކަށްވުމުގައި އެއް ފަހަރާ ގިނަ މަސައްކަތްތަކެއް އެ ދުވަސްވަރު އަބްދުﷲއަށް ލިބުން ހިމެނެ އެވެ. އެ ދުވަސްވަރަކީ ފަރުކޮޅު ފުށި ރިސޯޓު ތަރައްގީ ކުރަމުން ދިޔަ ދުވަސްވަރެވެ.\n"ރިސޯޓްތައް ހަދަމުން ދިޔައިރު ކީހުމާއި މަށުން ފަތި ސަޕްލައި ކުރަން ލިބުނު. އެއިރު ވަރަށް ގިނަ އޯޑަރުތަކެއް ލިބުނު އޭގެ ތެރެއިން މަޑު މަޑުން ގޮސް ކުރިއެރީ،" އަމީން ކޮންސްޓްރަކްޝަން އުފެދުނު ގޮތް އަބްދުﷲ ވިދާޅުވި އެވެ.\nމިހާރު އަމީން ކޮންސްޓްރަކްޝަނަކީ އިމާރާތް ކުރުމުގެ ދާއިރާގައި ހަރަކާތްތެރިވާ ރާއްޖޭގެ އެންމެ ބިޔަ އެއް ކުންފުންޏެވެ. އެ ކުންފުނިން ނިންމާފައިވާ ބިޔަ މަސައްކަތްތަކުގެ ތެރޭގައި 15 މިލިއަން ޑޮލަރުން ހެދި ވެލާނާ އޮފީސް އިމާރާތާއި އައްޑޫ އާއި ފުވައްމުލަކުގައި ސާކް ސަމިޓު ބޭއްވުމަށް އައްޑޫގައި އެޅި ފުރިހަމަ ކޮންވެންޝަން ސެންޓަރު ހިމެނެ އެވެ. މީގެ އިތުރުން ވެސް ރާއްޖޭގެ ގިނަ އިމާރާތްތަކާއި ބޮޑެތި ސްކޫލްތައް އަމީން ކޮންސްޓްރަކްޝަނުން އިމާރާތް ކޮށްފައިވެ އެވެ.\nއަބްދުﷲ ވަނީ އިމާރާތް ކުރުމުގައި ބޭނުންކުރާ ފަހުގެ ގިނަ ޓެކްނޮލޮޖީތަކެއް ރާއްޖެއަށް ތައާރަފުކޮށްދެއްވާފަ އެވެ. އެ ފަސޭހަ ގެނެސް ދެއްވާފަ އެވެ. އެފަދަ އެއް އާލާތަކީ މިހާރު އިމާރާތް ކުރުމުގެ ދާއިރާގެ ގިނަ ކުންފުނިތަކުން ބޭނުންކުރާ ކޮންކްރީޓް ޕަންޕެވެ. މީގެ ސަބަބުން މަގު ބަންދުކޮށްގެން ކޮންކްރީޓް މަސައްކަތް ކުރުން ނިމުމަކަށް އައެވެ. މި މެޝިން ބޭނުންކޮށްގެން ހޮޅިއެއްގެ އެހީގައި ކޮންކްރީޓް ޕަންޕް ކޮށްލަ އެވެ.\n"ވެލާނާގެ މަސައްކަތް ލިބުނީމަ އަޅުގަނޑުމެން ގެނައިން ބެޗިން ޕްލާންޓަކާއި ކޮންކްރީޓް ޕަންޕެއް. ބެޗިން ޕްލާންޓަކީ މަގުމަތީގައި ބެހެއްޓޭނެ އެއްޗެއް ނޫން. ކޮންމެ ވެސް ސައިޓެއް ހުރެގެން އެ ބެހެއްޓޭނީ. ވެލާނާގެއަކީ އެންމެ ކާރު ބާރު ބޮޑު ހިސާބު. ކުރިން މަސައްކަތް ކުރާ ގޮތަށް ކުރާނަމަ އެބަޖެހޭ ތިން މަގު ބަންދުކުރަން. ނަމަވެސް މި ޕަންޕުންގެ ބޭނުން ކުރަން ފެށުމުން މަގުތައް ބަންދު ކުރާކަށް ނުޖެހޭ،" މަސީގެ ރައީސްކަން ހަ އަހަރު ކުރައްވާފައިވާ އަބްދުﷲ ވިދާޅުވި އެވެ.\nއަބްދުﷲ ވިދާޅުވި ގޮތުގައި މިހާރުގެ ވިސްނުމަކީ ޓޫރިޒަމުގެ ވިޔަފާރީގެ ތެރެއަށް ނުކުތުމެވެ. އެ މަގުސަދަގައި ލ. އަތޮޅުގައި 28 އެނދުގެ ގެސްޓް ހައުސްއެއް ވެސް މިހާރު ވަނީ ހުޅުވާފަ އެވެ. ގާތްގަނޑަކަށް 15 މިލިއަން ޑޮލަރު އިންވެސްޓް ކޮށްގެން ހެދި މި ފުރިހަމަ ގެސްޓް ހައުސްއަށް މި މަހު ޓޫރިސްޓުން އަންނަން ފަށާނެ އެވެ. މީގެ އިތުރުން ކ. ކޮއްދިއްޕަރުގައި މެދު ފަންތީގެ ޓޫރިސްޓު ރިސޯޓެއް ތަރައްގީ ކުރުމުގެ މަސައްކަތް ވެސް ދަނީ ކުރައްވަމުންނެވެ. މޫދު ކޮޓަރިތަކާއެކު 128 އެނދުގެ މި ރިސޯޓު އަންނަ އަހަރުގެ ފަހުކޮޅު ހުޅުވޭ ވަރުވާނެ ކަމަށް އަބްދުﷲ ވިދާޅުވި އެވެ.\nއެމްއޭސީއެލްގެ އެމްޑީއަކަށް މަހުޖޫބު\nއާސިމަށް ރުހުން ދޭން ކޮމިޓީން ނިންމައިފި\nއިންސްޓަގްރާމުން ކެފޭއަކަށް: "ވިސްކް.އެމްވީ"ގެ ކާމިޔާބީ!


20 Rashakah Ambulance fonuvumuge masaikaiy fashaifi - One Online\nއެސްޓީއޯއިން ރާއްޖެ ގެނައި އެމްބިއުލާންސްތަކެއް، އެސްޓީއޯ ހެޑް އޮފީސް އިމާރާތުގެ ބޭރުގައި ޕާކުކޮށްފަައި، --- ފޮޓޯ: އެސްޓީއޯ\n20 ރަށަކަށް އެމްބިއުލާންސް ފޮނުވުމުގެ މަސައްކަތް ފަށައިފި\nއަތޮޅުތަކަށް ފޮނުވަން ނިންމާފައިވާ 20 އެމްބިއުލާންސް ފޮނުވުމުގެ މަސައްކަތް ހެލްތު މިނިސްޓްރީން މިއަދު ފަށައިފި އެވެ.\nއަތޮޅުތެރެއަށް ބޭނުންވާ 96 އެމްބިއުލާންސް ގެނައުމަށް ޓަކައި ހަވާލުކޮށްފައިވަނީ ސަރުކާރުގެ މައި ވިޔަފާރި ކުންފުނި، އެސްޓީއޯއާ އެވެ. އެކަމުގެ އެއްބަސްވުމުގައި ފިނޭންސް މިނިސްޓްރީ އާއި އެސްޓީއޯ އަދި ހެލްތު މިނިސްޓްރީއާ ދެމެދު ސޮއިކުރީ މިިދިޔަ ޖުލައި މަހުގެ 10 ވަނަ ދުވަހުއެވެ.\nއެ އެއްބަސްވުމުގެ ދަށުން ހަ މަސް ދުވަހުގެ ތެރޭގައި އެމްބިއުލާންސްތައް ގެނެސް ހަވާލުކުރަން ޖެހެއެވެ. އެގޮތުން އަތޮޅުތެރޭގެ 20 ރަށަކަށް ބޭނުންވާ އެމްބިއުލާންސް ރާއްޖެ ގެނެސްފައިވަނީ މިދިޔަ މަހުގެ 29 ވަނަ ދުވަހު އެވެ.\nމި އެމްބިއުލާންސްތައް ރަށްރަށަށް ފޮނުވުމުގެ މަސައްކަތް މިހާރު ހެލްތު މިނިސަޓްރީން އަންނަނީ ކުރަމުންނެވެ. އެގޮތުން 20 އެމްބިއުލާންސް ފޮނުވަން ނިންމާފައިވާ ރަށްތަކަކީ، ހދ. ކުމުންދޫ، ށ. ބިލެތްފަހި، ށ. ނަރުދޫ، ނ. ފޮއްދޫ، ނ. ކުޑަފަރި، ބ. ކެންދޫ، އއ. މަތިވެރި، އދ. މަންދޫ، އދ. ފެންފުށި، ފ. ފީއަލި، މ. ކޮޅުފުށި، ތ. ވަންދޫ، ތ. ބުރުނީ، ތ. ދިޔަމިގިލި، ލ. ކުނަހަންދޫ، ގއ. ކޮލަމާފުށި، ގއ. ނިލަންދޫ، ގދ. ރަތަފަންދޫ، އއ. ބޮޑުފޮޅުދޫގެ އިތުރުން މ. ދިއްގަރަށެވެ.\nއެމްބިއުލާންސްތައް ފޮނުވަން ނިންމާފައިވަނީ އެންމެ ބޭނުންޖެހިފައިވާ ރަށަތަކަށް ބަލާފައި ކަމަށް މީގެ ކުރިން އެސްޓީއޯއިން ވަނީ ބުނެފަ އެވެ. އަދި ބާކީ ހުރި އެމްބިއުލާންސްތައް ގެނެވޭނެ ތާރީހެއް ސީދާ ނޭނގޭ ކަމަށް އެކުންފުނިން ވަނީ ބުނެފަ އެވެ.\nނަމަވެސް ރައީސް އޮފީހުގެ ތަރުޖަމާން މުހައްމަދު މަބްރޫކު އަޒީޒު މީގެ ކުރިން މީޑިއާތަކަށް ވިދާޅުވެފައިވާ ގޮތުގައި، މިއަހަރު ނިމުމުގެ ކުރިން 60 އެމްބިއުލާންސް ގެނައުމަކީ ސަރުކާރުގެ އަމާޒެވެ.\nގުޅޭ ޓެގު އެސްޓީއޯ މިނިސްޓްރީ އޮފް ހެލްތް


ކުށްވެރިއަކީ އަހަރެންތަ… ފުރަތަމަ ބައި | arippe's blog\nކުށްވެރިއަކީ އަހަރެންތަ… ފުރަތަމަ ބައި\nކުށްވެރިއަކީ އަހަރެންތަ؟؟ (ފުރަތަމަ ބައި)\nސުމަންމެން ތިބި ހިސާބާ މާދުރު ނޫން ހިސާބެއްގައި އިފާޝާ މަޑުކޮށްލައިގެން ހުރީ ސުމަންގެ އެ ހިތްގައިމު ހަށިގަނޑަށް ގެއްލި ހުސްވެފައެވެ. ފިރިހެންވަންތަ އެހަށިގަނޑުގައި އެހެރަ ޖާދުއަކީ އިފާޝާފަދަ ހަމަ ކޮންމެ އަންހެން ކުއްޖެއްގެ ހިތުގެ އެންމެ ހިމަ ނާރުތަކަށްވެސް އަސަރުކުރާނެފަދަ ޖާދޫއެކެވެ. ބޮލުގެ ފަން އިސްތަށިކޮޅާއި ޒަމާނީ ގޮތަކަށް ހަދާލާފައިވާ ތުނބުޅިއާއި މޭމަތީގައި ފަޅާފައިވާ އިސްތަށިކޮޅުން އޭނާގެ ފިރިހެން ވަންތަކަން ދައްކުވައިދޭ ކަހަލައެވެ. ބައިމަތި ފުޅާވެފައި އިސްކޮޅުން ދިގު އެހަށިގަނޑުގެ ބިޔަކަން ފެނުމުން އިފާޝާގެ ހިތް ފުރަތަމަ ދުވަހުވެސް ސުމަންއަށް ދެވުނެވެ.\nއޭނާއާއެކު މޫދުގައި ސަކަރާތް ޖަހަމުންދާ އެހެން ކުދިންނާ ސުމަން ވަރަށް ތަފާތެވެ. އޭނާގެ ކޮންމެ ހަރަކާތަކަށްވެސް އިފާޝާ އިންތިޒާރު ކުރުވާ ކަހަލައެވެ. އެހެން ނަމަވެސް އެކަމެއް އޭނައަކަށް ނޭނގޭނެއެވެ. އިފާޝާ ހުރިހިސާބުން ކުިރއަށްވުރެ އެމީހުންނާ ގާތަށް ޖެހިލިއެވެ. ހެދިފައިވާ ކުރެދި ގަސްތައް ކައިރިން މޫދާ ވަރަށް ކައިރީގައި އިފާޝާ މަޑުކޮށްލިއެވެ. އެހިސާބުން އިފާޝާއަށް އެމީހުން ވަރަށް ރީތިކޮށް ފެނެއެވެ.\nސުމަން ލައިގެން ހުރީ ހަމަ އެކަނި ސޯޓުކޮޅެކެވެ. އެތަނުގައި ކުޅެން ގޮސްތިބި ހުރިހައި ކުދިންނަށްވުރެ އޭނާގެ ހަންގަނޑު ދޮނެވެ. މޫނުމަތިން އެއްވެސް ކަހަލަ އައިބުކަމެއް ފެންނާކަށް ނެތެވެ. ތުންފަތް ހީވަނީ ގަނޑު ލޭކޮޅެއް ހެންނެވެ. ފެންނަފެނުމަށް އަތުގެ ހަންގަނޑުވެސް ހީވަނީ އޮމާންވެފައި މަޑު ވާނެހެންނެވެ. ބޮލޮގެ ދެތިން ތަންކޮޅަކުން ކުލަ ޖައްސާލާފައި ހުރިގޮތުން ވަރަށް ހިތްގައިމެވެ. ހައްތަހާވެސް އިފާޝާ ގަޔާވާ ސިފަތަކެކެވެ. ތެދުތެދަށް ބުނާނަމަ އިފާޝާއަކަށް ސުމަންގެ އެއްވެސް އުނި ސިފައެއް ނުފެނުނެވެ. އެއީ މީގެ ކުރިން އެތައް ރެއެއްގެ ހުވަފެނުގައި އިފާޝާ ދެކެމުން އައިފަދަ ފުރިހަމަ ޒުވާނެކެވެ. އިފާޝާ ގަޔާވާ ހުރިހައި ސިފައެއް ލިބިފައިހުރި ރަނގަޅު ބައިވެރިއެކެވެ.\nމޫދުގައި ތިބި ކުދިންތައް އެއްފަހަރާ ކަހަލަ ގޮތަކަށް އެއްގަމާ ދިމާއަށް ދުއްވައި ގަތެވެ. އިފާޝާ ދިޔައީ ސިއްސައިގެންނެވެ. އެމީހުން ދުއްވައިގަންގޮތުން ހިވީ ކޮންމެވެސް ކަމެއް ވީހެންނެވެ. އެންމެން އެކީގައި ކުޅި ނިންމާލައިގެން އެއްގަމަށް އެރިއިރު އިފާޝާއަށް ހުރެވުނީ އެމީހުން ތިބި ހިސާބާ ވަރަށް ކައިރީގައެވެ. ގުޑިލާންވެސް ނުކެރިފައެވެ. އެމީހުންނަށް އޭނަ ފެނިއްޖެއްޔާ ހިތަށް އަރާފާނެ އެއްޗަކާމެދުގައެވެ. މަޑުމަޑުން އެނާ ގަސްތަކުގެ ތެރެއަށް ވަދެ ނިވާވެލެވޭތޯ ބެލިއެވެ. އޭރު ބައެއް ކުދިން އެއްގަމަށް އަރަނީއެވެ. ދޭތެރެއެއް ހާވާލައިފައި އިފާޝާ އަތިރިއަށް ބަލާލިއެވެ. އޭރުވެސް ސުމަން އަދި ހަމަ ހުރީއެވެ. ސުމަންއާއެކު އިތުރު ދެކުދިންވެސް ތިއްބެވެ. އެމީހުން ތިބީ ކޮންމެވެސް ވާހަކައެއް ދައްކާށެވެ. ކުޑައިރުކޮޅަކު ވާހަކަ ދައްކާލަން ތިބެލުމަށްފަހު އެތިންމީހުން ހިނގައިގަތީ އެތަނުގައި ފެންވަރާލުމަށް ހަދަފައިވާ ތަންކޮޅާ ދިމާއަށެވެ.\nއަނދަންގައްޔަކީ އަބަދުވެސް މީހުން ދަތުރު އައިސް އުޅޭ ރަށެއްކަމުން ދަތުރު އަންނަ މީހުންގެ ފަސޭހައަކަށް އެފަދަ ބައެއްކަންތައްތައް އެރަށުގައި ހަމަޖައްސާފައި ހުރެއެވެ. ސުމަންއާއެކު ދިޔަ ދެކުދިންވެސް ގައިން ލޮނު ފިލުވާލަން މާގަނޑެއްގެ ދަށުގައި މަޑުކޮށްލިއެވެ.\nއެވަގުތު އިފާޝާގެ ހިތަށް ހީވީ ފިނި ފެންއެއްޗެއް އޮއްސާލިހެންނެވެ. ހިތަށް އެކަންޏެއް ނޫނެވެ. މުޅި މީހާވެސް ފިނިވީއެވެ. ސުމަންގެ އަޑު ކަންފަތުގައި ޖެހުމުންނެވެ. އޭނާގެ އެހެރެ ޖާދުވީ އަޑެއްތާއެވެ. ބުނެލާ ކޮންމެ ބަހަކުން އިފާޝާގެ ހިތަށް ފިނިކަން ލިބެމުންދިޔައެވެ. އިތުރަށް އެސަރަހައްދުގައި މަޑުކޮށްލަން އޭނާ ބޭނުންވިއެވެ. ސުމަންމެންގެ ވާހަކަތައް އަޑުއަހާލަން އޭނާ ބޭނުންވީއެވެ.\nއިފާޝާވެސް އިންތިޒާރުކުރީ ސުމަން ދޭނެ ޖަވާބަކަށެވެ. އެއަށްވުރެ ބޮޑަށް އޭނާގެ ބިޓެއް ނުހުންނަކަން އެނގުމުން އިފާޝާ ހިތްހަމަ ޖެހުނެވެ. ކުރަމުންއައި އުއްމީދު އާލާވިއެވެ. އިތުރަށް ކުރިއަށްދާން ބޭނުންވިއެވެ.\n“ކަމެއް ނުވޭ… ދިއްކޮށްލަބަލަ ތުވާލި..” ޖެހިލުން ކުޑަގޮތަކަށް ސުމަން ޖަވާބު ދިނެވެ.\nމާގަނޑު ނިއްވާލުމަށްފަހު ސުމަން އެއްފަރާތަކަށް ޖެހިލިއެވެ. އަދި ލައިގެންހުރި ސޯޓު ބައިލާ އެތަނުގައި ހުރި ޖޯއްޔެއްގެ މަތީގައި ބޭއްވިއެވެ.\n“ކަލޭ ލަދެއް ނުގަނޭތަ..؟ މީހަކަށް ފެނިދާނެ.” ފެންވަރަން ހުރި ނާފިޒް ސުމަން އަށް ގޮވާލިއެވެ.\n“ކީއްތަވީ.. އަހަރެން އޮރިޔާމެއް ނުވަމޭ.. ބޮކްސާރ ލައިގެންނޭ މިހިރީ.. އެހެން ނޫނަަސް މީ ފިރިހެން ކުދިންގެ ސަރަހައްދެއް. މިތަނަށް އަޔަސް އަންނާނީ ފިރިހެނުން. ދެން ކޮން ލަދެއް..!” ވަރަށް ޖެހިލުން ކުޑަ ރާގަކަށް ސުމަން ވާހަކަ ދެއްކިއެވެ.\nއޭނާގެ ހަރަކާތްތައް ހުރިގޮތުން އެއީ މަލޭގެ ދިރިއުޅުންކަން އެނގެއެވެ. މާލޭގައި އުޅޭއިރުގައްޔާއި ދަތުރުގޮސް އުޅޭއިރު އެކީގައި ފެންވަރައި އެއްޗިހި ބަދަލުކޮށް ހެދިޔަސް ރަށްފުށުގެ ކުދިން އަދި އެހިސާބަކަސް ނުދެއެވެ. އެހައި ‘ތަރައްޤީ’އެއް ނުވެއެވެ.\nސުމަން ފެންހިއްކަން ހުރި އިރު އިފާޝާއެއް އެންމެ ހިނދު ކޮޅަކަށްވެސް އެސްފިޔަ ޖަހައެއް ނުލައެވެ. އިފާޝާގެ ނަޒަރުން ސުމަން ގެއްލޭކަށް އިފާޝާގެ ޒަމީރު އެއްބަހެއް ނުވިއެވެ. އޭނާގެ އެހެރަ ޖާދުވި ސިފަތަކުން އިފާޝާގެ ހިތް ފުރަތަމަ ދުވަހުން ފެށިގެން އެފަރާތަކަށް ލެނބުނީއެވެ. ފެންނަ ކޮންމެ ފަހަރަކުވެސް ގެއްލި އޮބަންދެން އިފާޝާއަށް ސުމަންއާ ދިމާއަށް ބަލަން ހުރެވެއެވެ.\nފެހި ކުލައަކީ އިއްތިފާގުން އިފާޝާއަށްވެސް އެންމެ ކަމުދާ ކުލައެވެ. އިފާޝާއަށް ބަލާލެވުނީ ސުމަންގެ ތުވާއްޔަށެވެ. “ވަޓް އިޒް ލަވް… (ލޯތްބަކީ ކޮބަ؟)” ތުވާލީގައި ލިޔެފައި އެވަނީ ހާދަހާ މާނަފުން ސުވާލެކެވެ. ޖަވާބު ކިތަންމެހާވެސް ކުރެވެ. އެކަމަކު އެއީ ހިތަށް އަރުވާލާނަމައެވެ. މީހަކަށް ކިޔައިދޭން ފަށައިފިއްޔާ ޖަވާބު ވަރަށްވެސް ދިގުވާނެއެވެ.\nކުޑައިރުކޮޅަކު އިފާޝާ އެތަނުގައި މަޑުކޮށްލުމަށްފަހު އެމީހުން ދަތުރުއައްިސް އުޅޭ ސަރަހައްދަށް ދާނަވެގެން ތެދުވިއެވެ. ކަމެއް ވާނީ ބުނެފައެއް ނުނޭ މީހުން ބުނެ އުޅެނީ ހަމަ ރަނގަޅަށެވެ. އޭނަ ތެދުވި ވަގުތު އެތަނުގައި ހުރި ރުކަކުން ކާއްޓެއް ވެއްޓުނެވެ. އިފާޝާއަށް ހަޅޭއް ލަވައި ނުގަނެވުނީ ހަމަ ކިރިޔާއެވެ. އެއަޑު އިވުމާއެކު ސުމަން އޭނަ ހުރި ދިމައަށް ބަލާލިއެވެ. ނަސީބަކުން އޭނައަކަށް އިފާޝާއެއް ނުފެނުނެވެ. އިފާޝާއަށް އޭނާގެ މޭގައި އަތްޖަހާލެވުނީ ހަމްދެއް އަޅަމުންނެވެ.\n(އަދި ނުނިމޭ… ވާހަކައިގެ ދެވަނަ ބަޔަށް އިންތިޒާރުކޮށްލައްވާ…!)\nވާހަކައި ކިޔާލުމަށްފަހު ކޮމެންޓެއް ދިނުން އެދެން.. އޭރުން އިތުރަށް ކުރިއަށް ދިއުމަށް ހިތްވަރެއް ލިބޭނެ.\navahah2vana bai liyebala\n« OUMH1103 Learning Skills for Open Distance Learners_V Nov11_SJan12\nކުށްވެރިއަކީ އަހަރެންތަ…ދެވަނަ ބައި »


BREAKING: Israel In Covid-19 Fenije - Vaguthu\nއިސްރާއީލުން ކޮވިޑް 19 ފެނިއްޖެ\nކޮރޯނާ ވައިރަހުން ރައްކާތެރިވުމަށް ބަޔަކު މާސްކް އަޅައިގެން\nޖަޕާނުގައި ދެ ހަފްތާ ވަންދެން ކަރަންޓީންކޮށްފައިވާ ކްރޫޒް ލައިނާގައި ތިބި އިސްރާއީލުގެ 11 މީހުން މިއަދު ހެނދުނުގެ ވަގުތެއްގައި ގައުމަށް އެނބުރި އައިއިރު، އޭގެ ތެރެއިން އެކަކު ކޮވިޑް 19 އަށް ޕޮޒިޓިވްް ވެއްޖެއެވެ.\nއިސްރާއީލުގެ ހެލްތު މިނިސްޓްރީން ބުނިގޮތުގައި މި ބައްޔަށް ޕޮޒިޓިވް ވެފައިވަނީ އިސްރާއީލުގެ އަންހެނެކެވެ.\nރިޕޯޓްތައް ބުނާގޮތުގައި، ޑައިމަންޑް ޕްރިންސަސްގައި ކަަރަންޓީންކޮށްފައިވާ އެ 11 މީހުން އިސްރާއީލަށް އެނބުރި ގެނެސްފައި ވަނީ މިއަދު ފަތިހު 4:00 ޖެހި ހާއިރުއެވެ. ޖަޕާނުން ފްލައިޓެެއްގައި ބެން ގުރިއޮން އެއާޕޯޓަށް އެ މީހުން ގެނެސް، ވަގުތުން ވޭނަކަށް އަރުވައިގެން ގެންގޮސްފައި ވަނީ ޓެލް އަވިވް ކައިރީ ހުންނަ ޝެބާ މެޑިކަލް ސެންޓަރަށެވެ.އެތަނުގައި އެ މީހުން 14 ދުވަސްވަންދެން ކަރަންޓްކޮށްފައި ބައިތިއްބާނެއެވެ.\nއެތަނުގައި އެ މީހުންގެ ޓެސްޓުތަކެއް ހަދާފައިވާއިރު، މިހާތަނަށް އެ ބަލި ފެނިފައި ވަނީ އެކަކުގެ ގައިންނެވެ. އެ މީހުން ޖަޕާނުން އެނބުރި ގައުމަށް ފޮނުވީވެސް ޓެސްޓުތައް ހެދުމަށް ފަހުއެވެ.\nކޮވިޑް 19 ޖެހިގެން ޗައިނާއިން އިން މަރުވި މީހުންގެ އަދަދު މިހާރު 2233 އަށް ވުރެ މައްޗަށް އަރާފައިވާއިރު އިތުރު ހަތް ގައުމަކުން 11 މީހަކު ވަނީ މަރުވެފައެވެ.\nސައުދީގައި މިއަދު ތިނަކުން ފަށައިގެން ކާފިއު އިއުލާންކުރަނީ\nހުރަވަަޅިން ކޮވިޑް-19 ގެ އަލާމާތްތައް ހުރި ދެ މީހަކު ފެނިއްޖެ\nފެބުރުއަރީ 21, 2020 17:34\nފެބުރުއަރީ 21, 2020 19:06\nޔާﷲ އިސްރާއީލުގެ ދަރިން ހިމާޔަތް ކުރަންވާންދޭވެ. އަދި މިދުއާގައި ދުނިޔޭގެ އެންމެހާ މީސްތަކުން ޝާމިލް ކުރައްވާންދޭވެ!\nފެބުރުއަރީ 22, 2020 00:48\nއަނީ އަހަރެން ބުނެ ލާން ބޭނުންވާ ވާހަކަ އަކީ މާތް ﷲ ގެ ލައުނަތް ލައްވާފައިވާ އިސްރާއީލު.. އެމީހުން ހިމާޔަތް ކުރުމަށް ދުޢާ ކުރުމީ ފުރިހަމަ މުސްލިމަކު ކުރާނެ ކަމެއް ނޫން...\nފެބުރުއަރީ 22, 2020 10:51\nހިމާޔަތް ކުރުމަށް ކަލޭ ދުއާ ކުރީމަ ކާކުތަ ހިމާޔަތް ކޮށްދޭނީ؟\nފެބުރުއަރީ 21, 2020 19:07\nފެބުރުއަރީ 21, 2020 20:03\nއުފާވެރި ހަބަރެއް މުޅި ގައުމު މި ވައިރަސްގަ ނެތިވެ ފަނާވެދާނަމަ ކިހާރަގަޅު.\nފެބުރުއަރީ 21, 2020 21:03\nއުފާވެރި ހަބަރެއް. ކޮވިޑް 19 ޖެހިގެން މުޅި އިސްރާއީލް ނެތިގެން ދާނަމަ ކިހާރަގަޅު .\nފެބުރުއަރީ 21, 2020 21:39\nފެބުރުއަރީ 22, 2020 10:04\nޔާ ﷲ، ކޮރޯނާ ވައިރަސް އަކީ އިސްރާއީލުގެ ނުބައި ޔަހޫދީންނަށް ވޭންދެނިވި ގޮންޖެހުމެއްގެ ގޮތުގައި ޒަމާންތަކަކަށް ދަމަހައްޓަވާށި ! އެބަލީގެ ސަބަބުން އިސްރާއީލުގެ ނުބައި ވެރިންގެ ވިސްނުމާއި ބުއްދި ފިލައިދާ ވަރުގެ ފިލާވަޅުތަކެއް ދެއްވަވާ، އެބައިމީހުންގެ އިގުތިސާދު ބަލިކަށި ކުރައްވަވާ، އެނުބައި ދައުލަތަށް އަރައިނުގަނެވޭ ވަރުގެ މުސީބާތެއްގެ ގޮތުގައި ލައްވާށި ! އަދި އެބައި މީހުންގެ ތެރެއިން އިބަ ﷲ އިރާދަކުރައްވާ ބަޔަކަށް ތެދުމަގު ދައްކަވައި، މިބަލީގެ ވަބާއިން އެހެން މުސްލިމުންނާއި އެންމެހައި އިންސާނުން ރައްކާތެރި ކުރައްވާށި. އާމީން ! ކޮންމެ ކަމެއްގެ އެންމެ މޮޅުގޮތް ދެނެވޮޑިގެންވަނީ ހަމައެކަނި އިބަ ﷲ ކަން ކަށަވަރެވެ.\nފެބުރުއަރީ 22, 2020 10:53\nމީ ހާދަ ޖާހިލު ބަޔެކޭ. އެއަށް ވެކްސިން އެއް ފަރުވާއެއް ހޯދިޔަސް ހޯދައިދޭނީ އެމީހުން. އެމީހުންނަކީ ޚާއްސަ ބައެއް ކަމެއް ކަލޭމެންނަށް ނޭނގޭދޯ. ފޮތުގެ އެއްބައި ދޯ ކިޔެވީ؟؟\nފެބުރުއަރީ 22, 2020 10:59\nކަލޯމެންގެ ބަދުދުއާގެ ހުރި ބުރަދަނެއް މިފަހަރު ފެންނާނެ.


Office Teledrama Gai Baiverivaan Hulhuvaa Laifi - Vaguthu\nއޮފީސް ޑްރާމާ މުބާރާތުގައި ބައިވެރިވާން ހުޅުވާލައިފި\n2004 އިން ފެށިގެން ހުއްޓިފައި އޮތުމަށް ފަހު، 2015 ވަނަ އަހަރު ބާއްވަންފެށި އޮފީސް ޓެލެޑުރާމާގައި މިއަހަރު ބައިވެރި ވުމަށް ބޭނުންވާ އޮފީސްތަކަށް އެފުރުސަތު ހުޅުވާލައިފިއެވެ.\nއެންއައިސީ އިން ބުނީ އޮފީސްތަކުގެ ޓެލެޑުރާމައިގައި ބައިވެރިވާން ބޭނުންވާ ފަރާތްތަކުން މިމަހުގެ ހަވަނަ ދުވަހުގެ ކުރިން ފޯމް ހުށައަޅަން ޖެހޭކަމަށެވެ. ދައުލަތުގެ މީޑިޔާއާއި އެންއައިސީ ގުޅިގެން ބާއްވާ އޮފީސްތަކުގެ ޓެލެޑްރާމާއަށް ދަނީ ގިނަ ބައެއްގެ ތަރުޙީބު ލިބެމުންނެވެ. ކޮންމެ ރޯދަ މަހަކު ގެނެސްދޭ މިޓެލެޑްރާމާތަކުގެ ސަބަބަބުން ފިލްމީ ދާއިރާރަށް ވަންނަން ބޭނުންވާ އަދި އެކަމަށް ހުނަރުހުރި ގިނަ ބަޔަކު ދަނީ އުފެދެމުންނެވެ.\nއޮފީސް ޓެލެޑްރާމާ މުބާރާތުގެ މަގްސަދަކީ މުނިފޫހިފިލުވުމުގެ ދާއިރާ އަށް ފަންނާނުން އިތުރުކޮށް، ފަންނުވެރިންނަށް ހިތްވަރު ދީ، އަގުވަޒަންކޮށް، އެކުވެރި އަދި ވާދަވެރި މާހައުލެއްގައި ފަންނުވެރިކަން ތަރައްގީކޮށް ދެމެހެއްޓުން ކަމަށް އެންސީއޭ އިން ބުނެއެވެ.\nމިމުބާރާތުގައި މުބާރާތުގައި 12 ކެޓަގަރީއަކުން އެވޯޑް ދޭ އިރު، ފަސް ކެޓަގަރީއަކަށް، ޓްރޮފީއާ އެކު ފައިސާގެ އިނާމު ވެސް ދެ އެވެ. އެގޮތުން އެންމެ މޮޅު ޑްރާމާއަކަށް 50،000ރ، އެންމެ މޮޅު ބަތަލު/ބަތަލާ އަށް 15،000ރ، އެންމެ މޮޅު ސަޕޯޓިން ބަތަލު/ބަތަލާ އަށް 10،000ރ. ގެ ފައިސާގެ އިނާމު ދޭނުމަށް ވަނީ ހަމަޖައްސާފައެވެ.\nމާޗް 1, 2018 10:05\nމަގްސަދަކީ މުނިފޫހިފިލުވުމުގެ ދާއިރާ އަށް ފަންނާނުން އިތުރުކޮށް، ފަންނުވެރިންނަށް ހިތްވަރު ދީ، އަގުވަޒަންކޮށް، އެކުވެރި އަދި ވާދަވެރި މާހައުލެއްގައި ފަންނުވެރިކަން ތަރައްގީކޮށް ދެމެހެއްޓުން ކަމަށް ވާނަމަ "އަޅުކަމަށް ޚާއްޞަ މަހު" ގައި ނުބާއްވާ އެހެން ކޮންމެވެސް މަހެއްގައި ބާއްވާ!


12 ge islam fothugai ves aayatheh nubaikoh liyefai\nބާރައިގެ އިސްލާމް ފޮތުގައިވެސް އާޔަތެއް ނުބައިކޮށް ލިޔެފައި\nގުރޭޑް 12 ގެ ދަރިވަރުންގެ އިސްލާމް ފޮތުގައި ކީރިތި ގުރުއާނުގެ އާޔަތެއް ނުބައިކޮށް ލިޔެފައިވާ މައްސަލައެއް ވެސް ފާހަގަ ކުރެވިއްޖެ އެވެ.\nމި މައްސަލަ ފާހަގަ ކުރެވިފައި މިވަނީ ގުރޭޑް އެކެއްގެ ދަރިވަރުންގެ ޤުރުއާން ފޮތުގައި އާޔަތެއް ނުބައިކޮށް ލިޔެފައިވާ މައްސަލައެއް ސަމާލު ކަމަށް އައިސް އެކަމާމެދު ކަންބޮޑުވުން އުފެދިފައި ވަނިކޮށެވެ. އެކެއްގެ ފޮތުގައި ނުބައިކޮށް ލިޔެފައި ވަނީ ސޫރަތުލް ނަބައުގެ 24 ވަނަ އާޔަތުގެ މެދު ތެރެއިންނެވެ. އެހިސާބުން އެ ސޫރަތުގެ ތެރެއަށް ވަދެފައި ވަނީ ނާޒިއަތު ސޫރަތުގެ އަށްވަނަ އާޔަތުން ފެށިގެން 14 ވަނަ އާޔަތެވެ.\nމިމައްސަލަ ސޯޝަލް މީޑިއާގައި އާންމުންގެ ސަމާލު ކަމަށް ގެނެސް ދެއްވީ ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދެވެ.\nގުރޭޑް 12 ގެ ދަރިވަރުންގެ އިސްލާމް ފޮތުގައި ކީރިތި ގުރުއާނުގެ އާޔަތެއް ނުބައިކޮށް ލިޔެފައިވާކަން ސަމާލު ކަމަށް ވެސް ގެނެސްފައި ވަނީ ޑރ. ޝަހީމެވެ. ޝަހީމް މިރޭ ވިދާޅުވީ ގުރޭޑް 12 ގެ އިސްލާމް ފޮތުގައިވާ ސޫރަތުލް އަންފާލުގެ 74 ވަނަ އާޔަތް ވެސް ނުބައިކޮށް ލިޔެފައިވާ ކަމަށެވެ.\n"އަވަސް ފުރުސަތެއްގައި މިކަންކަން ރަނގަޅު ކުރައްވަން ޖެހޭ،" މިނިސްޓަރު އައިޝަތު އަލީ އާއި އިސްލާމިކް މިނިސްޓްރީ ޓެގް ކުރައްވާ ޝަހީމް ވިދާޅުވިއެވެ.\nއެޑިއުކޭޝަން މިނިސްޓްރީން މިއަދު ނެރުނު ބަޔާނެއްގައި ބުނެފައިވަނީ ގުރޭޑް އެކެއްގެ ގުރުއާން މާއްދާގެ ދަރިވަރުންގެ ފޮތް ޕްްރިންޓް ކުރިއިރު ދެ ސޫރަތެއްގެ އާޔަތްތައް އެކުލެވިފައިވާ ކަމަށް އެ މިނިސްޓްރީއަށް ފާހަގަވި ހިސާބުން ފެށިގެން އެކަން ހައްލު ކުރުމަށް ނެޝަނަލް އިންސްޓިޓިއުޓް އޮފް އެޑިއުކޭޝަން (އެންއައިއީ) އިން މަސައްކަތް ފަށާފައިވާ ކަމަށެވެ.\n"އެގޮތުން މައްސަލަ ޖެހިފައިވާ ސަފްހާ ބަދަލު ކުރުމަށް އަމަލު ކުރަންޖެހޭ ގޮތް ސުކޫލުތަކާ ހިއްސާކޮށް ސުކޫލުތައް މެދުވެރިކޮށް ބެލެނިވެރިންނަށް އަންގަވަމުން ގެންދަވާނެ އެވެ،"\nއެ މިނިސްޓްރީން ބުނީ އެ ފޮތަކީ ޕްރިންޓް ކުރުމުގެ ކުރީން އެންއައިއީ އާއި މިނިސްޓްރީ އޮފް އިސްލާމިކް އެފެެއާޒުން ޗެކް ކޮށްފައިވާ ފޮތެއް ކަަމަށެވެ. އެހެން ކަމުން އެ ފޮތުގައި މައްސަލަ ދިމާވި ސަބަބު ދެނެގަތުމަށް މިހާރު މަސައްކަތް ފަށާފައިވާ ކަމަށެވެ.\nމިނިސްޓްރީ އޮފް އެޑިއުކޭޝަން އިސްލާމިކް މިނިސްޓްރީ ޑރ. މުހައްމަދު ޝަހީމް އަލީ ސައީދު + ޑރ. އައިޝަތު އަލީ\n"މާގިނަ ތަކެތި އެނގޭ ކަމަށް ގަބޫލުކުރުމަކީ އޮތް ހުރަހެއް"


STELCO ge Rahfehi program in foni meerukan liben fashaifi - vNews.mv\nސްޓެލްކޯގެ ރަށްފެހި ޕްރޮގްރާމުން ފޮނިމީރުކަން ލިބެން ފަށައިފި\nޠާހިރާ އަޒްހާރު 25 June 2020, 19:19\nސްޓެލްކޯ ރަށްފެހި ޕްރޮގްރާމެގް ދަށުން ތިލަފުށީގައި އިންދި ގަސްތަކުގެ ފޮނިމީރުކަން ނިމިދިޔަ ލޮކްޑައުންގެ ތެރޭގައި ތިލަފުށީ ރައްޔިތުންނަށް ލިބިއްޖެއެވެ.\nރައީސުލްޖުމްހޫރިއްޔަ ިއބްރާޙިމް މުހައްމަދު ސޯލިހުގެ ވައުދުފުޅާއި އެއްގޮތަށް ރާއްޖޭގެ ރަށްރަށުގެ ފެހިކަން ދެެހެއްޓުމަށް ސްޓެލްކޯއިން ފެށި "ސްޓެލްކޯ ރަށްފެހި" ޕްރޮގްރާމްގެ ދަށުން މިއަހަރު ސްޓެލްކޯއިން ވަނީ ތިލަފުށީގެ އިތުރުން އއ. ފެރިދޫ އިންޖީނުގޭގައިވެސް ގަސްއިންދާފައެވެ. 2019 ވަނަ އަހަރުވެސް މި ޕްރޮގްރާމްގެ ދަށުން ބައެއް ރަށްރަށުގައި ގަސް އިންދާފައިވާއިރު، އިންދި ބައެއް ގަސްތަކުން ތިމާވެއްޓަށް ފައިދާކުރުމުގެ އިތުރުން މެވާ ލިބެން ފަށާފައިވާކަން ސްޓެލްކޯއިން ފާހަގަކޮށްފައި ވެއެވެ.\nއެގޮތުން މިއަހަރު ތެރޭގައި ތިލަފުށީ އިންޖީނުގޭގައި އިންދި ބައެއް ގަސްތަކުން، މި ލޮކްޑައުންގެ ތެރޭގައި މޭވާ ލިބިފައިވާ ކަމަށް ސްޓެލްކޯއިން ވަނީ ބުނެފައެވެ. އޭގެ ތެރޭގައި ދޮންކެޔޮ، އަނބު، ޖަނބުރޯލު އަދި ކުންނާރު ހިމެނޭކަން އެ ކުންފުނިން ފާހަގަކުރެއެވެ. އަދި ރަމަޟާން މަހާއި ލޮކްޑައުން ދިމާވުމުން މީގެ ތެރެއިން ބައެއް ބާވަތްތައް ވަނީ ތިލަފުށީގައި ހަރަކާތްތެރިވާ ބައެއް މީހުންނަށް ހަދިޔާކޮށްފައެވެ.\nތިލަފުށީގެ އިތުރުން މިއަހަރު ތެރޭ އއ. ފެރިދޫ އިންޖީނުގޭގައި މި ޕްރޮގްރާމްގެ ދަށުން އިންދި ބައެއް ގަސްތަކުންވެސް ވަނީ މޭވާ ލިބިފައެވެ. އޭގެ ތެރޭގައި ދަނޑިއަލުވި، ކުންނާރު، މިރުހުގެ އިތުރުން ކަރަޔާއި މުރަނގަތޮޅިވެސް ލިބިފައިވާ ކަމަށް ސްޓެލްކޯއިން ވަނީ ބުނެފައެވެ. މީގެ އިތުރުން އދ. މަހިބަދޫއިން ވަނީ ކޮޕީ ފަތާއި، ޖަނބުރޯލު އަދި އަނބުގެ އިތުރުން، އެހެން ބާވަތްތައްވެސް ލިބިފައެވެ.\n"ސްޓެލްކޯ ރަށްފެހި" ޕްރޮގްރާމްގެ ދަށުން އެކުންފުނިން ހިދުމަތްދޭ 35 ރަށުގައި މިދިޔަ އަހަރު 2000 ގަސް އިންދާފައިވާއިރު މިއަހަރު 3000 ގަސް ވަނީ އިންދާފައެވެ. ސްޓެލްކޯއިން ބުނީ އެ ކުންފުނީގެ އަމާޒަކީ މި ޕްރޮގްރާމަކީ ދެމެހެއްޓެނިވި ގޮތެއްގައި ސްޓެލްކޯގެ ފަރާތުން ކުރިއަށްގެންދާ ޕްރޮގްރާމަކަށް ހެދުން ކަމަށެވެ.\nތިމާވެށި ރަށްފެހި ޕްރޮގްރާމް ސްޓެލްކޯ


ފުވައްމުލަކުގައި ހުންނަ އެމްޑީޕީ އޮފީހުގެ ދިދައިގައި ބަޔަކު ރޭ އަލިފާން ރޯކޮށްލައިފި – Maldivian Democratic Party\n28 ޖުލައި 2010\nފުވައްމުލަކުގައި ހުންނަ އެމްޑީޕީ އޮފީހުގެ ދިދައިގައި ބަޔަކު ރޭ އަލިފާން ރޯކޮށްލައިފި\nފުވައްމުލަކުގައި ހުންނަ އެމްޑީޕީ އޮފީހުގެ ދިދައިގައި ބަޔަކު ރޭ އަލިފާން ރޯކޮށްލައި އަންދާލައިފިއެވެ. މިކަން ހިންގާފައިވަނީ ރޭ އެއޮފީހުގައި މިނިވަން ދުވަސް ފާހަގަކުރުމުގެ ގޮތުން ބޭއްވި އެއްވުމެއް ނިންމާފައި އެމްޑީޕީގެ މެންބަރުންނާއި އެޕާޓީއަށް ތާޢީދުކުރާ ފަރާތްތައް ގެއަށް ދިޔަ ފަހުންނެވެ.\nއެއޮފީހުގައި މަސައްކަތް ކުރައްވާ މުވައްޒަފަކު މިއަދު ވިދާޅުވީ ރޭވަރަށް ދަންވަންދެން އޮފީހުގައި މީހުން ތިބި ކަމަށާއި، އެއޮފީހުގެ ދިދައިގައި އަލިފާން ރޯކޮށްލާފައިވަނީ އޭގެފަހުން ކަމަށެވެ. އޭނާ އިތުރަށް ވިދާޅުވީ، މިއީ ބަޔަކު ގަސްދުގައި ކޮށްފައިވާ ވަރަށް ދަށުދަރަޖައިގެ ޢަމަލެއް ކަމަށާއި އެބަޔަކު އޮފީހުގައި ވެސް ރޯކޮށްލަން މަސައްކަތް ކޮށްފައިވާ ކަމުގެ ހެކިތައް ފެންނަން ހުރި ކަމަށެވެ. އަލިފާނުގެ މާބޮޑު ޙާދިސާއެއް ނުހިނގީ ރޭ ފުވައްމުލަކަށް ވިއްސާރަވުމުންކަމަށް ލަފާކުރެއްވޭ ކަމަށް ވެސް އޭނާ ވިދާޅުވިއެވެ.\nމިމައްސަލަ ފުވައްމުލަކު ޕޮލިސް ސްޓޭޝަނުން މިހާރު ގެންދަވަނީ ތަޙުޤީޤް ކުރައްވަމުންނެވެ. މިމައްސަލައިގައި އަދި މިހާތަނަށް މީހަކު ހައްޔަރުނުކުރާކަމަށް ފުލުހުން ވިދާޅުވިއެވެ.\nފުވައްމުލަކުގައި ރޭ ބޭއްވި އެމްޑީޕީގެ އެއްވުމުގައި ޖުމްހޫރީ ޕާޓީ އާއި، ޑީއާރުޕީގެ ވަރަށް ގިނަ އަދަދެއްގެ މެންބަރުން އެމްޑީޕީއަށް ސޮއިކޮށްފައިވާ ކަމަށް ފުވައްމުލަކު އެމްޑީޕީ އޮފީހުން މަޢުލޫމާތު ދެއެވެ.


United Bali Kurumah Fahu Chelsea Final Ah – adduLIVE\nޔުނައިޓެޑް ބަލިކުރުމަށްފަހު ޗެލްސީ ފައިނަލަށް\nJul 20, 2020, 09:15 ހަސަން ރަޝީދު\n3-1 އިން މެންޗެސްޓަރ ޔުނައިޓެޑް ބަލިކުރުމަށްފަހު އިނގިރޭސި އެފްއޭކަޕްގެ ފައިނަލަށް ޗެލްސީ ދަތުރުކޮށްފިއެވެ.\nވެމްބްލީ ސްޓޭޑިއަމްގައި ރޭ ކުޅުނު މި މެޗުގައި ޗެލްސީން ރަނގަޅު ކުޅުމެއް ދެއްކިއިރު، އެޓީމުގެ ފުރަތަމަ ގޯލު ފުރަތަމަ ހާފްގެ ފަހު ވަގުތުކޮޅުތެރޭ ކާމިޔާބުކޮށްދިނީ އޮލިވިއޭ ޖިރޫއެވެ. އޭނާގެ މި ގޯލަކީ ޔުނައިޓެޑްގެ ކީޕަރު ޑޭވިޑް ޑެހެޔާ އަތުން ހެދުނު ގޯހަކުން ވަތް ގޯލެކެވެ.\nއަދި ދެވަނަ ހާފްގެ ކުރީކޮޅު މޭސަން މައުންޓް ޗެލްސީގެ ދެވަނަ ގޯލު ކާމިޔާބުކޮށްދީފައިވާއިރު، މި ގޯލަކީ ވެސް ޔުނައިޓެޑްގެ ކީޕަރު އަތުން ހެދުނު ގޯހަކުން ވަތް ގޯލެކެވެ. މި ގޯލަށްފަހު ވެސް ޗެލްސީން ދިޔައީ ޔުނައިޓެޑްގެ ގޯލަށް ނުރައްކާ ކުރަމުންނެވެ.\nނަތީޖާއެއްގެ ގޮތުން މެޗުގެ 74 ވަނަ މިނެޓްގައި ޗެލްސީން ވަނީ އެޓީމުގެ ތިންވަނަ ގޯލު ކާމިޔާބުކޮށްފައެވެ. މި ގޯލަކީ ޔުނައިޓެޑްގެ ކެޕްޓަން ހެރީ މެގުއާ އަތުން ބައިކޮޅަށް ވަތް ގޯލެކެވެ. ޔުނައިޓެޑުން މި މެޗުގައި ކާމިޔާބުކުރި ހަމައެކަނި ގޯލު މެޗުގެ 85 ވަނަ މިނެޓްގައި ލިބުނު ޕެނަލްޓީއަކުން ކާމިޔާބުކޮށްދިނީ ބްރޫނޯ ފާނަންޑޭސްއެވެ.\nމިއީ 19 މެޗަށްފަހު ޔުނައިޓެޑް ބަލިވި ފުރަތަމަ މެޗު ކަމަށްވާއިރު، މިއީ މުބާރާތުގެ ފައިނަލަށް ޗެލްސީ ދަތުރުކުރި 14 ވަނަ ފަހަރެވެ.\nމުބާރާތުގެ ފައިނަލުގައި ޗެލްސީ ބައްދަލުކުރާނީ އާސެނަލްއާއެވެ. ފައިނަލް މެޗު އޮންނާނީ އަންނަ މަހުގެ އެއްވަނަ ދުވަހުއެވެ.


Grand Park Kohdhihparu Resort Hulhuvaifi - TrendingRED\n3 ޖުލައި 2017 - 13:00\nސިންގަޕޫރުގެ ޕާކް ހޮޓެލް ގްރޫޕުން ކ.ކޮށްދިއްޕަރުގައި ތަރައްޤީ ކޮށްފައިވާ ރިސޯޓު ކަމަށްވާ "ގްރޭންޑް ޕާކް ކޮށްދިއްޕަރު" ރިސޯޓު ހުޅުވައިފި އެވެ. ކޮށްދިއްޕަރު ރިސޯޓު ހުޅުވާފައި ވަނީ ނިމިދިޔަ މަހުގެ ފަހުކޮޅުގައެވެ.\nކޮށްދިއްޕަރު ރިސޯޓަކީ ދިވެހި ކުންފުންޏެއް ކަމަށްވާ ކޮށްދިއްޕަރު އިންވެސްޓްމެންޓްސް ކުންފުނިން ތަރައްޤީކުރުމުގެ މަސައްކަތް ކުރަމުން އައި ރިސޯޓެކެވެ. އެހެން ނަމަވެސް އެ ކުންފުނިން މިދިޔަ އަހަރު އެ ރިސޯޓު، ސިންގަޕޫރުގެ ކުންފުންޏަކަށް ވަނީ ވިއްކާލާފައެވެ.\nޕާކް ހޮޓެލްސްގެ "ގްރޭންޑް ޕާކް" ބްރޭންޑްގެ ދަށުން ހުޅުވި ކޮށްދިއްޕަރުގައި 120 ވިލާ ހަދާފައި ވެއެވެ. އޭގެ ތެރެއިން 65 ވިލާއެއްގައި ޕްރައިވެޓް ޕޫލް ހުރެއެވެ. ކޮށްދިއްޕަރުގެ 120 ވިލާގެ ތެރޭގައި ބީޗް ޕޫލް ވިލާ، އޯޝަން ވޯޓާ ވިލާ، ލެގޫން ވޯޓަރ ވިލާ، އޯޝަން ޕޫލް ވިލާ އަދި ލެގޫން ޕޫލް ވިލާ ހުރެއެވެ. ހުރިހާ ވިލާއަކުން ވެސް އިރު އަރައި، އިރު އޮއްސޭ މަންޒަރު ފެންނަ އިރު، އެތަންތަނުގެ އެތެރޭގައި އަދި ބޭރުގައި ފެންވެރޭނެ ގޮތްވެސް ވަނީ ހަމަޖައްސާފައެވެ.\nމީގެ އިތުރުން ދެ ކޮޓަރިއާއި، ބޮޑު ޕްރައިވެޓް ޕޫލަކާއި އެކު ހަދާފައިވާ ފަސް ގްރޭންޑް ރެޒިޑެންސް އެ ރިސޯޓުގައި ހުރެއެވެ. ކޮށްދިއްޕަރު ރިސޯޓު ޑިޒައިންކޮށްފައި ވަނީ އެމެރިކާގެ ހޮސްޕިޓެލިޓީ ޑިޒައިން ކުންފުނި، ހާޝް ބެޑްނަރ އެސޯސިއޭޓްސްއިންނެވެ.


Service Charge Ge Gothugai Velaa Ge Muvahzzafunah Mi Mahuves 42,800 Rufiya! - Vaguthu\nރާއްޖޭގައި ތަރައްގީ ކޮށްފައިވާ އެންމެ މަތީ ފަންތީގެ އެއް ރިސޯޓު ކަމަށްވާ ވެލާ ޕްރައިވެޓް އައިލެންޑް މޯލްޑިވްސްގެ މުވައްޒަފުންނަށް މިމަހުގެ ސާވިސް ޗާރޖްގެ ގޮތުގައި ވެސް 2،779.64 ޑޮލަރު ނުވަތަ (42،862) ރުފިޔާ ލިބިއްޖެއެވެ.\nއެގޮތުން މިދިޔަ މަހު ވެސް އެރިސޯޓުން ވަނީ ކޮންމެ މުވައްޒަފަކަށް 35،500 ރުފިޔާ ދީފައެވެ. އަދި ފެބްރުއަރީ މަހު 47،109 ރުފިޔާ ދީފައިވާއިރު، ޖެނުއަރީ މަހު ކޮންމެ މުވައްޒަފަކަށް ވަނީ ބައިލައްކަ ރުފިޔާއަށް ވުރެ ބޮޑު ސާވިސް ޗާޖެއް ދީފައެވެ.\nވެލާ ފިޔަވައި މިމަހު އެންމެ ގިނައިން ސަރވިސް ޗާޖު ދީފައިވަނީ ޗެވަލް ބްލެކްން ރަންދެލިންނެވެ. އެ ރިސޯޓުން ކޮންމެ މުވައްޒަފަކަށް 42،069 ރުފިޔާ ވަނީ ދީފައެވެ. އަދި އޮސްޓްރިއާ ރިސޯޓުން ވަނީ ކޮންމެ މުވައްޒަފަކަށް 32،046 ރުފިޔާ ދީފައެވެ.\nރާއްޖޭގެ ރިސޯޓުުތަކުގެ ތެރެއިން މިދިޔަ މަހު 12 ރިސޯޓަކުން ވަނީ 1،000 ޑޮލަރަށް ވުރެ ބޮޑު ސާވިސް ޗާޖެއް ދީފައެވެ.\nސަރވިސްޗާޖާބެހޭ ގަވާއިދަށް ޢަމަލުކުރަން ފަށައިފި\nމެއި 7, 2021 14:53\nދިވެހިން ހިންގާ ގިނަ ރިސޯޓްތަކުން ސާވިސް ޗާޖު މަކަރުހަދަނީ މީރާ އިންބަލަންޖެހޭ


India meehaku dhiruvaalaigen ethere kuri ran thakeh dhaulathah\nދިރުވާލައިގެން ރާއްޖެ އެތެރެ ކުރަން އުޅުނު ރަންތަކެއް ދައުލަތަށް ނަގައި އެ މީހާ ޖޫރިމަނާ ކޮށްފި އެވެ.\nމި ހާދިސާ ހިނގާފައި ވަނީ މިދިޔަ ސެޕްޓެމްބަރު މަހުގެ 26 ވަނަ ދުވަހު އެވެ. ރާއްޖެ އައި އަބްދުލް މަނާފް އަޔަންކޯލީ ނަމަކަށް ކިޔާ އިންޑިއާ މީހެއްގެ ހަރަކާތްތަކުގައި ޝައްކު އުފެދިގެން ކަސްޓަމްސް އިން އޭނާ އާއި އޭނާގެ ލަގެޖު ބަލައި ފާސް ކުރި އިރު އެތެރެހަށީގައި އެއްޗެއް ފޮރުވާފައި ހުރި ކަން ފާހަގަ ކުރެވުނެވެ. އޭނާ އައިޖީއެމްއެޗަށް ގެންގޮސްގެން ބެލިއިރު ބަނޑުތެރޭގައި މެޓަލް އެއްޗެހިތަކެއް ހުރުމުން އޭނާއަށް ބޮޑުކަމު ދެވެންދެން ހޮސްޕިޓަލުގައި ބޭއްވީ އެވެ.\nފަހުން އޭނާ ބޮޑުކަމުދިޔައިރު 605.8 ގްރާމްގެ ރަނާއި އަދި އެހެނިހެން މާއްދާތައް ހިމެނޭ އެއްޗެހިތަކެއް ހުރި ކަމަށް އޭނާގެ މައްޗަށް މިދިޔަ ބުރާސްފަތި ދުވަހު ކުރި ހުކުމުގައި ބަޔާން ކޮށްފައި ވެއެވެ. ދައުލަތުން އެމީހާގެ މައްޗަށް ކޮށްފައި ވަނީރާއްޖެއަށް ސިއްރުން މުދާ އެތެރެކުރުމުގެ ކުށުގެ ދައުވާ އެވެ.\nދައުލަތާ އެކީ އޭނާ އިއުތިރާފްގެ އެއްބަސްވުމެއް ހަދައި ދައުވާތަކަށް އަވަސްނިޔާގެ ޝަރީއަތުގައި އޭނާ ވަނީ އިއުތިރާފްވެފަ އެވެ. އެހެންކަމުން އޭނާގެ މައްޗަށް ކުށް ސާބިތުވާ ކަމަށް ކަނޑައަޅައި 60،000ރ. އިން ވަނީ ޖޫރިމަނާ ކޮށްފަ އެވެ. އެ ފައިސާ ފަސް ދުވަސްތެރޭ ދައްކައި ހަލާސްކުރުމަށް ގާޒީ ސަފްވަތު ހަބީބު ކުރެއްވި ހުކުމުގައި ވެއެވެ.\nމީގެ އިތުރުން ދިރުވާލައިގެން އެމީހާ އެތެރެކުރަން އުޅުނު ރަންތައް ދައުލަތަށް ނެގުމަށް ވެސް ވަނީ ހުކުމްކޮށްފަ އެވެ.\nޕްރޮސެކިއުޓާ ޖެނެރަލްގެ އޮފީސް މޯލްޑިވްސް ކަސްޓަމްސް ސާވިސް ކްރިމިނަލް ކޯޓް + ކުށްކުރުން


SunOnline: STELCO in vikka Solar Panel furathama faharah ge ehgai harukoffi\nސްޓެލްކޯއިން ވިއްކާ ސޯލާ ޕެނަލް ފުރަތަމަ ފަހަރަށް ގެއެއްގައި ހަރުކޮށްފި\nއަހުމަދު މިޒްޔާލް 13 Aug 2020, 14:24\nސްޓެލްކޯގެ ޓީމަކުން މާލޭ ގެއެއްގެ ފުރާޅުގައި ސޯލާ ޕެނަލް ހަރުކުރަނީ-- ފޮޓޯ/ސްޓެލްކޯ\n"ގްރީންލައިފް އިނީޝިއޭޓިވް"ގެ ދަށުން ސްޓެލްކޯއިން ވިއްކަން ފެށި ސޯލާ ޕެނަލްތައް ފުރަތަމަ ފަހަރަށް އިންސްޓޯލްކޮށްފި އެވެ.\nސްޓެލްކޯގެ ސީނިއާ މެނޭޖާ، ރިނިވަބަލް އެނާޖީ އަހްމަދު އިބްރާހިމް "ސަން"އަށް ވިދާޅުވީ ސްޓެލްކޯއިން ވިއްކާ ސޯލާ ޕެނަލް ހަރުކުރުމުގެ މަސައްކަތުގައި ގޭގެ ޑިޒައިނަށް ބަދަލު ނުގެނެސް، ވަރަށް ކުޑަވަގުތުކޮޅެއްގެ ތެރޭގައި ނިންމާލެވޭ ކަމަށެވެ.\n"އަޅުގަނޑުމެން މި ގެންގުޅޭ ސޯލާ ޕެނަލްތައް ގޭގެ ޑިޒައިނަށް އެހާބޮޑު އިމްޕެކްޓެއް ނުގެނެސް ހަރުކުރެވޭނެ. ފުރާޅުގައި ހަރުކުރާ ސޯލާ ޕެނަލްގެ ދަށުގައި އިންވާޓަރެއް ހުންނާނީ. އެތަނުން ސާކިޓް ބްރޭކަރަށް ނަރެއް އަންނާނީ. ގާތްގަނޑަކަށް ހައެއްކަ ގަޑިއިރުގެ ތެރޭގައި މުޅި މަސައްކަތް ނިންމާލެވޭ." އޭނާ ވިދާޅުވި އެވެ.\nއަހްމަދު ވިދާޅުވީ ސްޓެލްކޯއިން ވިއްކާ ސޯލާ ޕެނަލްތަކަށް 25 އަހަރުގެ ލައިފްޓައިމްއަކާއި ހަތް އަހަރުގެ ވޮރެންޓީއެއް ލިބޭނެ ކަމަށެވެ.\nސޯލާ ޕެނަލްތައް މަހުން މަހަށް ފައިސާ ދައްކައިގެން ގަނެވޭ ތިން ޕެކޭޖެއް ވެސް ސްޓެލްކޯއިން ވަނީ އެކުލަވާލާފަ އެވެ. ތިން އަހަރަށް، ފަސް އަހަރަށް އަދި ހަތް އަހަރަށް ޕޭމަންޓު ބަހާލެވޭ މި ޕެކޭޖުތަކުގެ ޑައުންޕޭމަންޓަކީ 5،000 ރުފިޔާ އެވެ.\nތިން އަހަރަށް ބަހާލާ ޕެކޭޖުގެ މަހު ފީއަކީ 881.94 ރުފިޔާ އެވެ. ފަސް އަހަރަށް ބަހާލާ ޕެކޭޖަށް މަހަކު 604.17 ރުފިޔާ ދައްކަން ޖެހޭއިރު، ހަތް އަހަރަށް ބަހާލާ ޕެކޭޖަށް މަހަކު ދައްކަން ޖެހޭނީ 458.12 ރުފިޔާ އެވެ.\nމީގެ ތެރެއިން ކޮންމެ ޕެކޭޖެއްގައި ވެސް ޖުމުލަ 1.2 ކިލޯވޮޓްޕީކުގެ ހަތަރު ސޯލާ ޕެނަލް ހިމެނެ އެވެ.\nސްޓެލްކޯއިން ލަފާކުރާ ގޮތުގައި މި ތިން ޕެކޭޖުން ވެސް އެވަރޭޖްކޮށް މަހަކު 600 ޔުނިޓަށްވުރެ ގިނައިން ކަރަންޓު ބޭނުންކުރާ ރެސިޑެންޝަލް ކަސްޓަމަރުންނަށް ކަރަންޓު ބިލުން މަހަކު 637 ރުފިޔާ ސަލާމަތް ކުރެވޭނެ އެވެ.\nސްޓެލްކޯއިން ވިއްކާ ސޯލާ ޕެނަލްތަކާއި ޕެކޭޖުތަކުގެ މައުލޫމާތު އަދި މިކަމާ ގުޅޭ ސުވާލުތަކުގެ ޖަވާބު ސްޓެލްކޯގެ ވެބްސައިޓުން ލިބޭނެ އެވެ.\nސްޓެލްކޯއިން ހިމަންދޫއަށް އައު ޖަނަރޭޓަރު ސެޓެއް\nދަރުބާރުގޭ ސަބްސްޓޭޝަންގެ ބައު ޓްރާންސްފޯމަރު ބަދަލުކޮށްފި


vnews - Saff Championship 2020 vana aharu baahvaanee Pakistan gai, Raajje ah furusatheh neh\nސާފް ޗެމްޕިއަންޝިޕް 2020 ވަނަ އަހަރު ބާއްވާނީ ޕާކިސްތާނުގައި، ރާއްޖެއަށް ފުރުސަތެއް ނެތް\nސާފް ޗެމްޕިއަންޝިޕް 2020 ވަނަ އަހަރު ބާއްވާނީ ޕާކިސްތާނުގައި ކަމަށް ސައުތް އޭޝިއަން ފުޓުބޯލް ފެޑެރޭޝަނުން ނިންމިއިރު، މިފަހަރުވެސް ރާއްޖެއަށް މުބާރާތް ބޭއްވުމުގެ ފުރުސަތު ގެއްލިއްޖެއެވެ.\nޕާކިސްތާނުގެ ޖިއޯ ޓޮޑް ޓީވީ އަށް ދިން އިންޓަވިއުއެއްގައި ޕާކިސްތާން ފުޓުބޯލް ފެޑެރޭޝަންގެ އޮފިޝަލަކު ވިދާޅުވީ، އެންމެ ފަހުން ބޭއްވުނު ސައުތް އޭޝިއަން ފުޓުބޯލް ފެޑެރޭޝަންގައި 2020 ވަނަ އަހަރުގެ ސާފް ޗެމްޕިއަންޝިޕް ޕާކިސްތާނުގައި ބޭއްވުމަށް ނިންމާފައިވާ ކަމަށެވެ.\nއޮފިޝަލް ވިދާޅުވީ، ސާފް ޗެމްޕިއަންޝިޕްގެ އިތުރުން 2019 ވަނަ އަހަރު ބާއްވާ 15 އަހަރުން ދަށުގެ ސައުތް އޭޝިއަން ޗެމްޕިއަންޝިޕް އާއި 2021 ވަނަ އަހަރު ބާއްވާ 19 އަހަރުން ދަށުގެ އަންހެން ޗެމްޕިއަންޝިޕް ވެސް ޕާކިސްތާނުގައި ބޭއްވުމަށް ނިންމާފައިވާ ކަމަށެވެ. އަދި ޕާކިސްތާންގެ ހާދިމް އަލީ ޝާހް ވަނީ، ސާފްގެ ނައިބުރައިސް ކަމަށްވެސް އިންތިހާބު ކޮށްފަ އެވެ.\nމިކަންތަކާ ގުޅިގެން ޕާކިސްތާންގެ ފުޓުބޯޅަ ފެޑެރޭޝަންގެ ރައީސް ފައިސަލް ސާލިހު ހައްޔާތު ނެރުއްވި ބަޔާނެއްގައި ވިދާޅުވީ ދަތި ހާލުގައި ޕާކިސްތާންގެ ފުޓުބޯޅަ އޮތް ދުވަސްތައް މިހާރު ނިމުމަކަށް އައިސްފައިވާ ކަމަށެވެ.\nޕާކިސްތާންގެ ފުޓްބޯޅަ ފެޑްރޭޝަންގެ މައްޗަށް، ޕާކިސްތާންގެ ކޯޓުން ހުކުމުތަކެއް ކުރުމުން، ފީފާއިން، ޕާކިސްތާން ފުޓްބޯޅަ އެސޯސިއޭޝަން ސަސްޕެންޑް ކުރި އެވެ. މައްސަލަ ހައްލު ކުރުމުން ފީފާގެ ސަސްޕެންޝަން އުވާލިތާ އަދި މީވީ ގަތްގަނޑަކަށް މަހެއްހާ ދުވަހެވެ.


SunOnline: އަންނަ އަހަރުގެ ފެށުން "ލޫދިފާ"\nއަންނަ އަހަރުގެ ފެށުން "ލޫދިފާ"\nއާމިނަތު ނިޔާޒާ 06 Dec 2010, 04:28\nއަންނަ އަހަރުގެ ފެބްރުއަރީ 14 ގައި އެޅުމަށް ހަމަޖެހިފައިވާ “ލޫދިފާ” އަކީ މިހާރު މުޖްތަމަޢުގައި ހިނގަމުންދާ ނޭދެވޭ ޢަމަލުތަކުގެ މައްޗަށް ބިނާކޮށް ތައްޔާރުކޮށްފައިވާ ފިލްމެކެވެ. ދިވެހި ފިލްމް " ހޭލާ" އަދި " ހެޕީބާތްޑޭ " ޑައިރެކްޓް ކޮށްފައިވާ މޫމިން ފުއާދު ވާހަކަ ލިޔެ، ޑައިރެކްޓް ކޮށްފައިވާ މި ފިލްމުގައި ހިމެނޭނީ ދެ ލަވަ އެވެ. އެއީ ފިލްމުގައި ހިމެނޭ ތީމް ދެ ލަވަ އެކަންޏެވެ. އެ ދެ ލަވައަކީ ވެސް އަމިއްލަ ރާގުގެ ދެ ލަވަ ކަމަށް މޫމިން ބުންޏެވެ.\n" ލަވަ އިންނާނީ ތީމް ސޯންގް ގެ ދެ ލަވަ. ލިޕްސިން ކޮށްފައި އެއްވެސް ލަވައެއް ނީންނާނެ. ފިލްމްގެ ގޮތުންނާ އެކީގައި. މިފިލްމަށް ބޭނުމެއް ނުވޭ އަސްލު އެކަހަލަ ލަވައެއް،" މޫމިން ބުންޏެވެ.\nލޯބީގެ މަންޒަރުތައް ދައްކުވައިދޭ މި ފިލްމުގައި 40 ކަށް ސްޓާރުން ހިމެނޭ ކަމަށް މޫމިން ބުންޏެވެ. އޭގެ ތެރޭގައި އާ ކުދިން ހިމެނޭ ކަމަށް ވެސް އޭނާ ބުންޏެވެ. އަދި މިހާރު ފިލްމީ ދާއިރާގައި ތިބި ތަރިންވެސް މި ފިލްމުގައި ހިމެނޭނެ ކަމަށް މޫމިން ބުންޏެވެ.\nއޭގެ ތެރޭގައި މަރިޔަމް އަފީފާ އާއި، ރަވީ ފާރޫގާއި ޚަދީއްޖާ އިސްމާއިލްގެ އިތުރުން އިބްރާހިމް އިސްމާއިލް ހިމެނެ އެވެ.\nމިހާރުގެ މުޖްތަމައުގެ ހާލަތުގެ މައްޗަށް ބިނާކޮށް ހަދާފައިވާ މި ފިލްމަކީ ވެސް " ހޭލާ" އަދި "ހެޕިބާތުޑޭ" ފަދަ ފިލުމްތަކުން ލިބުނު ފަދަ މުހިންމު މެސެޖެއް މުޖްތަމަޢުއަށް ލިބޭނެ ފިލްމެއް ކަމަށް މޫމިން ބުންޏެވެ.


COVID-19: 30 aharu vi iruvess oximeter ge massala hallu nuvee keeve? | ThePress\nކޮވިޑް-19: 30 އަހަރު ވީއިރުވެސް އޮކްސިމީޓަރުގެ މައްސަލަ ހައްލު ނުވީ ކީއްވެ؟\nހަމުގެ ކުލަ އިނދިރި މީހެއްގެ އިނގިލީގައި އޮކްސިމީޓަރު ހަރުކޮށްގެން ރީޑިންގް ނަގަނީ / ފޮޓޯ: އެންވައިޓީ\nކޮރޯނާވައިރަސް ޑިޒީޒް (ކޮވިޑް-19) އާ ދެކޮޅަށް ކުރަމުންދާ ހަނގުރާމާގައި އޮކްސިމީޓަރަކީ ޑޮކްޓަރުންނާއި ސިއްހީ ހިދުމަތްތެރިންނަށް މުހިންމު އާލާތެކެވެ. މި ޑިވައިސްއަކީ ޕޭޝަންޓުގެ ހަށިގަނޑުގައި އޮކްސިޖަން ހުރި މިންވަރު އަންގައިދޭ މީޓަރެކޭވެސް ބުނެވިދާނެއެވެ. ނަމަވެސް މި ކުޑަކުޑަ ޑިވައިސްއަކީ ހަމުގެ ކުލަ އަނދިރި މީހުންގެ ހަށިގަނޑުގައި އެންމެ ފުރިހަމައަށް މަސައްކަތް ނުކޮށްފާނެ އާލާތެއް ކަން، މިހާތަނަށް ހެދި ގިނަ ދިރާސާތަކަކުން މިވަނީ ދައްކާފައެވެ.\nއެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ)އިން އާންމު ކުރި އިންޒާރެއްގައި ބުނެފައި ވަނީ، ކޮވިޑް-19އާ ގުޅިގެން އޭގެ ބޭނުން އިންތިހާއަށް އިތުރު ވެފައިވާ ޕަލްސް އޮކްސިމީޓަރުން އެންމެ ފުރިހަމަ ނަތީޖާއެއް ނުދައްކަފާނެ ކަމަށެވެ.\nހުސްވި ހަފުތާގެ ކުރީކޮޅު، އެމެރިކާގެ ސެންޓާޒް ފޮ ޑިޒީޒް ކޮންޓްރޯލް އެންޑް ޕްރިވެންޝަން (ސީޑީސީ) އިންވެސް ވަނީ، މި ޑިވައިސްތަކަކީ، ހަމުގެ ކުލަ އަނދިރި މީހުންގެ ހަށިގަނޑުގައި އެންމެ ފުރިހަމަ މަސައްކަތް ނުކޮށްފާނެ ޑިވައިސްތަކެއް ކަމަށް، ޑޮކްޓަރުންނާއި ނަރުހުންނަށް އިންޒާރުކޮށް، އެ އިދާރާގެ ގައިޑްލައިން އަޕްޑޭޓް ކޮށްފައެވެ.\nހަމުގެ ކުލަ އިނދިރި މީހެއްގެ އިނގިލީގައި އޮކްސިމީޓަރު ހަރުކޮށްގެން ރީޑިންގް ނަގަނީ / ފޮޓޯ: ވެރީވެލް ހެލްތު\nދަތްޗެއްހެން އަތުގައި ތިއްބައިލައިގެން ބޭނުން ކުރާ ޕަލްސް އޮކްސިމީޓަރަކީ ޕޭޝަންޓުގެ ލޭގެ ތެރޭގައި އޮކްސިޖަން ދައުރުވަމުންދާ މިންވަރު މޮނީޓާ ކޮށްދޭ، ހަށިގަނޑަށް އޭގެ ސަބަބުން އެއްވެސް ވަރެއްގެ ތަދެއް އިހުސާސް ވިޔަ ނުދޭ ޑިވައިސްއެކެވެ.\nނިއު އިންގްލަންޑް ޖާނަލް އޮފް މެޑިސިންގައި އާންމު ކޮށްފައިވާ ދިރާސާއެއްގައި ޑރ މައިކަލް ޖޯޑިންގްއާއި އޭނާގެ ޓީމުން ވަނީ، 10000 ޕޭޝަންޓުން ބައިވެރިކޮށްގެން މިކަމާ ގުޅޭ ތަހުލީލުތައް ކުރިއަށް ގެންގޮސްފައެވެ. މި ދިރާސާގެ ހޯދުންތަކަށް ބަލާއިރު، ޕަލްސް އޮކްސިމީޓަރުތަކުން ދެއްކި ނަތީޖާއަށް ވުރެ، އާޓީރިއަލް ބްލަޑް ގޭސް ޓެސްޓުގެ ނަތީޖާ މާ ކަށަވަރު ކަމަށް ދައްކައެވެ. ނަމަވެސް މި ޓެސްޓަކީ ޕޭޝަންޓްގެ ހަށިގަނޑަށް ދަތު އިހުސާސް ކުރުވާ، "އިންވޭސިވް" ޕްރޮސީޖާއެކެވެ.\nދޮން ނަސްލުގެ މީހުންގެ ހަށިގަނޑުން ޕަލްސް އޮކްސިމީޓަރުން ނަތީޖާ އޮޅޭ ގޮތަށް އަދަދުތައް ދެއްކީ 3.6 ޕަސެންޓަށް ކަމަށް ވާއިރު، ކަޅު ނަސްލުގެ ޕޭޝަންޓުންގެ މެދުގައި މިއަދަދު އޮތީ 11.7 ޕަސެންޓަށް ކަމަށް ދިރާސާއިން ވަނީ ދައްކާފައެވެ. އެގޮތުން، ކަޅު ނަސްލުގެ ކޮންމެ 10 ޕޭޝަންޓަކުން އެކަކަށް، ނުބައި ނަތީޖާއެއް ލިބުން އެކަށީގެން ވާ ކަމަށް ޑރ ޖޯޑިންގް ވަނީ ވިދާޅުވެފައެވެ.\nއައިސީޔޫގައި އޮތް ހާލުބޮޑޫ ބަލިމީހަކު ރަމްޒުކޮށްދިނުމަށް ބޭނުންކޮށްފައިވާ ތަސްވީރެއް/ފޮޓޯ: މޭޝްވައިރަލް\nކަށަވަރު ނަތީޖާއެއް ނުދައްކަނީ ކީއްވެ؟\nޕަލްސް އޮކްސިމީޓަރު މަސައްކަތް ކުރަނީ ޒާތެއްގެ ރަތް އަލިތަކެއް އިނގިލީގެ ތެރެއިން ފޮނުވާލައިގެންނެވެ. މި ގޮތަށް ފޮނުވާލާ2އައްޔެއް، އަނެއް ފަރާތުގައިވާ ސެންސަރުތަކަށް ނަގައެވެ. ލޭގެ ކުލަ ސެންސަރުން ދެނެގަނެއެވެ. ގަދަ ރަތް ކުލައަށް ހުންނަ ނަމަ އެއީ ރަނގަޅަށް އޮކްސިޖަން ލިބޭ ކަމުގެ ނިޝާނެކެވެ. ދަނބު ނުވަތަ ނޫ ކުލައަކަށް ހުންނަ ނަމަ އެއީ، އޮކްސިޖަން މަދުވުމުގެ އަލާމާތެކެވެ. ޕަލްސް އޮކްސިމީޓަރުތަކަކީ، ހަމުގެ ކުލައަށް އެޖަސްޓް ކޮށްފައި ނުވާ ޑިވައިސްތަކެއް ނަމަ، ހަންގަނޑުގެ ތެރެއަށް އަލި ދަމައިގަންނަ ގޮތަށް ބަދަލު އާދެއެވެ. ހަމަ މިފަދައިން، އަނދިރި ކުލައެއް ނިޔަފަތީގައި ޖައްސާފައި ވާ ނަމަވެސް، ނަތީޖާއަށް ބަދަލު އާދެއެވެ.\nއޮކްސިމީޓަރުތަކަށް ކުރިމަތިވާ މި މައްސަލައަކީ މުޅިން އަލަށް ދެނެގަނެވުނު ކަމެއް ނޫނެވެ. 1990ގެ އަހަރުތަކުގެ ތެރޭގައި، މޯރަން-ތޯމަސް ވެސް ވަނީ މިކަން ދަނެގަނެފައެވެ. 2005 ވަނަ އަހަރާއި 2007 ވަނަ އަހަރު، ޔުނިވާސިޓީ އޮފް ކެލިފޯނިއާއިންވެސް މިފަދަ ދިރާސާތަކެއް ކުރިއެވެ.\nހަމުގެ ކުލަ އިނދިރި މީހެއްގެ އިނގިލީގައި އޮކްސިމީޓަރު ހަރުކޮށްގެން ރީޑިންގް ނަގަނީ / ފޮޓޯ: ހެލްތު މެގަޒިން\nސުވާލަކީ، 30 އަކަށް އަހަރު ވީ އިރުވެސް މިމައްސަލައަށް ހައްލެއް ނުހޯދުނީ ކީއްވެތޯ ކުރެވޭ ސުވާލެވެ. ޑރ ޖޯޑިންގް ވިދާޅުވި ގޮތުގައި، މި ދިރާސާތަކަކީ، ޑޮކްޓަރުންނަށް އިލްމު ފޯރުކޮށްދިނުމުގައި ބޭނުން ކުރި ދިރާސާތަކެއް ނޫނެވެ. އެހެންކަމުން، މިކަމާ ބެހޭ މައުލޫމާތު ނޭނގޭ ޑޮކްޓަރުންވެސް އެބަތިއްބެވެ.\nމިކަމަށް އާންމުންގެ ސަމާލުކަން ހުއްޓުނީ އެމެރިކާގެ ގާނޫނު ހަދާ މަޖިލީހުގެ ސެނެޓަރުންތަކެއް، އެފްޑީއެއްއަށް ސިޓީއެއް ފޮނުވި ހިސާބުންނެވެ. އެފްޑީއޭއިން ވަނީ އޮކްސިމީޓަރުތަކަށް ހުއްދަ ދިނުމަށް އޮތް ގައިޑްލައިންއަށް ބަދަލެއް ގެންނަން ޖެހޭތޯ ބަލަމުން ދާ ކަމަށެވެ.\nރިޕޯޓް ކޮވިޑް-19 ލައިފްސްޓައިލް ސައިންސް އެންޑް ޓެކްނޮލޮޖީ ސިއްހަތު


Aharu Nimunu Iru Raajje Ai Fathuruverin Ge Adhadhu 554,800 Ah\nއަހަރު ނިމުނުއިރު ރާއްޖެ އައި ފަތުރުވެރިންގެ އަދަދު 554،800 އަށް\nވެލާނާ އިންޓަނޭޝަނަލް އެއާޕޯޓުގައި ފަތުރުވެރިންތަކެއް --\nމިދިޔަ އަހަރު ނިމުނުއިރު ރާއްޖެ އަށް 554،800 ފަތުރުވެރިން ރާއްޖެ އައިސްފައިވާ ކަމަށް ޓޫރިޒަމް މިނިސްޓްރީގެ ތަފާސް ހިސާބުތަކުން ދައްކައިފިއެވެ.\nމިދިޔަ އަހަރަކީ ރާއްޖޭގެ ފަތުރުވެރިކަމުގެ ހަޔާތުގައި އައި އެންމެ ކަޅު ދުވަސްތައް ކުރިމަތިވި އަހަރެވެ. ކޮވިޑް19 ގެ ސަބަބުން ރާއްޖޭގެ ބޯޑަރު ބަންދުކޮށް ފަތުރުވެރިން ރާއްޖެ އައުން މަނާކުރިއެވެ. އެއީ މާޗު މަހުގެ ތެރޭގައެވެ.\nއަލުން ފަތުރުވެރިންނަށް ރާއްޖެ ހުޅުވާލީ ޖުލައި މަހުގެ 15ވަނަ ދުވަހުއެވެ. ޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި އަހަރު ނިމުނުއިރު އެންމެ ގިނަ ފަތުރުވެރިން ރާއްޖެ ޒިޔާރަތް ކޮށްފައި ވަނީ ރަޝިޔާ އިންނެވެ. އެއީ 32،000 ފަތުރުވެރިން ކަމަށް ޓޫރިޒަމް މިނިސްޓްރީގެ ތަފާސް ހިސާބުތަކުން ދައްކައެވެ.\nމީގެއިތުރުން ކޮވިޑް19 އަށް ރާއްޖޭގެ ބޯޑަރު ބަންދު ކުރުމަށްފަހު އަލުން ބޯޑަރު ހުޅުވާލުމުން އެންމެ ގިނަ ފަތުރުވެރިން އައި ގައުމުތަކުގެ ތެރޭގައި އަވަށްޓެރި އިންޑިއާ އަދި ޖަރުމަންވިލާތު ހިމެނެއެވެ.\nއައު އަހަރާއި ދިމާކޮށް ރާއްޖެ އަށް ގިނަ އަދަދެއްގެ ފަތުރުވެރިން އަބަދުވެސް ޒިޔާރަތް ކުރެއެވެ. ކޮވިޑްގެ ސަބަބުން ފަތުރުވެރިކަމަށް ހީނަރުކަން އައި ނަމަވެސް ޓޫރިޒަމް މިނިސްޓްރީގެ އަމާޒަށް މިދިޔަ އަހަރު ވެސް ވަނީ ވާސިލުވެފައެވެ. އެ މިނިސްޓްރީގެ އަމާޒަކީ މަދުވެގެން ބައި މިލިއަން ފަތުރުވެރިން ރާއްޖެ ޒިޔާރަތް ކުރުމެވެ.